Vissza a tartalomjegyzékhez

# Rendszergazdaeszköz: Intel(R) PRO/Wireless 3915ABG Network Connection felhasználói kézikönyv

- A rendszergazda jelszavának beállítása
- Rendszergazda-csomagok
- Rendszergazda-profilok
  - Állandó csatlakozás
  - Bejelentkezés előtti csatlakozás
  - Voice over IP (VoIP)
- A Rendszergazdaeszköz beállításai
- Alkalmazás-beállítások
- Adapterbeállítások
- Szoftverek
- EAP-FAST A-ID csoportok
- A rendszergazda feladatai

A Rendszergazdaeszköz a rendszergazdának és a számítógépen rendszergazdai jogosultsággal rendelkezőknek készült. Ez az eszköz közös(en használt) profilok, bejelentkezés előtti profilok és állandó csatlakozási profilok konfigurálására szolgál. A Rendszergazdaeszközt az Informatikai osztály is használhatja az Intel(R) PROSet/Wireless szoftver felhasználói beállításainak konfigurálására, valamint más rendszerekbe exportálandó egyedi telepítő csomagok készítésére.

A Rendszergazdaeszköz az Eszközök menüben található. Csak akkor jelenik meg az Eszközök menüben, ha az Intel PROSet/Wireless szoftver telepítésekor ki lett jelölve.

## A rendszergazda jelszavának beállítása

A rendszergazda beállításai és profiljai csak az eszköz jelszavának beírása után módosíthatók. Első megnyitásakor a Rendszergazdaeszköz jelszót kér. A jelszó nem lehet 100 karakternél hosszabb. Az üres jelszó nem megengedett.

1. Jelszó megadása: Írja be a jelszót (maximum 100 karakter).
2. Jelszó megerősítése: Írja be újra a jelszót.
3. Kattintson az OK gombra. Megjelenik a Rendszergazda-csomag megnyitása.

A rendszergazda jelszavának módosítása:

1. Kattintson az Eszközök menü Rendszergazdaeszköz pontjára.
2. A jelszó beviteli mezőjében kattintson a Jelszómódosítás pontra.
3. Eddigi jelszó: Írja be a mostani jelszót.
4. Új jelszó: Írja be az új jelszót.
5. Jelszó megerősítése: Írja be újra az új jelszót.
6. Az új jelszó elmentéséhez és a Rendszergazdaeszközbe való belépéshez kattintson az OK gombra.

## Rendszergazda-csomagok

A rendszergazda-csomagok a rendszergazdai profilok és egyéb beállítások elmentésére szolgálnak. Ezt a végrehajtható önkicsomagoló fájlt átmásolhatja vagy elküldheti a hálózat más ügyfélgépeire. Futatáskor a végrehajtható csomag telepíti és konfigurálja a tartalmat a másik számítógépen.

Új csomag létrehozása:

1. Az Eszközök menüben kattintson a Rendszergazdaeszköz pontra.
2. Adja meg a Rendszergazdaeszköz jelszavát.
3. Rendszergazda-csomag: Kattintson az Új csomag létrehozása elemre.
4. Kattintson az OK gombra.
5. A csomag használni kívánt funkcióinak konfigurálásához válassza a Alkalmazás-beállítások lehetőséget a Profilok, a Alkalmazásbeállítások, az Adapter-beállítások vagy a Szoftver lapon.
6. Kattintson a Bezárás gombra.
7. Megjelenik a következő értesítés: Az aktuális csomag megváltozott. Kívánja menteni a változtatásokat?
8. Kattintson az Igen lehetőségre. Mentse a futtatható fájlt a helyi meghajtó egy könyvtárába.
9. Kattintson a Mentés gombra. Létrejön a fájl. MEGJEGYZÉS: Ez több percig is eltarthat.
10. A csomag tartalmának megtekintéséhez kattintson a Kész gombra.
    - Ha a csomag tartalmát a rendszergazda számítógépére kívánja alkalmazni, kattintson A csomag alkalmazása erre a számítógépre pontra.
    - Ha a csomagba mentett konfigurációt más számítógépre kívánja telepíteni, másolja oda a futtatható fájlt. Ez egy csendes telepítés.

> MEGJEGYZÉS: A csomagot mentheti a Rendszergazdaeszköz Fájl menüjében található Csomag mentése paranccsal is.

A csomag módosítása:

1. Lépjen be a Rendszergazdaeszközbe.
2. Létező csomag módosításához a Rendszergazda-csomag megnyitása oldalon kattintson a Megnyitás gombra.
3. Kattintson a Tallózás gombra. Keresse meg a csomag futtatható fájlját.
4. Kattintson a Megnyitás gombra. Végezze el a kívánt módosításokat.
5. Kattintson a Bezárás gombra.
6. Megjelenik a következő értesítés: Az aktuális csomag megváltozott. Kívánja menteni a változtatásokat?
7. Kattintson az Igen lehetőségre. Mentse a futtatható fájlt a helyi meghajtó egy könyvtárába.

> MEGJEGYZÉS: A Rendszergazda-csomag megnyithatja a Rendszergazdaeszköz Fájl menüjében található Csomag megnyitása paranccsal is.

## Rendszergazda-profilok

A Rendszergazda-profilok tulajdonosa és kezelője a hálózati rendszergazda vagy az adott számítógép rendszergazdája. Ezeket a profilokat a számítógép minden felhasználója használhatja. A végfelhasználók azonban nem módosíthatják őket. Ezek csak a jelszóval védett Rendszergazdaeszközzel módosíthatók.

A rendszergazda szintű profiloknak három típusa van: Állandó, Bejelentkezés előtti/Közös és Voice over IP (VoIP).

### Állandó kapcsolat

Az állandó profilokat a rendszer indításkor alkalmazza, vagy akkor, ha senki nincs bejelentkezve a számítógépre. Ha egy felhasználó kijelentkezik, az Állandó profil fenntartja a vezeték nélküli kapcsolatot a számítógép kikapcsolásáig vagy egy másik felhasználó bejelentkezéséig.

Az Állandó kapcsolat főbb jellemzői:

- Az alábbi típusú profilok hozhatók létre Állandó profilként:
  - Mindazok a profilok, amelyek nem igényelnek 802.1x hitelesítést (például WEP-titkosítású nyílt hitelesítést vagy titkosítás nélküli nyílt hitelesítést).
  - Mindazok a 802.1x hitelesítésű profilok, amelyekben el vannak mentve a felhasználó adatok: MD5, LEAP, EAP-FAST.
  - Profilok olyan biztonsági beállításokkal, amelyekben szerepel "Használja a következő felhasználónevet és jelszót" lehetőség.
  - Olyan profilok, amelyek a gép tanúsítványát használják hitelesítésre.

> MEGJEGYZÉS: Az Intel PROSet/Wireless támogatja a gép szerinti tanúsítványokat. Ezek azonban nem jelennek meg a tanúsítványok listáiban.

- Olyan WPA-Vállalati profilok, amelyek nem használnak felhasználói tanúsítványt.
- WPA-Személyes profilok.

- Az Állandó profilok a rendszer bekapcsolásakor és felhasználó kijelentkezése után aktiválódnak.

Állandó profil létrehozása:

1. Kattintson a A csomag tartalmazza profilok is lehetőségre.
2. Kattintson az Állandó lehetőségre.
3. Az általános beállítások megnyitásához kattintson a Hozzáadás gombra.
4. Wireless Network Name (A vezeték nélküli hálózat neve (SSID)): Írja be a hálózat azonosítóját.
5. Profilnév: Írjon be egy "beszélő" nevet.
6. Üzemmód: A Hálózat (Infrastruktúra) lehetőség van kiválasztva.
7. Rendszergazdaprofil típusa: Állandó: Aktív, ha egy felhasználó sincs bejelentkezve ki van választva.
8. Kattintson a Tovább gombra.
9. A Biztonsági beállítások megnyitásához kattintson a Vállalati biztonsági szint gombra. A 802.1x biztonsági konfigurálására vonatkozó további tudnivalók a Vállalati biztonsági beállítások cím alatt találhatók.
10. Kattintson az OK gombra.

### Bejelentkezés előtti csatlakozás

A Bejelentkezés előtti/Közös profilok a felhasználó bejelentkezése előtt aktívak. Ha telepítve van az Egyszeri bejelentkezés támogatása, a profil alkalmazása és a csatlakozás felépítése a Windowsba való bejelentkezés előtt történik meg.

Ha nincs telepítve az Egyszeri bejelentkezés, a profil alkalmazása a felhasználói munkamenet aktiválása után történik meg.

A Bejelentkezés előtti/Közös profilok mindig a Profilok lista elején jelennek meg. A felhasználó az általa készített profilokat átrangsorolhatja, de a Bejelentkezés előtti/Közös profilokat nem. Mivel ezek a profilok a Profilok lista tetején jelennek meg, az Intel PROSet/Wireless automatikusan csatlakozni próbál a Rendszergazda-profilokhoz, mielőtt bármely más, felhasználó által készített profilhoz csatlakozna.

> MEGJEGYZÉS: Bejelentkezés előtti és Közös profilt csak a rendszergazda hozhat létre.

A Bejelentkezés előtti csatlakozás főbb jellemzői:

- A Bejelentkezés előtti csatlakozás csak a Windowsba való bejelentkezéskor aktív.
- Az alábbi típusú profilok hozhatók létre Bejelentkezés előtti profilként:
  - Olyan 802.1x MD5, LEAP, EAP-FAST profilok, amelyek "A Windows bejelentkezési név és jelszó használata" vagy "Használja a következő felhasználónevet és jelszót" alapján konfigurálják a profil biztonsági beállításait.
  - Olyan 802.1x PEAP vagy TTLS profilok, amelyek felhasználó vagy gép szerinti tanúsítványt használnak (a gép tanúsítványát csak rendszergazda jogosultságú felhasználók használhatják).
  - TLS profilok, amelyek az ügyfél és a kiszolgáló azonosságát digitális tanúsítványok alapján ellenőrzik.
  - EAP-SIM profilok, amelyek az Ön Subscriber Identity Module (SIM) kártyájával hitelesítik felhasználói adatait a hálózaton.
  - Minden olyan közös vagy felhasználóspecifikus profil, amely nem 802.1x szerinti (nyílt vagy WEP) profil.
- A Bejelentkezés előtti profil a felhasználó Windowsba történő bejelentkezésekor aktiválódik.

#### A Bejelentkezés előtti/Közös kapcsolat állapota

A Bejelentkezés előtti csatlakozás támogatása az Intel PROSet/Wireless szoftver Egyedi telepítésekor települ. További információk A szoftver telepítése és eltávolítása cím alatt találhatók.

> MEGJEGYZÉS: A rendszergazda akkor is tud Bejelentkezés előtti és Közös profilokat készíteni és a felhasználók gépeire exportálni, ha nincsenek telepítve az Egyszeri bejelentkezés vagy a Bejelentkezés előtti csatlakozás funkciói.

Az alábbi szakaszok a gép bekapcsolásával kezdődően leírják, hogyan működnek a Bejelentkezés előtti csatlakozás funkciói. A leírásnál feltételezzük, hogy van egy érvényes biztonsági beállításokat tartalmazó mentett profil, amely "A Windows bejelentkezési név és jelszó használata" biztonsági beállítást használja a Windowsba történő bejelentkezéskor.

1. A gép bekapcsolását követően írja be a Windows alatti bejelentkezési tartományát, felhasználónevét és jelszavát.
2. Kattintson az OK gombra. A Bejelentkezés előtti/közös profil Állapot oldalán figyelemmel kísérheti a hálózati kapcsolat felépülését. Miután a vezeték nélküli adapter összekapcsolódott a hálózati hozzáférési ponttal, az Állapot oldal bezárul, és a Windows-felhasználó bejelentkezhet.

- Ha a Bejelentkezés előtti csatlakozás során a hozzáférési pont elutasítja az Ön adatait, akkor a profil bekéri az Ön felhasználói adatait.
- Írja be őket.
- Kattintson az OK gombra. A rendszer alkalmazza a profilt, és az Állapot oldal megjeleníti a kapcsolat állapotát, amíg Ön be nem jelentkezik a Windowsba.
- Másik profil választásához kattintson a Hitelesítő adatok oldal Mégse gombjára.

> MEGJEGYZÉS: Felhasználói tanúsítványt csak olyan felhasználó érhet el, aki hitelesítve van a számítógépen. Ezért a felhasználónak egyszer vezetékes kapcsolaton, alternatív profillal vagy helyi bejelentkezéssel be kell jelentkeznie a számítógépre, mielőtt bejelentkezés előtti profilt használ, amely felhasználói tanúsítvánnyal hitelesít

A felhasználó kijelentkezésekor a vezeték nélküli kapcsolat megszakad, és a rendszer egy állandó profilt alkalmaz (ha van). Bizonyos esetekben (például ha a kijelentkezés után felhasználói adatokat kellene feltölteni a szerverre, vagy barangoló profilok használatakor) kívánatos fenntartani az aktuális kapcsolatot.

Hozzon létre egy olyan profilt, amelynek be van jelölve mind Bejelentkezés előtti, mind Állandó attribútuma. Ha a felhasználó kijelentkezésekor ilyen az aktív profil, akkor a kapcsolat nem szakad meg.

Bejelentkezés előtti/közös profilok létrehozása:

1. Kattintson a A csomag tartalmazza profilok is lehetőségre.
2. Kattintson a Bejelentkezés előtti/Közös pontra.
3. Az általános beállítások megnyitásához kattintson a Hozzáadás gombra.
4. Wireless Network Name (A vezeték nélküli hálózat neve (SSID)): Írja be a hálózat azonosítóját.
5. Profilnév: Írjon be egy "beszélő" nevet.
6. Üzemmód: A Hálózat (Infrastruktúra) lehetőség van kiválasztva.
7. Rendszergazdaprofil típusa: Bejelentkezés előtti/Közös: Akkor aktív, ha van bejelentkezett felhasználó. Ezt a profilt minden felhasználó közösen használja. Ez a profiltípus már ki van választva.
8. Kattintson a Tovább gombra.
9. A speciális beállítások megnyitásához kattintson a Speciális gombra. A Speciális beállítások lapon megadható beállítások az alábbiak:
   - Automatikus csatlakozás: Segítségével automatikusan vagy kézileg csatlakozhat egy profilhoz.
   - Az Automatikus importálás segítségével automatikusan importálhatóvá teszi a profilt (csak rendszergazdáknak!).
   - Kötelező hozzáférési pont: A megadott hozzáférési ponthoz társítja a vezeték nélküli adaptert.
   - Jelszavas védelem: Itt jelszóval levédhet profilokat.
   - Alkalmazás indítása: Itt adhatja meg, melyik program induljon el vezeték nélküli kapcsolat létrejöttekor.
   - A felhasználónév formátuma:

   > A rendszergazda megválaszthatja a hitelesítő kiszolgálónak elküldendő felhasználónév formátumát.

   > A lehetőségek:

   > - felhasználó (alapértelmezett)
   > - felhasználó@tartomány
   > - felhasználó@tartomány.com
   > - TARTOMÁNY\felhasználó

10. A speciális beállítások mentéséhez kattintson az OK gombra.
11. A Biztonsági beállítások megnyitásához kattintson a Vállalati biztonsági szint gombra. A 802.1x biztonsági konfigurálására vonatkozó további tudnivalók a Vállalati biztonsági szint cím alatt találhatók.
12. Az OK gomb elmenti a profilt, és hozzáadja a Rendszrgazda-profilok listájához.

    MEGJEGYZÉS: Ha egy állandó kapcsolat már létrejött, a gép figyelmen kívül hagyja a Bejelentkezés előtti/Közös profilt, ha a profil Bejelentkezés előtti/Közös és Állandó opcióval is be lett állítva.

### Voice over IP (VoIP) profilok

Az Intel PROSet/Wireless támogatja más gyártók VoIP alkalmazásait.

Ezek az alkalmazások támogatják a hangkodekeket. A kodekek a hangot kódolják és dekódolják az IP hálózatokon való átvitelhez. Általában tömörítenek is, hogy kevesebb sávszélességet foglaljanak le a hálózaton.

Az Intel PROSet/Wireless a Nemzetközi Távközlési Unió (ITU) következő kodek-szabványait támogatja:

Kodek | Algoritmus | Adatsebesség (kbit/s) | Megjegyzések
ITU G.711 | PCM (Pulse Code Modulation) | 64 | Észak-Amerikában és Japánban a µ-karakterisztikájú, a világ többi részén az A-karakterisztikájú G.711-et használják.
ITU G.722 | SBADPCM (Sub-Band Adaptive Differential Pulse Code Modulation) | 48, 56 és 64 |
ITU G.723 | Többsebességű kódoló | 5,3 és 6,4 |
ITU G.726 | ADPCM (Adaptive Differential Pulse Code Modulation, adaptív különbségi impulzuskód-moduláció) | 16, 24, 32 és 40 |
ITU G.728 | LD-CELP (Low-Delay Code Excited Linear Prediction) | 16 |
ITU G.729 | CS-ACELP (Conjugate Structure Algebraic-Code Excited Linear Prediction) | 8 |

A VoIP hangminőség javításához a rendszergazda létrehozhat létező VoIP profilokra épülő profilokat, és azokat megfelelő adat- és keretsebességekre konfigurálhatja.

VoIP profil létrehozása:

> MEGJEGYZÉS: Ellenőrizze, hogy a Voice over IP nincs-e letiltva az Alkalmazás-beállítások alatt. Alapértelmezésben nincs letiltva.

1. Kattintson a A csomag tartalmazza profilok is lehetőségre.
2. Válasszon egy profilt a listán.
3. A VoIP-profilok létrehozása oldal megnyitásához kattintson a Tulajdonságok gombra.
4. Állítsa be a kodek sávszélességét, az alkalmazási területet és a keretsebességet.

Kodek | Használat | Keretsebesség
--- | --- | ---
G711_64kbps G711_56kbps G711_48kbps G722_64kbps G722_56kbps G722_48kbps G722_1_32kbps G722_1_24kbps G722_1_16kbps G723_1_6_4kbps G723_1_5_3kbps G726_16kbps G726_24kbps G726_32kbps G726_40kbps G728_12_8kbps G728_16kbps G729_8kbps G729a_8kbps G729b_8kbps G729ab_8kbps G729d_6_4kbps G729e_8kbps G729e_11_8kbps GIPS_iPCM_VARIABLE G722_2_VARIABLE SPEEX_VARIABLE GIPS_iSAC_VARIABLE | Interaktív hang Audiokonferencia Hangadatok Videó Áramoltatott audió | 10 20 30

5. Az OK gombra kattintva visszatérhet a Profilok listához.
6. A Bezárás gombra kattintva a profilbeállításokat csomagba mentheti.

## A Rendszergazdaeszköz beállításai

A rendszergazda megadhatja, hol helyezkedjenek el a rendszergazda-profilok a felhasználó Profilok listáján.

1. Kattintson az Eszközök menü Rendszergazdaeszköz pontjára.
2. A Rendszergazdaeszköz beállításai megnyitásához kattintson a Beállítások gombra.
   - Ha azt szeretné, hogy a rendszergazda-profilok mindig a rendszergazda profilok listájának elején legyenek, válassza A lista elejére beállítást.
   - Ha azt szeretné, hogy a rendszergazda-profilok mindig a rendszergazda profilok listájának végén legyenek, válassza A lista végére beállítást.
3. Az OK gombra kattintva visszatérhet a Rendszergazdaeszközhöz.

## Alkalmazás-beállítások

A rendszergazda megadhatja, hogy a felhasználók milyen szintű ellenőrzést gyakorolhatnak vezeték nélküli hálózati kapcsolataik felett.

Az Alkalmazás-beállításainak konfigurálása:

1. Kattintson a Alkalmazás-beállítások lehetőségre.
2. Engedélyezze vagy tiltsa le az alábbi táblázatban szereplő beállításokat.

Név | Magyarázat
--- | ---
802.11a rádió be/ki | A 802.11a rádió ki/be választás hozzáadása kiválasztása esetén a felhasználó kikapcsolhatja számítógépének 802.11a rádióját. A felhasználó számítógépén a tálcaikon menüjén és az Intel PROSet/Wireless főablakában megjelenik a 802.11a rádió-kikapcsoló. Ha a funkció telepítése megtörténet a felhasználó számítógépén, kövesse az alábbi utasításokat a 802.11a rádió ki- és bekapcsolásához. A 802.11a rádió kikapcsolásához: Az Intel PROSet/Wireless fő ablakában kattintson a Rádió be gombra. Egy lista jelenik meg a Radió kiválasztási lehetőségeivel. Válassza a 802.11a Rádió ki lehetőseget. A 802.11 a rádió ki lesz kapcsolva. A 802.11a rádió bekapcsolásához: Az Intel PROSet/Wireless fő ablakában kattintson a 802.11a Rádió ki gombra. Egy lista jelenik meg a Radió kiválasztási lehetőségeivel. Válassza a Rádió be lehetőséget. A 802.11 a rádió be lesz kapcsolva. MEGJEGYZÉS: Ez a beállítás csak a 802.11a, 802.11b és 802.11g átvitelt támogató vezeték nélküli adapterek használatakor választható. Ezt a funkciót nem telepíti a rendszergazda-csomag, ha a felhasználó számítógépén Intel(R) PRO/Wireless 3945BG Network Connection vagy Intel(R) PRO/Wireless 2200BG Network Connection adapter van.
802.1x alapú hitelesítés | Segítségével a felhasználó a csatlakozáshoz olyan profilokat hozhat létre vagy használhat, amelyek eltérő 802.1x alapú EAP-hitelesítési módszereket támogatnak. Válassza ki a számítógépen engedélyezni kívánt 802.1x alapú EAP-hitelesítési módszereket: MD5, EAP-SIM, LEAP, TLS, TTLS, PEAP, EAP-FAST.
Rendszergazdaeszköz | A Rendszergazdaeszköz elérésének letiltása egy felhasználó számítógépén.
Automatikus alkalmazásindítás | Egy parancsfájl, végrehajtható fájl vagy kötegfájl automatikus elindítása, amikor egy adott profillal csatlakoznak a hálózatra. Ezzel például automatikusan el lehet indítani egy VPN-munkamenetet, amikor a felhasználó a vezeték nélküli hálózatra csatlakozik.
Rádiókapcsolat alkalmazások általi vezérlése | Engedélyezi, hogy egy másik gyártó alkalmazása letilthassa az Intel PROSet/Wireless "Rádió be" vagy "Rádió ki" gombját.
CCXv4 | A Cisco Compatible Extensions, version 4 (CCXv4) funkciók EAP-FAST profilokhoz való engedélyezéséhez válassza ki a CCSv4 engedélyezése pontot. MEGJEGYZÉS: Rendszergazdaeszköz EAP-FAST A-ID (Hatóságazonosító) Csoportok funkciója csak akkor működik, ha engedélyezve van a CCXv4. Az EAP-FAST PAC eljuttatás (provisioning) vezérléséhez a következő promptok engedélyezhetők vagy tilthatók le a felhasználó számítógépén: Promptok és figyelmeztetések bekapcsolása a hitelesítés nélküli eljuttatáshoz: Itt lehet kikapcsolni a promptokat és figyelmeztetéseket az automatikus eljuttatásos PAC-hoz, ha egyáltalán nincs, vagy nincs olyan PAC, amely megfelel a csatlakozó szerver által küldött A-ID-nek. A promptok kikapcsolása az alapértelmezett szerver (A-ID) megváltoztatásakor: Itt lehet kikapcsolni a promptokat, ha a kliens olyan szervert talál, amely már eljuttatott PAC-ot, de nem alapértelmezett. A hitelesítés nélküli eljuttatás kikapcsolása a PAC eljuttatása után: Itt lehet automatikusan kikapcsoltatni az eljuttatást az adott A-ID-hez tartozó PAC eljuttatása után. MEGJEGYZÉS: Ezt a funkciót nem telepíti a rendszergazda-csomag, ha a felhasználó számítógépén Intel(R) PRO/Wireless 3945BG Network Connection, Intel(R) PRO/Wireless 2915ABG Network Connection, vagy Intel(R) PRO/Wireless 2200BG Network Connection adapter van.
Hitelesítő adatok gyorsítótárazása | Kiválasztásával a felhasználó bejelentkezésekor elmenthetők a felhasználói adatok. Ha a vezeték nélküli kapcsolat átmenetileg megszakad, az ismételt csatlakozáshoz az elmentett adatokat lehet használni. A felhasználó kijelentkezésekor ezek az adatok törlődnek. MEGJEGYZÉS: ha törölve van, a Kérdezzen rá minden csatlakozáskor beállítás nem választható a profilok létrehozásakor
Eszköz-eszköz (alkalmi) kapcsolat | Itt lehet engedélyezni vagy letiltani a felhasználónak alkalmi profilok létrehozását és az alkalmi hálózatokhoz való kapcsolódást. Eszköz-eszköz alapú csatlakozás engedélyezéséhez vagy letiltásához válassza az alábbi módszerek egyikét.: Eszköz-eszköz kapcsolatok engedélyezése. Csak biztonságos eszköz-eszköz kapcsolatok engedélyezése. Eszköz-eszköz kapcsolatok letiltása. Itt lehet megadni, hogy a felhasználó konfigurálhat-e eszköz-eszköz (alkalmi) beállításokat tartalmazó profilokat vagy sem. Az eszköz-eszköz kapcsolatok alkalmazás-beállításainak megjelenítése Az eszköz-eszköz kapcsolatok alkalmazás-beállításainak elrejtése. Ha szeretné eltávolítani az eszköz-eszköz (alkalmi) üzemmódot a Profil varázsló Általános beállítások oldaláról, válassza ki Az eszköz-eszköz kapcsolatok letiltása és Az eszköz-eszköz kapcsolatok alkalmazás-beállításainak elrejtése pontot (mindkettőt). Ekkor a felhasználó nem tud létrehozni olyan profilokat, amelyek támogatják az eszköz-eszköz (alkalmi) kapcsolatokat.
Importálás és exportálás | E beállítás kiválasztásával profilokat importálhat egy felhasználó számítógépéről, és profilokat exportálhat oda. Kiválasztása esetén az előzőleg egy megadott mappába másolt felhasználói profilok automatikusan importálhatók.
Értesítés a rádiókapcsolat-gomb letiltásásról | Engedélyezi más gyártók alkalmazásainak a felhasználó értesítését az Intel PROSet/Wireless rádiójának be- vagy kikapcsolt állapotáról.
Microsoft Windows XP együttélése | Válassza A Microsoft konfigurációmentes vezeték nélküli hálózat (Wireless Zero Configuration) és az Intel PROSet/Wireless együttélésének engedélyezése lehetőséget. Engedélyezze ezt a beállítást A Microsoft konfigurációmentes vezeték nélküli hálózat (Wireless Zero Configuration) és az Intel PROSet/Wireless együttéléséhez. E lehetőség kiválasztásával megakadályozza A Microsoft konfigurációmentes vezeték nélküli hálózat (Wireless Zero Configuration) kikapcsolódásást, amikor az Intel PROSet/Wireless engedélyezve van.
A Bejelentkezés előtti csatlakozás Cisco-üzemmódja (Pre-Logon Cisco Mode) | Cisco-üzemmód engedélyezése bejelentkezés előtti csatlakozás közben. A Cisco hozzáférési pontjai képesek több vezeték nélküli hálózatnév (SSID) kezelésére, de csak egyet tesznek közzé. Ilyen hozzáférési pontra a szoftver úgy csatlakozik, hogy megpróbálkozik minden egyes profillal. Ez az úgynevezett Cisco üzemmód. MEGJEGYZÉS: A bejelentkezés előtti csatlakozás tovább tarthat.
Kapcsolati profilok használata | Válassza ki a profilhasználat szabályozásának kívánt szintjét a felhasználó gépén Az Intel profilváltási lehetőségeinek letiltása. A felhasználók csak a legelső Bejelentkezés előtti (Közös) profillal, vagy csak Bejelentkezés előtti profilokkal csatlakozhatnak. A felhasználó bármely rendszergazda szintű profilra csatlakozhat A felhasználó csak a legelső rendszergazda szintű profilra csatlakozhat
Biztonsági szint | Válassza ki a felhasználó számítógépének biztonsági szintjét A felhasználók csak az alábbi biztonsági szintű profilokra csatlakozhatnak.. A felhasználók csak a Személyes biztonsági szinttel csatlakozhatnak hálózatokra. A felhasználók csak a Vállalati biztonsági szinttel csatlakozhatnak hálózatokra.
Egyszeri bejelentkezés | Válassza ki a számítógépen engedélyezni kívánt rendszergazda szintű profilokat. Állandó (Persistent) kapcsolat: A profilok rendszerindítás közben aktívak, és akkor, amikor senki sincs bejelentkezve a számítógépre. Bejelentkezés előtti vagy Közös kapcsolat: A profilok azonnal aktívvá válnak, amint egy felhasználó bejelentkezik a számítógépre. A közös profilok akkor vannak engedélyezve, ha a számítógépre nincsenek telepítve bejelentkezés előtti funkciók. A Közös profilok akkor aktívak, ha már valaki bejelentkezett, és a munkamenet aktívvá vált. Az Állandó és a Bejelentkezés előtti vagy Közös profilok a felhasználó profillistájának elején jelennek meg. A felhasználó nem módosíthatja és nem törölheti őket.
Voice over IP | Lehetővé teszi, hogy más gyártók szoftverei használják a felhasználó számítógépén lévő VoIP-alkalmazást. Alapértelmezésben engedélyezve van.
Wi-Fi manager | Itt adható meg, melyik Wi-Fi manager kezelje egy felhasználó vezeték nélküli kapcsolatait. Választható az előzőleg bejelentkezett felhasználó Wi-Fi managere, vagy megengedhető, hogy minden felhasználó maga válassza ki Wi-Fi managerét. Lehetővé teszi a felhasználóknak, hogy a bejelentkezés után tetszés szerint használják az Intel PROSet/Wireless vagy a Windows XP Konfigurációmentes vezeték nélküli hálózatkezelőt. A bejelentkezéskor az a Wi-Fi manager lesz aktív, amelyet az előzőleg utolsóként kijelentkezett felhasználó használt
Bezárás | Bezárja a Rendszergazdaeszközt.
Súgó? | Megjeleníti az adott oldalhoz tartozó súgószöveget.

## Az adapter beállításai

Az adapter beállításainak konfigurálása:

1. Kattintson a Alkalmazás-beállítások lehetőségre.
2. Az alábbi táblázat minden beállításához válassza ki a következő lehetőségek egyikét:
   - Alapértelmezett érték használata: A felhasználó gépén visszaállítja a beállítást az alapértelmezésre.
   - Nincs változtatás: Megőrzi a felhasználó által beállított értéket. Ezzel a beállítással a rendszergazda nem kényszerít ki minden beállítást a felhasználó gépén. A felhasználó módosíthatja az adapter beállításait az Intel PROSet/Wireless Speciális menüjében.
   - Megadott érték használata: A rendszergazda megadja a felhasználó gépén használandó értéket.

Név | Magyarázat
--- | ---
Alkalmi csatorna | A csatornát csak abban az esetben kell megváltoztatni, ha az alkalmi hálózaton lévő többi számítógép nem az alapértelmezett csatornát használja. Érték: Válassza ki a listáról az engedélyezett csatornát. 802.11b/g: Ezt a beállítást válassza, ha a 802.11b vagy 802.11g (2,4 GHz) alkalmi frekvenciasávot kívánja használni. 802.11a: Ezt a beállítást válassza, ha a 802.11a (5 GHz) alkalmi frekvenciasávot kívánja használni.
Energiagazdálkodás alkalmi hálózatokon | Az eszköz-eszköz (alkalmi) hálózatokon használandó energiatakarékossági funkciók megadása. Letiltás: Akkor válassza, ha olyan alkalmi hálózatra csatlakozik, amelyen egyes állomások nem támogatják az eseti energiagazdálkodást Maximális energiatakarékosság: Akkor válassza, ha optimalizálni kívánja az akkumulátor élettartamát. Zajos környezet: Akkor válassza, ha optimalizálni kívánja a teljesítményt vagy több ügyfélgéppel kíván csatlakozni. MEGJEGYZÉS: Ezt a funkciót nem telepíti a rendszergazda-csomag, ha a felhasználó számítógépén Intel(R) PRO/Wireless 3945BG Network Connection, Intel PRO/Wireless 2915ABG Network Connection, vagy Intel PRO/Wireless 2200BG Network Connection adapter van.
Alkalmi QoS üzemmód | A szolgáltatási minőség (QoS) vezérlése alkalmi hálózatokban. A QoS a hozzáférési pont és a vezeték nélküli LAN közötti forgalmat annak besorolása alapján rangsorolja. A WMM (WiFi MultiMedia) a Wi-Fi Alliance (WFA) QoS-tanúsítványa. Ha a WMM engedélyezett, az adapter Wi-Fi hálózatokon a WMM segítségével támogatja a prioritás-címkézési és várósor-kezelési funkciókat. WMM engedélyezve (alapértelmezés) WMM letiltva MEGJEGYZÉS: Ezt a funkciót nem telepíti a rendszergazda-csomag, ha a felhasználó számítógépén Intel(R) PRO/Wireless 3945BG Network Connection, Intel PRO/Wireless 2915ABG Network Connection, vagy Intel PRO/Wireless 2200BG Network Connection adapter van.
Vegyes üzemmódú védelem | Ez a beállítás az adatütközések elkerülésére szolgál vegyes 802.11b / 802.11g környezetekben. Célszerű használni az RTS/CTS jelpárt, ha az ügyfélgépek esetleg nem hallják egymást. A CTS-to-self engedélyezésével javítani lehet az átbocsátást az olyan környezetekben, ahol az ügyfelek közel vannak egymáshoz, és hallják egymást.
Előtag hossza | Itt adható meg, hogy a csatlakozás felépítésekor a hozzáférési pont mekkora hosszúságú adásbevezető előtagot (preamble) kapjon. A hozzáférési ponthoz való csatlakozáskor mindig hosszú előtagot kell használni. Az Auto Tx Preamble beállítás lehetővé teszi az előtagok automatikus észlelését. Ha a rendszer támogatja, rövid előtagokat célszerűbb használni. Ha a rendszer nem támogatja, hosszú előtagokat (Long Tx Preamble) kell beállítani. MEGJEGYZÉS: Ezt a funkciót nem telepíti a rendszergazda-csomag, ha a felhasználó számítógépén Intel(R) PRO/Wireless 3945ABG Network Connection adapter van.
Energiagazdálkodás | Energiagazdálkodás: Itt lehet beállítani a legjobb kompromisszumot az adapter áramfogyasztása és teljesítménye között. A csúszkával beállítható a számítógép fogyasztása és akkumulátoros üzemideje közötti egyensúly. Állítsa be a kívánt kompromisszumot az adapter áramfogyasztása és teljesítménye között. PSP - energiatakarékos üzemmód CAM - folyamatos ébrenlétes üzemmód Válasszon az alábbi energiatakarékos üzemmódok közül: PSP CAM: A kliensoldali adapter folyamatosan "ébren van" PSP 1. szint: A PSP teljesítménye a maximumra van állítva. PSP 2-4. szint: A PSP a teljesítményt hangsúlyozza. PSP 5. szint: A PSP az akkumulátor üzemidejét hangsúlyozza. PSP Auto: Alapértelmezett a PSP 6. szinten: Kompromisszum a fogyasztás és az akkumulátor üzemideje között. MEGJEGYZÉS: A teljesítményfelvétel az infrastruktúra beállításaitól is függ.
A barangolás intenzitása | Ezzel a beállítással előírható, mennyire intenzíven igyekezzen a vezeték nélküli ügyfél barangolás (roaming) útján jobb kapcsolatot biztosító hozzáférési pontokat keresni. Választhatja az Alapértelmezett érték használata pontot, ha kompromisszumra törekszik a barangolásmentes és a teljesítőképes működés között, vagy választhat egy értéket a listáról. Értékek: 0: Nincs barangolás: A vezeték nélküli ügyfélgép nem barangol. Csak akkor keres más hozzáférési pontot, ha jelentősen leromlik a kapcsolat minősége. 1-3: Van barangolás 2: Alapértelmezés: Egyensúly a barangolásmentes és a teljesítőképes működés között. Engedélyezéséhez kattintson az Alapértelmezett érték használata lehetőségre. 4: Maximális barangolás.
Az átbocsátás növelése | Itt módosítható a Packet Burst Control értéke. Engedélyezés: Ez a beállítás engedélyezi az átbocsátás növelését. Letiltás: (Alapértelmezés) – Ez a beállítás letiltja az átbocsátás növelését.
Adóteljesítmény | Kisebb adóteljesítmény beállítása kisebb hatótávolságot eredményez. Alapértelmezett beállítás: A legnagyobb adóteljesítmény Értékek: TX minimum: Minimális lefedettség: A legkisebb adószintet állítja be. Lehetővé teszi a lefedett területek számának növelését vagy egy lefedett terület csökkentését. Segítségével csökkenthető a nagy forgalmú területek lefedettsége, ami javítja az átvitel minőségét, valamint elkerüli a torlódást és más eszközök zavarását. TX 1. szint TX 2. szint TX 3. szint TX maximum: Maximális lefedettség: Maximális adószintet állít be. Maximális teljesítményt és lefedettséget biztosít olyan környezetekben, ahol viszonylag kevés más rádiófrekvenciás eszköz van. MEGJEGYZÉS: A beállítás akkor optimális, ha a jó minőségű kommunikációt még biztosító lehető legkisebb adószint van beállítva. Így lehet nagy sűrűségű területeken a legtöbb vezeték nélküli eszközt működtetni, és csökkenteni az azonos rádiófrekvenciás spektrumot használó más eszközök zavarását. MEGJEGYZÉS: Ez a beállítás az Infrastruktúra vagy az Alkalmi üzemmód használatakor hatásos.
Vezeték nélküli mód | Itt állítható be, melyik sávban csatlakozzon az adapter a vezeték nélküli hálózathoz: Csak 802.11a: A vezeték nélküli adapter csak 802.11a hálózatokhoz kapcsolódhat. Csak 802.11b: A vezeték nélküli adapter csak 802.11b hálózatokhoz kapcsolódhat Csak 802.11g: A vezeték nélküli adapter csak 802.11g hálózatokhoz kapcsolódhat. Csak 802.11a és 802.11g: A vezeték nélküli adapter csak 802.11a és 802.11g hálózatokhoz kapcsolódhat. Csak 802.11b és 802.11g: A vezeték nélküli adapter csak 802.11b és 802.11g hálózatokhoz kapcsolódhat. 802.11a, 802.11b vagy 802.11g: (Alapértelmezés) – A vezeték nélküli adapter 802.11a, 802.11b vagy 802.11g hálózatokhoz csatlakozhat. MEGJEGYZÉS: A vezeték nélküli üzemmód (modulációtípus) alatti beállítások határozzák meg, hogy a talált hozzáférési pontokból melyek jelenjenek meg a Vezeték nélküli hálózatok listájában.
OK | Menti a beállításokat és visszatér az előző lapra.
Bezárás | Az oldal bezárása és a módosítások elvetése.
Súgó? | Megjeleníti az adott oldalhoz tartozó súgószöveget.

## Szoftverek

Válassza ki, hogy az Intel PROSet/Wireless mely alkalmazásai települjenek a felhasználók számítógépeire.

1. Válassza a A csomag tartalmazza a szoftvereket is lehetőséget.
2. Helyezze az Intel PROSet/Wireless telepítő CD-lemezét a meghajtóba.
3. Adja meg az Intel PROSet/Wireless szoftver telepítési könyvtárát: Kattintson a Tallózás gombra, és keresse meg az Autorun.exe fájlt.
4. Kattintson az OK gombra.
5. Válassza ki az exportálni kívánt komponenseket: Válassza ki a felhasználó számítógépén telepítendő alkalmazásokat.
   - Az Intel Wireless hibaelhárító: Segít a vezeték nélküli kapcsolatok problémáinak megoldásában
   - Rendszergazdaeszköz: Telepíti a Rendszergazdaeszközt az Eszközök menübe.
   - Intel Smart Wireless Solutions: Konfiguráló varázslót ad, amely egyszerűvé teszi a csatlakozást a vezeték nélküli útválasztóhoz.
   - Egyszeri bejelentkezés: Az egyszeri bejelentkezés szolgáltatásait telepíti. Közös(en használt) profilok konfigurálására szolgál.
   - Wireless Management Instrumentation: Lehetővé teszi a rendszergazdáknak, akiknél nincs telepítve az Intel PROSet/Wireless, hogy távfelügyeljék azokat az ügyfeleket, amelyeken telepítve van az Intel PROSet/Wireless.

> MEGJEGYZÉS: Ha szándékában van Novell(R) Client(TM) Windows alkalmazást használni, először telepítse azt és csak aztán telepítse az Intel PROSet/Wireless szoftvert. Ha az Intel PROSet/Wireless már telepítve van, távolítsa el a szoftvert mielőtt telepíti a Novell Client Windows alkalmazást.

## EAP-FAST A-ID csoportok

> MEGJEGYZÉS: Ez a beállítás csak akkor választható, ha a CCXv4 is ki van választva a Rendszergazdaeszköz Alkalmazás-beállítások pontjában

Az A-ID (Hatóságazonosító) az a RADIUS kiszolgáló, amely a védett hozzáférési hitelesítő adatok (PAC) A-ID csoportjait eljuttatja (provizionálja). Az A-ID csoportok a számítógép minden felhasználója rendelkezésére állnak, és lehetővé teszik, hogy az EAP-FAST profilok több A-ID-ből származó több PAC-t támogassanak.

A rendszergazda a felhasználó számítógépén egy Rendszergazda-csomag segítségével előre beállíthatja és konfigurálhatja az A-ID csoportokat. Ha egy vezeték nélküli hálózati profil A-ID azonosítós szervert talál ugyanabban a csoportban, akkor a felhasználó értesítése nélkül ezt a PAC-t használja.

A-ID csoport hozzáadása:

1. Válassza ki az A-ID csoportok átvétele pontot.
2. Kattintson a Hozzáadás gombra. Adja meg az új A-ID csoport nevét.
3. Kattintson az OK gombra. Az új A-ID csoport felkerül az A-ID csoportok listájára.

Ha zárolva van az A-ID csoport, akkor nem bővíthető új A-ID-vel.

A-ID hozzáadása A-ID csoporthoz.

1. Válasszon ki egy hálózatot az A-ID csoportok a listáján.
2. Az A-ID részben kattintson a Hozzáadás gombra.
3. Írja be az új A-ID nevét.
4. Kattintson az OK gombra. Az A-ID hozzáadódik az A-ID-listához.

## A rendszergazda feladatai

#### Hogyan lehet ügyféltanúsítványt beszerezni

Ha nincs EAP-TLS (TLS) vagy EAP-TTLS (TTLS) tanúsítványa, a hitelesítéshez ügyféltanúsítványt kell beszereznie.

A tanúsítványok az Internet Explorerből vagy a Microsoft Windows Vezérlőpultjáról kezelhetők.

Microsoft Windows XP és Microsoft Windows 2000: Az ügyféltanúsítvány megszerzésekor ne engedélyezze az erős titkos kulcsú védelmet. Ha egy tanúsítványra engedélyezi az erős titkos kulcsú védelmet, akkor mindig meg kell adnia egy elérési jelszót, valahányszor használja a tanúsítványt. Ha a szolgáltatást TLS vagy TTLS hitelesítéshez kívánja konfigurálni, tiltsa le a tanúsítvány erős titkos kulcsú védelmét. Ellenkező esetben a 802.1x szolgáltatás nem tud hitelesíteni, mert nincs bejelentkezett felhasználó, aki megadná a szükséges jelszót.

Megjegyzések az intelligens kártyák használatához

A chipkártya telepítése után a rendszer automatikusan telepíti a tanúsítványt a számítógépre, és kiválasztja a személyes tanúsítványtárból és a tanúsítvány-főtárolóból.

#### A TLS hitelesítés beállítása az ügyfélgépen

1. lépés: A tanúsítvány beszerzése

A TLS hitelesítéshez érvényes ügyféltanúsítványnak kell lennie a bejelentkezett felhasználó fiókjának helyi adattárában. Ezenfelül a főtanúsítvány-tárolóban lennie kell egy megbízható tanúsító hatóságtól származó tanúsítványnak.

A következőkben ismertetünk két módszert a tanúsítvány beszerzésére:

- Windows 2000 Server környezetben megvalósított vállalati tanúsító hatóságtól (CA).
- Tanúsítvány importálása fájlból az Internet Explorer tanúsítványimportáló varázslójával.

Ha nem tudja, hogyan lehet beszerezni felhasználói tanúsítványt a CA-tól, kérdezze meg a rendszergazdát.

A tanúsítvány telepítése a helyi számítógépre:

1. Szerezze be a tanúsítványt, és tárolja helyi meghajtóján.
2. Kattintson az Importálás gombra. Megnyílik a Tanúsítványimportáló varázsló.
3. Kattintson a Tovább gombra.
4. Kattintson a Tallózás gombra és keresse meg a tanúsítványt a helyi meghajtón.
5. Kattintson az exportált tanúsítványra.
6. Kattintson a Megnyitás gombra.
7. Kattintson a Tovább gombra.
8. Kattintson a Helyezze az összes tanúsítványt a következő tárolóba parancsra.
9. A Tanúsítványtároló kiválasztása megnyitásához kattintson a Tallózás gombra.
10. Kattintson a Fizikai tárolóhelyek megjelenítése parancsra.
11. Kattintson az OK gombra.
12. A tárolóhelyek listájáról görgessen fel, és nyissa ki a Megbízható gyökér szintű tanúsító hatóságok tételt.
13. Kattintson a Helyi számítógép gombra.
14. Kattintson az OK gombra.
15. Kattintson a Tovább gombra.
16. A folyamat befejezéséhez kattintson a Befejezés gombra.
17. A tanúsítvány telepítése után indítsa újra a gépet.

A Microsoft kezelőkonzol (MMC) segítségével ellenőrizze, hogy települt-e a tanúsítvány a gép tárolójába.

1. A Start menüben kattintson a Futtatás pontra.
2. Írja be az MMC parancsot.
3. A Microsoft kezelőkonzol (MMC) megnyitásához kattintson az OK gombra.
4. Kattintson a Fájl gombra.
5. Kattintson a Beépülő modul hozzáadása/eltávolítása gombra.
6. Az önálló beépülő modul hozzáadása oldal megnyitásához kattintson a Hozzáadás gombra.
7. Kattintson a Tanúsítványok gombra.
8. Kattintson a Hozzáadás gombra.
9. Kattintson a Számítógépes fiók gombra.
10. Kattintson a Tovább gombra.
11. Kattintson a Befejezés gombra.
12. Kattintson a Bezárás gombra.
13. Kattintson az OK gombra.
14. A konzolban kattintson a Tanúsítványok (helyi gép) gombra.
15. Kattintson a Megbízható gyökér szintű tanúsító hatóságok gombra.
16. Kattintson a Tanúsítványok gombra.
17. Ellenőrizze, hogy szerepel-e a listán a most telepített tanúsítvány.
18. Kattintson a Fájl gombra.
19. A konzol bezárásához kattintson a Kilépés gombra.

#### Tanúsítvány igénylése egy Microsoft Windows 2000 alapú hitelesítésszolgáltatótól:

1. Indítsa el az Internet Explorert, és látogasson el a tanúsító hatóság webhelyére (ehhez egy következő felépítésű internetcímet használjon: http://domainkiszolgalo.sajatdomain/certsrv, ahol a sajatdomain az Ön tartományneve, a certsrv pedig az a parancs, amely elvisz a tanúsító hatóság webhelyére). Használhatja a kiszolgáló IP-címét is. Például "192.0.2.12/certsrv"
2. Jelentkezzen be a tanúsító hatósághoz a hitelesítő kiszolgálón korábban létrehozott felhasználónévvel és jelszóval. Ezeknek nem kell megegyezniük a Windowsban érvényes felhasználónevével és jelszavával.
3. A tanúsító hatóság üdvözlő oldalán válassza a Tanúsítvány kérése és űrlap benyújtása műveletet.
4. Kéréstípus kiválasztása: Válassza a Speciális kérelem lehetőséget.
5. Kattintson a Tovább gombra.
6. Speciális tanúsítványkérelmek: Válassza a Tanúsítványkérelem benyújtása ehhez a tanúsító hatósághoz űrlapon lehetőséget.
7. Kattintson a Benyújtás gombra.
8. Speciális tanúsítványkérelem: Válassza a Felhasználói tanúsítványsablon lehetőséget.
9. Kattintson a Kulcsok megjelölése exportálhatóként beállításra.
10. Kattintson a Tovább gombra. Használja a felkínált alapértelmezéseket.
11. Tanúsítvány kiállítva: Kattintson A tanúsítvány telepítése lehetőségre.

> MEGJEGYZÉS: Ha ez az első tanúsítvány, amit kapott, a tanúsító hatóság előbb megkérdezi, hogy telepítse-e saját "megbízható tanúsító hatóságtól származó tanúsítvány"-át a főtanúsítvány-tárolóba. Ez nem megbízható CA tanúsítvány. A tanúsítványon a CA gazdagép neve szerepel. Kattintson az Igen lehetőségre. Mind TLS, mind TTLS esetén szüksége van erre a tanúsítványra.

12. Ha a tanúsítvány sikeresen települt, a következő üzenet jelenik meg: "Az új tanúsítvány telepítése sikerült".
13. A telepítés ellenőrzéséhez kattintson az: Internet Explorer > Eszközök > Internetbeállítások > Tartalom > Tanúsítványok lehetőségre. Az új tanúsítványnak a Személyes mappába kellett kerülnie.

#### Tanúsítvány importálása fájlból

1. Nyissa meg az Internet tulajdonságai párbeszédpanelt (jobb gombbal kattintson az asztalon az Internet Explorer ikonjára).
2. Válassza ki a Tulajdonságok pontot.
3. Tartalom: Kattintson a Tanúsítványok gombra. Megjelenik a telepített tanúsítványok listája.
4. A Tanúsítványimportáló varázsló megnyitásához kattintson az Importálás gombra.
5. Válassza ki a fájlt.
6. Adja meg a fájlhoz hozzáférést adó jelszót. Törölje a bejelölést a Személyes kulcs erős védelmének engedélyezése jelölőnégyzetből.
7. Tanúsítványtároló: Válassza A tanúsítványtároló automatikus kiválasztása a tanúsítvány típusa alapján lehetőséget (a tanúsítványnak a felhasználói fiók Személyes tárolómappájában kell lennie ahhoz, hogy elérhető legyen).
8. Lépjen tovább a Tanúsítványimportálás befejezése lapra, és kattintson a Befejezés gombra.

Profil konfigurálása TLS típusú WPA hitelesítésre és WEP vagy TKIP titkosításra:

> MEGJEGYZÉS: Szerezzen és telepítsen egy ügyféltanúsítványt az 1. lépés szerint, vagy forduljon a rendszergazdához.

Az Intel PROSet/Wireless által használt tanúsítvány megadása

1. Az általános beállítások megnyitásához kattintson a Profil oldalon a Hozzáadás gombra.
2. Profilnév: Írjon be egy profilnevet.
3. Wireless Network Name (A vezeték nélküli hálózat neve (SSID)): Írja be a hálózat azonosítóját.
4. Üzemmód: Kattintson a Hálózat (Infrastruktúra) gombra.
5. A Biztonsági beállítások megnyitásához kattintson a Tovább gombra.
6. Kattintson a Vállalati biztonsági szint gombra.
7. Hálózati hitelesítés: Válassza a Nyílt lehetőséget (ajánlott).
8. Adattitkosítás: Válassza a WEP lehetőséget.
9. 802.1x engedélyezése Kijelölve.
10. Hitelesítéstípus: Válassza a TLS lehetőséget.

#### 1/2 lépés: TLS felhasználó

1. Szerezzen be és telepítsen egy ügyféltanúsítványt.
2. A tanúsítvány megadásához válassza az alábbiak egyikét:

> - Intelligens kártya használata: Akkor válassza, ha a tanúsítvány chipkártyán van.
> - A számítógépnek kibocsátott tanúsítvány használata: A gép tárolójában levő tanúsítvány kiválasztásához kattintson a Kiválasztás lehetőségre.
> - A számítógépen lévő egyik felhasználói tanúsítvány használata. A gépen lévő valamelyik felhasználói tanúsítvány kiválasztásához kattintson a Kiválasztás lehetőségre.

3. Kattintson a Tovább gombra.

#### 2/2 lépés: TLS kiszolgáló

1. Válassza az alábbi lehetőségek egyikét:
   - A kiszolgáló tanúsítványának ellenőrzése: Válassza ki a kiszolgáló tanúsítványának ellenőrzéséhez.

   > A tanúsítvány kibocsátója: A TLS üzenetcsere során kapott kiszolgáló-tanúsítványnak ettől a tanúsító hatóságtól (CA) kell származnia. Választhat azok közül a megbízható közbenső és gyökér szintű tanúsító hatóságok közül, amelyek tanúsítványai a rendszerben tárolva vannak. A "Bármely megbízható CA" kiválasztása esetén a lista bármelyik tanúsító szervezete elfogadható. Kattintson a Bármely megbízható CA lehetőségre (mint alapértelmezés) vagy válasszon egy tanúsítvány kibocsátót a listáról.

   - Adja meg a kiszolgáló vagy a tanúsítvány megnevezését:

     > A kiszolgáló vagy a tanúsítvány neve: Írja be a kiszolgáló nevét.

     > A kiszolgáló neve vagy tartománya, attól függően, hogy az alábbi két lehetőség melyikét választja.

   > > A kiszolgálónévnek pontosan kell egyeznie a megadott értékkel: Ha ezt választja, a kiszolgálónévnek pontosan egyeznie kell a tanúsítványon szereplő kiszolgálónévvel. A kiszolgáló nevének tartalmaznia kell a teljes tartománynevet is (például szervernév.tartománynév).

   > > A tartománynévnek a megadott értékkel kell végződnie: Ha ezt választja, a kiszolgálónév egy tartományt azonosít, és a tanúsítványban egy ebbe a tartományba vagy annak valamelyik résztartományába tartozó kiszolgálónévnek kell szerepelnie (például zeelans.com, ahol a kiszolgáló blueberry.zeelans.com) MEGJEGYZÉS: Ezeket a paramétereket a rendszergazdától kell megtudakolni.

> Megjegyzések a tanúsítványokkal kapcsolatban: A megadott identitásnak egyeznie kell a tanúsítvány szerinti Kedvezményezett identitásával, és regisztrálva kell lennie a hitelesítő által használt hitelesítő kiszolgálón (például RADIUS kiszolgálón). A tanúsítványnak érvényesnek kell lennie a hitelesítő kiszolgálón. Ez a követelmény a hitelesítő kiszolgálótól függ, és általában azt jelenti, hogy a tanúsítvány kibocsátójának a hitelesítő kiszolgálón tanúsító hatóságként szerepelnie kell. Használja ugyanazt a felhasználónevet, amellyel a tanúsítvány telepítésekor bejelentkezett.

2. Kattintson az OK gombra. A profil törlődik a Profilok listából.
3. Kattintson az új profilra a profilok lista végén. A fel és le nyilak segítségével adja meg az új profil prioritását a listán.
4. Ha csatlakozni kíván a kiválasztott vezeték nélküli hálózatra, kattintson a Csatlakozás gombra.
5. Kattintson az OK gombra az Intel PROSet/Wireless párbeszédpanel bezárásához.

Vissza az oldal tetejére

Vissza a tartalomjegyzékhez

Védjegyek és nyilatkozatok