Επιστροφή στα περιεχόμενα

# Εργαλείο διαχειριστή: Οδηγός χρήσης Intel(R) PRO/Wireless 3945ABG Network Connection

- Καθορισμός κωδικού πρόσβασης διαχειριστή
- Πακέτα διαχειριστή
- Προφίλ διαχειριστή
  - Μόνιμο
  - Προεισόδου
  - Φωνή μέσω IP (VoIP)
- Ρυθμίσεις εργαλείου διαχειριστή
- Ρυθμίσεις εφαρμογής
- Ρυθμίσεις προσαρμογέα
- Λογισμικό
- Ομάδες EAP-FAST A-ID
- Εργασίες διαχειριστή

To Εργαλείο διαχειριστή χρησιμοποιείται από το άτομο που έχει δικαιώματα διαχειριστή στον υπολογιστή αυτό. Το εργαλείο αυτό χρησιμοποιείται για τη ρύθμιση των παραμέτων των κοινών (κοινόχρηστων) προφίλ, των προφίλ προεισόδου και των προφίλ μόνιμης σύνδεσης. Το Εργαλείο διαχειριστή μπορεί επίσης να χρησιμοποιηθεί από το τμήμα IT για να κάνει τις ρυμίσεις χρηστών από το λογισμικό Intel(R) PROSet/Wireless και για να δημιουργεί προσαρμοσμένα πακέτα εγκατάστασης για εξαγωγή σε άλλα συστήματα.

Το Εργαλείο διαχειριστή βρίσκεται στο μενού Εργαλεία. Πρέπει να επιλεγεί κατά την εγκατάσταση του λογισμικού Intel PROSet/Wireless, διαφορετικά το χαρακτηριστικό δεν εμφανίζεται στο μενού Εργαλεία.

## Καθορισμός κωδικού πρόσβασης διαχειριστή

Οι χρήστες δεν έχουν τη δυνατότητα να τροποποιήσουν τις ρυθμίσεις ούτε τα προφίλ διαχειριστή εκτός κι αν έχουν τον κωδικό πρόσβασης για το εργαλείο αυτό. Όταν αποκτήσετε πρόσβαση στο Εργαλείο διαχειριστή για πρώτη φορά, θα πρέπει να εισάγετε κωδικό πρόσβασης. Το συνθηματικό δεν πρέπει να υπερβαίνει τους 100 χαρακτήρες. Δεν επιτρέπονται τα κενά συνθηματικά.

1. Εισαγωγή κωδικού πρόσβασης: Δημιουργήστε ένα κωδικό πρόσβασης (100 χαρακτήρες το μέγιστο).
2. Επιβεβαίωση κωδικού πρόσβασης: Εισάγετε ξανά τον κωδικό πρόσβασης.
3. Κάντε κλικ στο OK. Εμφανίζεται το Άνοιγμα πακέτου διαχειριστή.

Για να αλλάξετε τον υπάρχοντε κωδικό πρόσβασης:

1. Κάντε κλικ στο Εργαλείο διαχειριστή από το μενού Εργαλεία.
2. Κάντε κλικ στο Αλλαγή κωδικού πρόσβασης στο έντυπο καταχώρισης κωδικού πρόσβασης.
3. Παλιό κωδικό πρόσβασης: Εισάγετε τον υπάρχοντε κωδικό πρόσβασης.
4. Νέο κωδικό πρόσβασης: Εισάγετε το νέο κωδικό πρόσβασης.
5. Επιβεβαίωση κωδικού πρόσβασης: Εισάγετε ξανά το νέο κωδικό πρόσβασης.
6. Κάντε κλικ στο OK για να αποθηκεύσετε το νέο κωδικό πρόσβασης και να εισέλθετε στο Εργαλείο διαχειριστή.

## Πακέτα διαχειριστή

Τα πακέτα διαχειριστή χρησιμοποιούνται για να αποθηκεύονται τα προφίλ διαχείρισης και άλλες ρυθμίσεις. Μπορείτε να αντιγράψετε ή να αποστείλετε αυτό το αυτοαποσυμπιεζόμενο εκτελέσιμο αρχείο σε πελάτες στο δίκτυό σας. Όταν εκτελείται το αρχείο αυτό, γίνεται εγκατάσταση και ρύθμιση των παραμέτρων των περιεχομένων στον υπολογιστή προορισμού.

Για να δημιουργήσετε νέο πακέτο:

1. Στο μενού Εργαλεία, κάντε κλικ στο Εργαλείο διαχειριστή.
2. Εισάγετε το κωδικό πρόσβασης σας για το Εργαλείο διαχειριστή.
3. Πακέτα διαχειριστή: Κάντε κλικ στο Δημιουργία νέου πακέτου.
4. Κάντε κλικ στο OK.
5. Επιλέξτε Να συμπεριλαμβάνονται οι ρυθμίσεις στις σελίδες Προφίλ, Ρυθμίσεις εφαρμογής, Ρυθμίσεις προσαρμογέα ή Λογισμικό για να διαμορφώσετε τις παραμέτρους των επιλογών που θα συμπεριληφθούν στο πακέτο.
6. Κάντε κλικ στο Κλείσιμο.
7. Θα ειδοποιηθείτε: Το τρέχον πακέτο άλλαξε. Θέλετε να αποθηκεύσετε τις αλλαγές;
8. Κάντε κλικ στο Ναι. Αποθηκεύστε το εκτελέσιμο αρχείο σε έναν κατάλογο στην τοπική μονάδα δίσκου.
9. Κάντε κλικ στο Αποθήκευση. Το αρχείο δημιουργήθηκε. ΣΗΜΕΙΩΣΗ: Η διαδικασία αυτή μπορεί να διαρκέσει αρκετά λεπτά.
10. Κάντε κλικ στο Τέλος για να προβάλλετε το περιεχόμενο του πακέτου.
    - Κάντε κλικ στο Εφαρμογή του αρχείου αυτού στον υπολογιστή αυτόν εάν θέλετε να χρησιμοποιήσετε τις ρυθμίσεις των παραμέτρων του πακέτου στον υπολογιστή του διαχειριστή.
    - Αντιγράψτε το εκτελέσιμο αρχείο σε υπολογιστή οποιουδήποτε χρήστη για να εγκαταστήσετε τις ρυθμίσεις παραμέτρων που έχουν αποθηκευτεί στο πακέτο. Είναι σιωπηρή εγκατάσταση.

> ΣΗΜΕΙΩΣΗ: Μπορείτε επίσης να επιλέξετε Αποθήκευση πακέτου στο μενού Αρχείο εργαλείου διαχειριστή για να αποθηκεύσετε το πακέτο.

Για να επεξεργαστείτε ένα πακέτο:

1. Αποκτήστε πρόσβαση στο Εργαλείο διαχειριστή.
2. Στη σελίδα Άνοιγμα πακέτου διαχειριστή, κάντε κλικ στο Άνοιγμα για να επεξεργαστείτε το υπάρχον πακέτο.
3. Κάντε κλικ στο Αναζήτηση. Εντοπίστε το εκτελέσιμο αρχείο του πακέτου.
4. Κάντε κλικ στο Άνοιγμα. Πραγματοποιήστε τις ενημερώσεις που θέλετε.
5. Κάντε κλικ στο Κλείσιμο.
6. Θα ειδοποιηθείτε: Το τρέχον πακέτο άλλαξε. Θέλετε να αποθηκεύσετε τις αλλαγές;
7. Κάντε κλικ στο Ναι. Αποθηκεύστε το εκτελέσιμο αρχείο σε έναν κατάλογο στην τοπική μονάδα δίσκου.

> ΣΗΜΕΙΩΣΗ: Μπορείτε επίσης να επιλέξετε Άνοιγμα πακέτου στο μενού Αρχείο εργαλείου διαχειριστή για να επεξεργαστείτε ένα πακέτο διαχειριστή.

## Προφίλ διαχειριστή

Τα προφίλ διαχειριστή ανήκου και υπόκεινται διαχείριση από τον διαχειριστή δικτύου ή τον διαχειριστή του συγκεκριμένου υπολογιστή. Αυτά τα προφίλ είναι κοινά ή κοινόχρηστα από όλους τους χρήστες σε αυτόν τον υπολογιστή. Ωστόσο, οι τελικοί χρήστες δεν έχουν τη δυνατότητα να τροποποιήσουν τα προφίλ αυτά. Η τροποποιήσεις μπορούν να γίνουν μόνο από το Εργαλείο διαχειριστή, το οποίο προστατεύεται με κωδικό πρόσβασης.

Υπάρχουν τρεις τύποι προφίλ διαχειριστή: Μόνιμο, Προεισόδου/Κοινό και Φωνή μέσω IP (VoIP).

### Μόνιμη σύνδεση

Τα μόνιμα προφίλ εφαρμόζονται κατά την εκκίνηση του υπολογιστή ή όποτε δεν είναι κανείς συνδεδεμένος στον υπολογιστή. Μετά τον τερματισμό της σύνδεσης του χρήστη, ένα μόνιμο προφίλ διατηρεί μια ασύρματη σύνδεση είτε έως ότου κλείσει ο υπολογιστής ή συνδεθεί ένας διαφορετικός χρήστης.

Βασικά σημεία της μόνιμης σύνδεσης:

- Οι ακόλουθοι τύποι προφίλ μπορούν να δημιουργηθούν ως συνεχή προφίλ:
  - Όλα τα προφίλ που δεν απαιτούν έλεγχο ταυτότητας 802.1x (για παράδειγμα, ανοιχτός έλεγχος ταυτότητας με κρυπτογράφηση WEP, ανοιχτός έλεγχος ταυτότητας χωρίς κρυπτογράφηση).
  - Όλα τα προφίλ με έλεγχο ταυτότητας 802.1x που έχουν αποθηκευμένα διαπιστευτήρια: MD5, LEAP, EAP-FAST.
  - Προφίλ με ρυθμίσεις ασφάλειας που περιλαμβάνουν την επιλογή "Χρήση του ακόλουθου ανόματος χρήστη και κωδικού πρόσβασης".
  - Προφίλ που χρησιμοποιούν το πιστοποιητικό του μηχανήματος για τον έλεγχο ταυτότητας.

> ΣΗΜΕΙΩΣΗ: Το Intel PROSet/Wireless υποστηρίζει πιστοποιήσεις μηχανών. Ωστόσο, δεν εμφανίζονται στις λίστες πιστοποιητικών.

- Προφίλ WPA-Enterprise που δεν χρησιμοποιούν πιστοποιητικό χρήστη.
- Προφίλ WPA-Personal.

- Τα μόνιμα προφίλ εφαρμόζονται κατά την ενεργοποίηση του συστήματος και μετά την αποσύνδεση του χρήστη.

Για να δημιουργήσετε ένα μόνιμο προφίλ:

1. Κάντε κλικ στο Να συμπεριλαμβάνονται τα προφίλ.
2. Κάντε κλικ στο Μόνιμο.
3. Κάντε κλικ στο Προσθήκη για να ανοίξετε τις Γενικές ρυθμίσεις.
4. Όνομα ασύρματου δικτύου (SSID): Εισάγετε το αναγνωριστικό δικτύου.
5. Όνομα προφίλ: Εισάγετε ένα περιγραφικό όνομα προφίλ.
6. Τρόπος λειτουργίας: Είναι επιλεγμένο το Δίκτυο (Υποδομή).
7. Τύπος προφίλ διαχειριστή: Μόνιμη: Επιλέγεται το Ενεργό όταν δεν είναι συνδεδεμένος κανένας χρήστης.
8. Κάντε κλικ στο Επόμενο.
9. Κάντε κλικ στο Εταιρική ασφάλεια για να ανοίξετε τις Ρυθμίσεις ασφάλειας. Βλ. Εταιρικές ρυθμίσεις για πληροφορίες σχετικά με τη ρύθμιση παραμέτρων ασφάλειας 802.1x.
10. Κάντε κλικ στο OK.

### Σύνδεση προεισόδου

Τα προφίλ προεισόδου, ή τα κοινά προφίλ, εφαρμόζονται μόλις συνδεθεί ένας χρήστης. Εάν είναι εγκατεστημένη υποστήριξη μοναδικής εισόδου, το προφίλ εφαρμόζεται και η σύνδεση πραγματοποιείται πριν από την ακολουθία σύνδεσης στα Windows (προείσοδος).

Εάν δεν είναι εγκατεστημένη η υποστήριξη μοναδικής εισόδου, το προφίλ εφαρμόζεται μόλις είναι ενεργή η συνεδρία του χρήστη.

Τα προφίλ προεισόδου, ή κοινά προφίλ, εμφανίζονται πάντα στην αρχή της λίστας Προφίλ. Ο χρήστης μπορεί ακόμη να θέτει σε προτεραιότητα τα προφίλ που έχει δημιουργήσει, αλλά δεν μπορεί να θέσει ξανά σε προτεραιότητα τα προφίλ προεισόδου ή κοινά προφίλ. Επειδή τα προφίλ αυτά εμφανίζονται στην αρχή της λίστας προφίλ, το Intel PROSet/Wireless επιχειρεί αυτόματα να συνδεθεί πρώτα στα προφίλ διαχειριστή πριν από οποιοδήποτε προφίλ που δημιουργήθηκε από χρήστη.

> ΣΗΜΕΙΩΣΗ: Μόνο διαχειριστές μπορούν να δημιουργούν ή να εξάγουν προφίλ προεισόδου/κοινά προφίλ.

Τα βασικά σημεία της σύνδεσης προεισόδου είναι:

- Η σύνδεση προεισόδου είναι ενεργή μόνο κατά τη σύνδεση στα Windows.
- Οι ακόλουθοι τύποι προφίλ μπορούν να δημιουργηθούν ως προφίλ προεισόδου:
  - Προφίλ 802.1x MD5, LEAP, EAP-FAST που χρησιμοποιούν διαπιστευτήρια "Χρήση του ονόματος χρήστη και κωδικού πρόσβασης της σύνδεσης στα Windows" ή "Χρήση του ακόλουθου ονόματος χρήστη και κωδικού πρόσβασης" όταν γίνονται οι ρυθμίσεις των παραμέτρων ασφάλειας του προφίλ.
  - Προφίλ 802.1x PEAP ή TTLS με πιστοποιητικά χρήστη ή μηχανήματος (ο χρήστης πρέπει να έχει δικαιώματα διαχειριστή για να χρησιμοποιήσει πιστοποιητικά μηχανήματος).
  - Προφίλ TLS που χρησιμοποιούν ψηφιακά πιστοποιητικά για την επιβεβαίωση της ταυτότητας ενός πελάτη και διακομιστή.
  - Προφίλ EAP-SIM που χρησιμοποιούν κάρτα Subscriber Identity Module (SIM) για την επικύρωση των διαπιστευτηρίων σας στο δίκτυο.
  - Όλα τα κοινά προφίλ ή προφίλ βάσει χρήστη που δεν είναι 802.1x (ανοιχτό και WEP).
- Ένα προφίλ προεισόδου εφαρμόζεται κατά τη διάρκεια σύνδεσης του χρήστη στα Windows.

#### Κατάσταση σύνδεσης προεισόδου/κοινής σύνδεσης:

Η υποστήριξη προεισόδου εγκαθιστάται κατά τη διάρκεια Προσαρμοσμένης εγκατάστασης του λογισμικού Intel PROSet/Wireless. Ανατρέξτε στο Εγκατάσταση και απεγκατάσταση του λογισμικού για περισσότερες πληροφορίες.

> ΣΗΜΕΙΩΣΗ: Εάν δεν είναι εγκατεστημένα τα χαρακτηριστικά μοναδικής εισόδου ή σύνδεσης προεισόδου, ο διαχειριστής μπορεί ακόμη να δημιουργεί προφίλ προεισόδου/κοινά προφίλ για εξαγωγή σε υπολογιστή χρήστη.

Τα ακόλουθα περιγράφουν πώς λειτουργεί το χαρακτηριστικό σύνδεσης προεισόδου από τη στιγμή που ενεργοποιείται το σύστημα. Γίνεται η υπόθεση ότι υπάρχει αποθηκευμένο προφίλ με έγκυρες ρυθμίσεις ασφάλειας επισημασμένες με "Χρήση ονόματος χρήστη και κωδικού πρόσβασης της σύνδεσης στα Windows" που εφαρμόζονται κατά τη διάρκεια σύνδεσης στα Windows.

1. Μετά από την ενεργοποίηση του συστήματος, εισάγετε τον τομέα, το όνομα χρήστη και ο κωδικός πρόσβασης της σύνδεσης στα Windows.
2. Κάντε κλικ στο OK. Η σελίδα κατάστασης προφίλ προεισόδου/κοινού προφίλ εμφανίζει την πρόοδο της σύνδεσης δικτύου. Μετά από τη σύνδεση του ασύρματου προσαρμογέα στο σημείο πρόσβασης δικτύου, η σελίδα Κατάσταση κλείνει και ο χρήστης συνδέεται στα Windows.

- Εάν το αντίστοιχο σημείο πρόσβασης απορρίψει τα διαπιστευτήριά σας κατά τη σύνδεση προεισόδου, τα διαπιστευτήρια προφίλ σάς ζητούν τα διαπιστευτήρια χρήστη.
- Εισάγετε τα διαπιστευτήριά σας.
- Κάντε κλικ στο OK. Εφαρμόζεται το προφίλ και η σελίδα Κατάσταση εμφανίζει την πρόοδο της κατάστασης σύνδεσης έως ότου συνδεθείτε στα Windows.
- Κάντε κλικ στο Ακύρωση στη σελίδα Διαπιστευτήρια για να επιλέξετε άλλο προφίλ.

> ΣΗΜΕΙΩΣΗ: Μπορεί να αποκτηθεί πρόσβαση σε πιστοποιητικό χρήστη μόνο από χρήστη του οποίου έχει ελεγχθεί η ταυτότητα στον υπολογιστή. Επομένως, ο χρήστης θα πρέπει να συνδεθεί στον υπολογιστή μία φορά (χρησιμοποιώντας είτε ενσύρματη σύνδεση, εναλλασσόμενο προφίλ ή τοπική σύνδεση) πριν χρησιμοποιήσει προφίλ προεισόδου που ελέγχει την ταυτότητα με πιστοποιητικό χρήστη.

Όταν αποσυνδέετε κάποιος χρήστης, αποσυνδέεται κάθε ασύρματη σύνδεση και εφαρμόζεται μόνιμο προφίλ (εάν διατίθεται). Σε ορισμένες περιπτώσεις, συνιστάται να διατηρήσετε την τρέχουσα σύνδεση (για παράδειγμα, εάν πρέπει να ανεβάσετε δεδομένα ειδικά του χρήστη στο διακομιστή μετά την αποσύνδεση ή όταν χρησιμοποιούνται προφίλ περιαγωγής).

Για να επιτύχετε τη λειτουργία αυτή, δημιουργήστε ένα προφίλ που είναι επισημασμένο ως προφίλ προεισόδου και μόνιμο προφίλ. Εάν είναι ενεργό ένα τέτοιο προφίλ όταν αποσυνδέεται ο χρήστης, διατηρείται η σύνδεση.

Για να δημιουργήσετε προφίλ προεισόδου/κοινό προφίλ:

1. Κάντε κλικ στο Να συμπεριλαμβάνονται τα προφίλ.
2. Κάντε κλικ στο Προεισόδου/Κοινό.
3. Κάντε κλικ στο Προσθήκη για να ανοίξετε τις Γενικές ρυθμίσεις.
4. Όνομα ασύρματου δικτύου (SSID): Εισάγετε το αναγνωριστικό δικτύου.
5. Όνομα προφίλ: Εισάγετε ένα περιγραφικό όνομα προφίλ.
6. Τρόπος λειτουργίας: Είναι επιλεγμένο το Δίκτυο (Υποδομή).
7. Τύπος προφίλ διαχειριστή: Προεισόδου/Κοινή: Ενεργό όταν είνα συνδεδεμένος ο χρήστης. Το προφίλ αυτό μοιράζεται από όλους τους χρήστες. Αυτός ο τύπος προφίλ έχει ήδη επιλεγεί.
8. Κάντε κλικ στο Επόμενο.
9. Κάντε κλικ στο Για προχωρημένους για να ανοίξετε τις Ρυθμίσεις για προχωρημένους. Χρησιμοποιήστε τις ρυθμίσεις για προχωρημένους για να καθορίσετε τα ακόλουθα:
   - Αυτόματη σύνδεση: Επιλέξτε για να συνδεθείτε αυτόματα ή μη αυτόματα σε ένα προφίλ.
   - Αυτόματη εισαγωγή αυτού του προφίλ (για διαχειριστές δικτύου μόνο).
   - Υποχρεωτικό σημείο πρόσβασης: Επιλέξτε για να συσχετίσετε τον ασύρματο προσαρμογέα με συγκεκριμένο σημείο πρόσβασης.
   - Προστασία με κωδικό πρόσβασης: Επιλέξτε για να προστατεύσετε το προφίλ με κωδικό πρόσβασης.
   - Έναρξη εφαρμογής: Καθορίστε κάποιο πρόγραμμα που θα ξεκινήσει όταν γίνει η ασύρματη σύνδεση.
   - Μορφή ονόματος χρήστη:

   > Ένας διαχειριστής μπορεί να επιλέξει τη μορφή ονόματος χρήστη για το διακομιστή ελέγχου ταυτότητας.

   > Οι επιλογές είναι:

   > - χρήστης (προεπιλογή)
   > - user@domain
   > - user@domain.com
   > - DOMAIN\user

10. Κάντε κλικ στο OK για να κλείσετε τις Ρυθμίσεις για προχωρημένους.
11. Κάντε κλικ στο Εταιρική ασφάλεια για να ανοίξετε τις Ρυθμίσεις ασφάλειας. Βλ. Εταιρική ασφάλεια για πληροφορίες σχετικά με τη ρύθμιση παραμέτρων ασφάλειας 802.1x.
12. Κάντε κλικ στο OK για να αποθηκεύσετε το προφίλ και να το προσθέσετε στη λίστα Προφίλ διαχειριστή.

    ΣΗΜΕΙΩΣΗ: Εάν έχει ήδη δημιουργηθεί μόνιμης σύνδεση, ένα προφίλ προεισόδου/κοινό προφίλ παραβλέπεται εάν ρυθμίζονται οι παράμετροι του προφίλ με επιλογές προεισόδου/κοινό και μόνιμης σύνδεσης.

### Προφίλ φωνής μέσω IP (VoIP)

Το λογισμικό Intel PROSet/Wireless υποστηρίζει εφαρμογές τηλεφώνου VoIP τρίτων.

Οι εφαρμογές VoIP τρίτων υποστηρίζουν κωδικοποιητές φωνής. Οι κωδικοποιητές χρησιμοποιούνται για να κωδικοποιούν φωνή για μετάδοση σε δίκτυα IP. Οι κωδικοποιητές γενικά παρέχουν δυνατότητα συμπίεσης για να εξοικονομούν εύρος ζώνης του δικτύου.

Το λογισμικό Intel PROSet/Wireless υποστηρίζει oι ακόλουθoι πρότυπoι κωδικοποιητές του International Telecommunications Union (ITU):

Κωδικοποιητές | Αλγόριθμος | Ρυθμός μετάδοσης δεδομένων (Kbps) | Σχόλια
ITU G0,711 | PCM (Pulse Code Modulation) | 64 | Το G.711 με mu-law που χρησιμοποιείται στη Βόρεια Αμερική και την Ιαπωνία, ενώ το G.711 με A-law χρησιμοποιείται στον υπόλοιπο κόσμο.
ITU G0,722 | SBADPCM (Sub-Band Adaptive Differential Pulse Code Modulation) | 48, 56 και 64 |
ITU G0,723 | Coder πολλαπλών ρυθμών | 5.3 και 6.4 |
ITU G0,726 | ADPCM (Adaptive Differential Pulse Code Modulation) | 16, 24, 32 και 40 |
ITU G0,728 | LD-CELP (Low-Delay Code Excited Linear Prediction) | 16 |
ITU G.729 | CS-ACELP (Conjugate Structure Algebraic-Code Excited Linear Prediction) | 8 |

Ένας διαχειριστής μπορεί να δημιουργεί προφίλ που χρησιμοποιούν προϋπάρχοντα προφίλ VoIP για να ρυθμίζουν τις παραμέτρους διάφορων ρυθμών δεδομένων κωδικοποιητών και ρυθμών πλαισίων με σκοπό τη βελτίωση της ποιότητας φωνής σε μεταδόσεις VoIP.

Για να δημιουργήσετε προφίλ VoIP:

> ΣΗΜΕΙΩΣΗ: Βεβαιωθείτε ότι το Φωνή μέσω IP δεν είναι απενεργοποιημένο στις Ρυθμίσεις εφαρμογής του εργαλείου διαχειριστή. Είναι ενεργοποιημένο, ως προεπιλογή.

1. Κάντε κλικ στο Να συμπεριλαμβάνονται τα προφίλ.
2. Επιλέξτε προφίλ από τη λίστα.
3. Κάντε κλικ στο Ιδιότητες για να ανοίξετε τη σελίδα Δημιουργία προφίλ VoIP.
4. Επιλέξτε εύρος ζώνης κωδικοποιητή, χρήση εφαρμογής και ρυθμό πλαισίων.

Κωδικοποιητές | Χρήση | Ρυθμός πλαισίων
--- | --- | ---
G711_64kbps G711_56kbps G711_48kbps G722_64kbps G722_56kbps G722_48kbps G722_1_32kbps G722_1_24kbps G722_1_16kbps G723_1_6_4kbps G723_1_5_3kbps G726_16kbps G726_24kbps G726_32kbps G726_40kbps G728_12_8kbps G728_16kbps G729_8kbps G729a_8kbps G729b_8kbps G729ab_8kbps G729d_6_4kbps G729e_8kbps G729e_11_8kbps GIPS_iPCM_VARIABLE G722_2_VARIABLE SPEEX_VARIABLE GIPS_iSAC_VARIABLE | Αλληλεπιδραστική φωνή Ήχος διάσκεψης Δεδομένα φωνής Βίντεο Ροή ήχου | 10 20 30

5. Κάντε κλικ στο OK για να επιστρέψετε στη λίστα Προφίλ.
6. Κάντε κλικ στο Κλείσιμο για να αποθηκεύσετε τις ρυθμίσεις προφίλ σε πακέτο.

## Ρυθμίσεις εργαλείου διαχειριστή

Ένας διαχειριστής μπορεί να καθορίσει τη σειρά με την οποία τοποθετούνται τα προφίλ διαχειριστή στη λίστα Προφίλ του Εργαλείου διαχειριστή.

1. Κάντε κλικ στο Εργαλείο διαχειριστή από το μενού Εργαλεία.
2. Κάντε κλικ στο Ρυθμίσεις για να ανοίξετε το Ρυθμίσεις εργαλείου διαχειριστή.
   - Επιλέξτε Εισαγωγή στην αρχή για να τοποθετούνται πάντα τα προφίλ διαχειριστή στην αρχή της λίστας Προφίλ του εργαλείου διαχειριστή.
   - Επιλέξτε Εισαγωγή στο τέλος για να τοποθετούνται πάντα τα προφίλ διαχειριστή στο τέλος της λίστας Προφίλ του εργαλείου διαχειριστή.
3. Κάντε κλικ στο OK για να κλείσετε και να επιστρέψετε στο Εργαλείο διαχειριστή.

## Ρυθμίσεις εφαρμογής

Ένας διαχειριστής μπορεί να επιλέξει το βαθμό ελέγχου που θα έχουν οι χρήστες όσον αφορά τις συνδέσεις τους σε ασύρματο δίκτυο.

Για να ρυθμίσετε τις παραμέτρους στο Ρυθμίσεις εφαρμογής:

1. Κάντε κλικ στο Να συμπεριλαμβάνονται οι ρυθμίσεις.
2. Ενεργοποιήστε ή απενεργοποιήστε κάθε ρύθμιση που παρατίθενται στον παρακάτω πίνακα.

Όνομα | Περιγραφή
--- | ---
Χειριστήριο ενεργοποίησης/απενεργοποίησης ραδιοπρόσβασης 802.11a | Επιλέξτε Επιλογή ενεργοποίησης/απενεργοποίησης ραδιοπρόσβασης 802.11a για να επιτρέπεται σε κάποιον χρήστη να ενεργοποιεί ή να απενεργοποιεί τη ραδιοπρόσβαση 802.11a στον υπολογιστή του. Έτσι θα προστεθεί το χειριστήριο απενεργοποίησης ραδιοπρόσβασης 802.11a στο μενού της γραμμής εργασιών και στο κύριο παράθυρο του Intel PROSet/Wireless στον υπολογιστή του χρήστη. Μόλις εγκατασταθεί αυτό το χαρακτηριστικό σε υπολογιστή χρήστη, ακολουθήστε τις οδηγίες παρακάτω για να ενεργοποιήσετε ή να απενεργοποιήσετε το ραδιοέλεγχο 802.11a. Για να απενεργοποιησετε το ραδιοέλεγχο 802.11a: Στο κύριο παράθυρο Intel PROSet/Wireless, κάντε κλικ στο κουμπί Ενεργοποίηση ασύρματης δικτύωσης. Εμφανίζεται μια λίστα ραδιοεπιλογών. Επιλέξτε Απενεργοποίηση ραδιοπρόσβασης 802.11a. Η ραδιοπρόσβαση 802.11a είναι τώρα ανενεργή. Για να ενεργοποιησετε το ραδιοέλεγχο 802.11a: Στο κύριο παράθυρο Intel PROSet/Wireless, κάντε κλικ στο κουμπί Απενεργοποίηση ραδιοπρόσβασης 802.11a. Εμφανίζεται μια λίστα ραδιοεπιλογών. Επιλέξτε Ενεργοποίηση ασύρματης δικτύωσης. Η ραδιοπρόσβαση 802.11a είναι τώρα ενεργή. ΣΗΜΕΙΩΣΗ: Η επιλογή αυτή διατίθεται μόνο για ασύρματους προσαρμογείς που υποστηρίζουν 802.11a, 802.11b και 802.11g. Το χαρακτηριστικό αυτό δεν είναι εγκατεστημένο μέσω πακέτου διαχειριστή όταν ο υπολογιστής του χρήστη έχει Intel(R) PRO/Wireless 3945BG Network Connection ή Intel(R) PRO/Wireless 2200BG Network Connection.
Έλεγχος ταυτότητας 802.1x | Δίνεται η δυνατότητα σε έναν χρήστη να δημιουργεί ή να συνδέεται σε προφίλ που υποστηρίζουν διαφορετικούς τύπους EAP ελέγχου ταυτότητας 802.1x. Επιλέξτε τους τύπους EAP ελέγχου ταυτότητας 802.1x που θέλετε να ενεργοποιήσετε στον υπολογιστή του χρήστη: MD5, EAP-SIM, LEAP, TLS, TTLS, PEAP, EAP-FAST.
Εργαλείο διαχειριστή | Απενεργοποιήστε την πρόσβαση στο Εργαλείο διαχειριστή στον υπολογιστή του χρήστη.
Αυτόματη εκκίνηση εφαρμογής | Επιλέξτε για να εκκινήσετε αρχείο παρτίδας, εκτελέσιμο αρχείο ή δέσμη ενεργειών όταν συνδέεται ένα συγκεκριμένο προφίλ στο δίκτυο. Για παράδειγμα, ξεκινήστε μια συνεδρία Virtual Private Network (VPN) αυτόματα κάθε φορά που συνδέεται ένας χρήστης σε ασύρματο δίκτυο.
Εφαρμογή σε εναλλαγή ραδιοπρόσβασης | Δίνει τη δυνατότητα σε εφαρμογές τρίτων να απενεργοποιούν το διακόπτη ενεργοποίησης ή απενεργοποίησης ασύρματης δικτύωσης Intel PROSet/Wireless.
CCXv4 | Επιλέξτε Ενεργοποίηση CCSv4 για να ενεργοποιήσετε τα χαρακτηριστικά Cisco Compatible Extensions, έκδοσης 4 (CCXv4), για προφίλ FAST. ΣΗΜΕΙΩΣΗ: Το χαρακτηριστικό ομάδων Αναγνωριστικού αρχής (A-ID) EAP-FAST στο Εργαλείο διαχειριστή δεν είναι διαθέσιμο εάν το CCXv4 δεν είναι ενεργοποιημένο. Επιλέξτε ποια από τις ακόλουθες προτροπές να ενεργοποιηθεί ή να απενεργοποιηθεί στον υπολογιστή του χρήστη για παροχή PAC EAP-FAST: Ενεργοποίηση προτροπής και προειδοποιήσεων για παροχή χωρίς έλεγχο ταυτότητας: Επιλογή για την απενεργοποίηση των προτροπών και των προειδοποιήσεων για αυτόματη παροχή PAC αν δεν υπάρχει PAC που αντιστοιχεί στο A-ID που έστειλε ο διακομιστής που είναι συνδεδεμένος σε αυτό. Απενεργοποιεί τις προτροπές όταν γίνεται εναλλαγή στον προεπιλεγμένο διακομιστή (A-ID): Επιλογή για απενεργοποίηση προτροπών όταν ο πελάτης συναντά διακομιστή στον οποίο έχει γίνει παροχή PAC από πριν, αλλά δεν είναι επί του παρόντος επιλεγμένος ως προεπιλεγμένος διακομιστής. Απενεργοποίηση παροχής χωρίς έλεγχο ταυτότητας μετά από την παροχή PAC: Επιλογή για απενεργοποίηση αυτόματης παροχής μετά από την παροχή PAC για αυτό το A-ID. ΣΗΜΕΙΩΣΗ: Το χαρακτηριστικό αυτό δεν είναι εγκατεστημένο μέσω πακέτου διαχειριστή όταν ο υπολογιστής του χρήστη έχει Intel(R) PRO/Wireless 3945BG Network Connection, Intel(R) PRO/Wireless 2915ABG Network Connection ή Intel(R) PRO/Wireless 2200BG Network Connection.
Διαπιστευτήρια προσωρινής αποθήκευσης | Επιλέξτε για να αποθηκεύσετε τα διαπιστευτήρια μετά από τη σύνδεση χρήστη. Εάν αποσυνδέεται προσωρινά η ασύρματη σύνδεση, τα αποθηκευμένα διαπιστευτήρια χρησιμοποιούνται κατά την επανασύνδεση. Τα διαπιστευτήρια καθαρίζονται όταν αποσυνδεθεί ο χρήστης. ΣΗΜΕΙΩΣΗ: Εάν δεν είναι σημειωμένο, η επιλογή Προτροπή κάθε φορά που συνδέομαι δεν διατίθεται όταν δημιουργείτε προφίλ.
Συσκευή προς συσκευή (ad hoc) | Ενεργοποίηση ή απενεργοποίηση της δυνατότητας του χρήστη να δημιουργεί προφίλ ad hoc ή να συμμετέχει σε δίκτυα ad hoc. Επιλέξτε ένα από τα ακόλουθα για να ενεργοποιήσετε ή να απενεργοποιήσετε τη δυνατότητα του χρήστη να συνδέετε σε δίκτυα συσκευής προς συσκευή: Ενεργοποίηση δικτύωσης συσκευής προς συσκευή. Ενεργοποίηση ασφαλούς δικτύωσης συσκευής προς συσκευή μόνο. Απενεργοποίηση δικτύωσης συσκευής προς συσκευή. Επιλέξτε είτε να έχει ο χρήστης τη δυνατότητα να ρυθμίζει τις παραμέτρους προφίλ με ρυθμίσεις συσκευής προς συσκευή (ad hoc) ή να μην έχει τη δυνατότητα να ρυθμίζει τις παραμέτρους προφίλ συσκευής προς συσκευή (ad hoc). Εμφάνιση ρυθμίσεων εφαρμογής συσκευής προς συσκευή. Απόκρυψη ρυθμίσεων εφαρμογής συσκευής προς συσκευή. Για να καταργήσετε τον τρόπο λειτουργίας συσκευής προς συσκευή (ad hoc) από τις Γενικές ρυθμίσεις του Οδηγού προφίλ, επιλέξτε Απενεργοποίηση δικτύωσης συσκευής προς συσκευή και Απόκρυψη ρυθμίσεων εφαρμογής συσκευής προς συσκευή. Έτσι, ο χρήστης δεν θα επιτρέπεται να δημιουργεί προφίλ που υποστηρίζουν δίκτυα συσκευής προς συσκευή (ad hoc).
Εισαγωγή και εξαγωγή | Επιλέξτε για να εισάγετε ή να εξάγετε προφίλ από τον υπολογιστή του χρήστη. Η ενεργοποίηση επιτρέπει την αυτόματη εισαγωγή των προφίλ χρήστη όταν αντιγράφονται σε φάκελο αυτόματης εισαγωγής.
Μήνυμα σε εναλλαγή ραδιοπρόσβασης | Επιτρέπει σε εφαρμογή τρίτου να ειδοποιεί το χρήστη ότι η ραδιοπρόσβαση Intel PROSet/Wireless είναι είτε ενεργοποιημένη ή απενεργοποιημένη.
Συνύπαρξη Microsoft Windows XP | Επιλέξτε Ενεργοποίηση της συνύπαρξης αρχικής ρύθμισης παραμέτρων ασύρματης επικοινωνίας Microsoft και Intel PROSet/Wireless σε αυτό το σύστημα. Ενεργοποιήστε αυτήν την επιλογή για να επιτρέπεται η συνύπαρξη της αρχικής ρύθμισης παραμάτρων ασύρματης επικοινωνίας Microsoft και Intel PROSet/Wireless σε αυτό το σύστημα. Όταν κάνετε κάνετε την επιλογή αυτή, εμποδίζεται την απενεργοποίηση της υπηρεσίας αρχικής ρύθμισης παραμέτρων ασύρματης δικτύωσης Microsoft Windows XP όταν είναι ενεργοποιημένο το Intel PROset/Wireless.
Λειτουργία Cisco προεισόδου | Ενεργοποιεί τη λειτουργία Cisco κατά τη σύνδεση προεισόδου. Τα σημεία πρόσβασης Cisco έχουν τη δυνατότητα να υποστηρίζουν πολλαπλά ονόματα ασύρματου δικτύου (SSIDs) αλλά να εκπέμπουν μόνο ένα. Προκειμένου να συνδέεστε σε τέτοιο σημείο πρόσβασης, γίνεται προσπάθεια σύνδεσης σε κάθε προφίλ Αυτό αναφέρεται ως Λειτουργία Cisco. ΣΗΜΕΙΩΣΗ: Η σύνδεση προεισόδου μπορεί να διαρκέσει περισσότερο να γίνει.
Συνδεσιμότητα προφίλ | Επιλέξτε το επίπεδο συνδεσιμότητα προφίλ σε υπολογιστή χρήστη; Απενεργοποίηση εναλλαγής προφίλ Intel. Οι χρήστες μπορούν μόνο να συνδέονται με το πρώτο προφίλ προεισόδου (κοινό) ή να συνδέονται μόνο με προφίλ προεισόδου. Δυνατότητα του χρήστη να συνδέεται σε όλα τα προφίλ διαχειριστή. Δυνατότητα του χρήστη να συνδέεται μόνο στο πρώτο προφίλ διαχειριστή.
Επίπεδο ασφάλειας | Επιλέξτε το επίπεδο ασφάλειας σε υπολογιστή χρήστη; Οι χρήστες μπορούν να συνδεθούν μόνο σε προφίλ με αυτό το επίπεδο ασφάλειας. Δυνατότητα του χρήστη να συνδέεται σε δίκτυα με Προσωπική ασφάλεια μόνο. Δυνατότητα του χρήστη να συνδέεται σε δίκτυα με Εταιρική ασφάλεια.
Μοναδική είσοδος | Επιλέξτε ποιοι τύπο προφίλ διαχειριστή είναι ενεργοποιημένοι στον υπολογιστή χρήστη; Μόνιμη σύνδεση: Τα προφίλ είναι ενεργά κατά την εκκίνηση και όταν δεν είναι συνδεδεμένος χρήστης στον υπολογιστή. Προείσοδος ή κοινή σύνδεση: Τα προφίλ είναι ενεργά αμέσως μόλις συνδεθεί ο χρήστης στον υπολογιστή. Τα κοινά προφίλ είναι ενεργοποιημένα εάν δεν είναι εγκατεστημένα χαρακτηριστικά προεισόδου σε υπολογιστή του χρήστη. Τα κοινά προφίλ είναι ενεργά μετά τη σύνδεση του χρήστη και γίνει η συνεδρία ενεργή. Τα μόνιμα προφίλ και τα προφίλ προεισόδου ή τα κοινά προφίλ τοποθετούνται στην αρχή της λίστας προφίλ του χρήστη. Δεν είναι δυνατή η αλλαγή ή η διαγραφή τους από το χρήστη.
Φωνή μέσω IP | Δίνει τη δυνατότητα σε λογισμικό τρίτων να χρησιμοποιεί εφαρμογή VoIP σε υπολογιστή χρήστη. Η προεπιλεγμένη ρύθμιση ενεργοποιεί το χαρακτηριστικό αυτό.
Διαχειριστής Wi-Fi | Επιλέξτε τον διαχειριστή Wi-Fi που ελέγχει τις ασύρματες συνδέσεις ενός χρήστη. Χρησιμοποιήστε είτε τον διαχειριστή Wi-Fi του χρήστη που ήταν προηγουμένως συνδεδεμένος ή να επιτρέπειται σε κάθε χρήστη να επιλέγει τον προτιμώμενο διαχειριστή Wi-Fi του. Να επιτρέπεται στους χρήστες να αλλάζουν μεταξύ Intel PROSet/Wireless και αρχική ρύθμιση παραμέτρων ασύρματης επικοινωνίας Microsoft Windows XP μετά τη σύνδεση. Ο διαχειριστής Wi-Fi κατά τη σύνδεση καθορίζεται από τον ενεργό διαχειριστή Wi-Fi όταν αποσυνδέθηκε ο τελευταίος χρήστης.
Κλείσιμο | Κλείνει το Εργαλείο διαχειριστή.
Βοήθεια; | Παρέχει πληροφορίες βοήθειας για τη σελίδα αυτή.

## Ρυθμίσεις προσαρμογέα

Για να κάνετε Ρυθμίσεις παραμέτρων προσαρμογέα:

1. Κάντε κλικ στο Να συμπεριλαμβάνονται οι ρυθμίσεις.
2. Για κάθε ρύθμιση που παρατίθεται στον παρακάτω πίνακα, επιλέξτε μία από τις ακόλουθες επιλογές:
   - Χρήση προεπιλεγμένης τιμής: Επαναφέρει τη ρύθμιση στο μηχάνημα του χρήστη στην προεπιλεγμένη τιμή.
   - Καμία αλλαγή: Διατηρεί την τιμή που επέλεξε ο χρήστης. Ο διαχειριστής αποφασίζει να μην επιβάλλει όλες τις ρυθμίσεις στον υπολογιστή του χρήστη. Ο χρήστης μπορεί να αλλάξει τις τιμές της ρύθμισης προσαρμογέα από το μενού Για προχωρημένους του Intel PROSet/Wireless.
   - Επιλογή τιμής: Ο διαχειριστής επιλέγει την τιμή που θα χρησιμοποιηθεί στον υπολογιστή του χρήστη.

Όνομα | Περιγραφή
--- | ---
Κανάλι ad hoc | Δεν υπάρχει ανάγκη να αλλάξετε το κανάλι εκτός εάν οι άλλοι υπολογιστές στο δίκτυο ad hoc χρησιμοποιούν διαφορετικό κανάλι από το προεπιλεγμένο κανάλι. Τιμή: Επιλέξτε το επιτρεπτό κανάλι λειτουργίας από τη λίστα. 802.11b/g: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11b και 802.11b (2,4 GHz). 802.11a: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11a (5 GHz).
Διαχείριση ισχύος ad hoc | Ρυθμίζει τα χαρακτηριστικά εξοικονόμησης ενέργειας για δίκτυα συσκευής προς συσκευή (ad hoc). Απενεργοποίηση: Επιλέξτε όταν συνδέεστε σε δίκτυα ad hoc που περιέχουν σταθμούς που δεν υποστηρίζουν διαχείριση ισχύος ad hoc. Μέγιστη εξοικονόμηση ισχύος: Επιλέξτε για να βελτιστοποιήσετε τη ζωή μπαταρίας. Θορυβώδες περιβάλλον: Επιλέξτε για να βελτιστοποιήσετε την απόδοση ή τη σύνδεση με πολλαπλούς πελάτες. ΣΗΜΕΙΩΣΗ: Το χαρακτηριστικό αυτό δεν είναι εγκατεστημένο μέσω πακέτου διαχειριστή όταν ο υπολογιστής του χρήστη έχει Intel(R) PRO/Wireless 3945BG Network Connection, Intel PRO/Wireless 2915ABG Network Connection ή Intel PRO/Wireless 2200BG Network Connection.
Λειτουργία ad hoc QoS | Έλεγχος Quality of Service (QoS) σε δίκτυα ad hoc. Το QoS παρέχει τη δημιουργία προτεραιότητας της κίνησης από σημείο πρόσβασης μέσω ασύρματου LAN βάσει την ταξινόμησης κίνησης. Το WMM (Wi-Fi MultiMedia) είναι πιστοποίηση QoS της Wi-Fi Alliance (WFA). Όταν είναι ενεργοποιημένο το WMM, ο προσαρμογέας χρησιμοποιεί WMM για να υποστηρίζει την επισήμανση προτεραιότητας και τις δυνατότητες δημιουργίας ουράς για δίκτυα Wi-Fi. Ενεργοποιημένο WMM.(προεπιλογή) Απενεργοποιημένο WMM ΣΗΜΕΙΩΣΗ: Το χαρακτηριστικό αυτό δεν είναι εγκατεστημένο μέσω πακέτου διαχειριστή όταν ο υπολογιστής του χρήστη έχει Intel(R) PRO/Wireless 3945BG Network Connection, Intel PRO/Wireless 2915ABG Network Connection ή Intel PRO/Wireless 2200BG Network Connection.
Προστασία μικτής λειτουργίας | Χρησιμοποιήστε την για να αποφεύγετε συγκρούσεις σε μικτό περιβάλλον 802.11b και 802.11g. Το Request to Send/Clear to Send (RTS/CTS) θα πρέπει να χρησιμοποιείται σε ένα περιβάλλον όπου οι πελάτες δεν ακούν ο ένας τον άλλο. Μπορείτε να χρησιμοποιήσετε το CTS-to-self για να κερδίσετε περισσότερη διεκπεραιωτική ικανότητα σε περιβάλλον όπου οι πελάτες βρίσκονται σε πολύ κοντινή απόσταση και μπορεί να ακούει ο ένας τον άλλο.
Λειτουργία ακολουθίας συγχρονισμού | Αλλάζει τη ρύθμιση μήκους ακολουθίας συγχρονισμού που λήφθηκε από το σημείο πρόσβασης κατά τη διάρκεια αρχικής σύνδεσης. Για τη σύνδεση σε σημείο πρόσβασης, να χρησιμοποιείτε πάντα μεγάλο μήκος ακολουθίας συγχρονισμού. Η ακολουθία συγχρονισμού Auto Tx επιτρέπει τον αυτόματο εντοπισμό του μήκους ακολουθίας συγχρονισμού. Εάν υποστηρίζεται, θα πρέπει να χρησιμοποιείται μικρή ακολουθία συγχρονισμού. Εάν όχι, χρησιμοποιήστε μεγάλη ακολουθία συγχρονισμού (μεγάλη ακολουθία συγχρονισμού Tx). ΣΗΜΕΙΩΣΗ: Αυτό το χαρακτηριστικό δεν είναι εγκατεστημένο μέσω πακέτου διαχειριστή όταν ο υπολογιστής χρήστη έχει Intel PRO/Wireless 3945ABG Network Connection.
Διαχείριση ενέργειας | Διαχείριση ενέργειας: Σας επιτρέπει να επιλέξετε την ισορροπία μεταξύ κατανάλωσης ενέργειας και απόδοσης προσαρμογέα. Το ρυθμιστικό ενέργειας ασύρματου προσαρμογέα ορίζει την ισορροπία μεταξύ της πηγής τροφοδοσίας του υπολογιστή και της μπαταρίας. Επιλέξτε ισορροπία μεταξύ κατανάλωσης ενέργειας και απόδοσης προσαρμογέα. PSP - Λειτουργία εξοικονόμησης ενέργειας CAM - Λειτουργία συνεχόμενης ενεργοποίησης Επιλέξτε ένα από τα επίπεδα λειτουργίας εξοικονόμησης ενέργειας: PSP CAM: Ο προσαρμογέας πελάτη είναι ενεργοποιημένος συνεχόμενα. PSP επίπεδο 1: Το PSP είναι ρυθμισμένο σε μέγιστη ισχύ. PSP επίπεδα 2-4: Το PSP είναι ρυθμισμένο σε μέγιστη ισχύ. PSP επίπεδο 5: Το PSP είναι ρυθμισμένο για μεγιστοποίηση ζωής μπαταρίας. PSP αυτόματο: Προεπιλογή σε PSP επίπεδο 6: Ισορροπία μεταξύ κατανάλωσης ενέργειας και ζωής μπαταρίας. ΣΗΜΕΙΩΣΗ: Η εξοικονόμηση ενέργειας ποικίλει ανάλογα με τις ρυθμίσεις υποδομής.
Επιθετικότητα περιαγωγής | Η ρύθμιση αυτή σας επιτρέπει να ορίσετε πόσο επιθετικά κάνει περιαγωγή ένας ασύρματος πελάτης για να βελτιώσει τη σύνδεση σε σημείο πρόσβασης. Κάντε κλικ στο Χρήση προεπιλεγμένης τιμής για ισορροπία μεταξύ καθόλου περιαγωγής και απόδοσης ή επιλέξτε μια τιμή από τη λίστα. Τιμές: 0: Καθόλου περιαγωγή: Ο ασύρματος πελάτης σας δεν κάνει περιαγωγή. Μόνο σημαντική υποβάθμιση της ποιότητας σύνδεσης προκαλεί την περιαγωγή σε άλλο σημείο πρόσβασης. 1-3: Να επιτρέπεται η περιαγωγή 2: Προεπιλεγμένη: Ισορροπία μεταξύ καθόλου περιαγωγής και απόδοσης. Κάντε κλικ στο Χρήση προεπιλεγμένης τιμής για να επιλέξετε. 4: Μέγιστη περιαγωγή.
Ενίσχυση διεκπεραιωτικής ικανότητας | Αλλαγή της τιμής του ελέγχου καταιγισμού πακέτων. Ενεργοποίηση: Επιλέξτε για να ενεργοποιήσετε την ενίσχυση της διεκπεραιωτικής ικανότητας. Απενεργοποίηση: (Προεπιλογή) – Επιλέξτε για να απενεργοποιήσετε την ενίσχυση της διεκπεραιωτικής ικανότητας.
Ισχύς μετάδοσης | Εάν μειώσετε την ισχύ μετάδοσης, μειώνετε τη ραδιοκάλυψη. Προεπιλεγμένη ρύθμιση: Υψηλότερη ρύθμιση ισχύος Τιμές: TX Ελάχιστο: Χαμηλότερη ελάχιστη κάλυψη: Ορίστε τον προσαρμογέα στη χαμηλότερη ισχύ μετάδοσης. Σας επιτρέπει να επεκτείνετε τον αριθμό περιοχών κάλυψης ή να περιορίζετε την περιοχή κάλυψης. Μειώστε την περιοχή κάλυψης σε περιοχές με μεγάλη κίνηση για να βελτιώσετε την ποιότητα μετάδοσης και να αποφεύγετε τη συμφόρηση και την παρεμβολή με άλλες συσκευές. TX Επίπεδο 1 TX Επίπεδο 2 TX Επίπεδο 3 TX Μέγιστο: Υψηλότερη μέγιστη κάλυψη: Ορίστε τον προσαρμογέα στο μέγιστο επίπεδο ισχύος μετάδοσης. Επιλέξτε για μέγιστη απόδοση και εύρος σε περιβάλλοντα με περιορισμένες πρόσθετες ραδιοσυσκευές. ΣΗΜΕΙΩΣΗ: Η βέλτιστη ρύθμιση είναι να ρυθμίζει πάντα ένας χρήστης την ισχύ μετάδοσης στο χαμηλότερο δυνατό επίπεδο που είναι ακόμη συμβατό με την ποιότητα των επικοινωνιών τους. Αυτό επιτρέπει τον μέγιστο αριθμό ασύρματων συσκευών να λειτουργούν σε πυκνές περιοχές και τη μείωση της παρεμβολής με άλλες συσκευές με τις οποίες αυτή η ραδιοσυσκευή μοιράζεται ραδιοφάσμα. ΣΗΜΕΙΩΣΗ: Η ρύθμιση αυτή ισχύει όταν χρησιμοποιείται λειτουργία υποδομής ή ad hoc.
Ασύρματη λειτουργία | Επιλέξτε τη ζώνη που θα χρησιμοποιήσετε για σύνδεση σε ασύρματο δίκτυο: 802.11a μόνο: Σύνδεση του ασύρματου προσαρμογέα μόνο σε δίκτυα 802.11a. 802.11b μόνο: Σύνδεση του ασύρματου προσαρμογέα μόνο σε δίκτυα 802.11b. 802.11g μόνο: Σύνδεση του ασύρματου προσαρμογέα μόνο σε δίκτυα 802.11g. 802.11a και 802.11g μόνο: Σύνδεση του ασύρματου προσαρμογέα μόνο σε δίκτυα 802.11a και 802.11g. 802.11b και 802.11g μόνο: Σύνδεση του ασύρματου προσαρμογέα μόνο σε δίκτυα 802.11b και 802.11g. 802.11a, 802.11b και 802.11g: (Προεπιλογή) - Σύνδεση των ασύρματων δικτύων 802.11a, 802.11b ή 802.11g. ΣΗΜΕΙΩΣΗ: Αυτές οι λειτουργίες ασύρματου δικτύου (τύποι διαμόρφωσης) καθορίζουν τα εντοπισμένα σημεία πρόσβασης που εμφανίζονται στη Λίστα ασύρματων δικτύων.
OK | Αποθηκεύστε τις ρυθμίσεις και επιστέψτε στην προηγούμενη σελίδα.
Κλείσιμο | Κλείνει τη σελίδα και ακυρώνει τυχόν αλλαγές.
Βοήθεια; | Παρέχει πληροφορίες βοήθειας για τη σελίδα αυτή.

## Λογισμικό

Επιλέξτε ποιες από τις εφαρμογές Intel PROSet/Wireless εγκαθίσταται στους υπολογιστές του χρήστη.

1. Επιλέξτε Να συμπεριλαμβάνεται το λογισμικό.
2. Τοποθετήστε το CD εγκατάστασης Intel PROSet/Wireless στη μονάδα CD.
3. Καθορίστε το πρόγραμμα εγκατάστασης λογισμικού Intel PROSet/Wireless: Κάντε κλικ στο Αναζήτηση για να εντοπίσετε το αρχείο Autorun.exe.
4. Κάντε κλικ στο OK.
5. Καθορίστε τα συστατικά που θέλετε να εξάγετε: Επιλέξτε τις εφαρμογές για να εγκαταστήσετε σε υπολογιστή χρήστη.
   - Αντιμετώπιση προβλημάτων Intel Wireless: Βοηθά στην επίλυση προβλημάτων στην ασύρματη σύνδεση.
   - Εργαλείο διαχειριστή:Εγκαθιστά το Εργαλείο διαχειριστή στο μενού Εργαλεία.
   - Intel Smart Wireless Solutions: Παρέχει οδηγό εύκολης ρύθμισης παραμέτρων για σύνδεση σε ασύρματο δρομολογητή.
   - Μοναδική είσοδος: Εγκαθιστά τα χαρακτηριστικά μοναδικής σύνδεσης. Το εργαλείο αυτό χρησιμοποιείται για τη ρύθμιση των παραμέτρων κοινών (κοινόχρηστων) προφίλ.
   - Όργανα διαχείρισης ασύρματης δικτύωσης: Επιτρέπει στους διαχειριστές που δεν έχουν εγκατεστημένο το Intel PROSet/Wireless να διαχειρίζονται εξ αποστάσεως πελάτες που έχουν εγκατεστημένο το Intel PROSet/Wireless.

> ΣΗΜΕΙΩΣΗ: Αν σκοπεύετε να χρησιμοποιήσετε Novell(R) Client(TM) για Windows, θα πρέπει να εγκατασταθεί πριν από την εγκατάσταση του λογισμικού Intel PROSet/Wireless. Αν είναι ήδη εγκατεστημένο το PROSet/Wireless, θα πρέπει να το αφαιρέσετε πριν από την εγκατάσταση του Novell Client για Windows.

## Ομάδες EAP-FAST A-ID

> ΣΗΜΕΙΩΣΗ: Το χαρακτηριστικό αυτό δεν είναι διαθέσιμο αν το CCXv4 δεν είναι επιλεγμένο στις Ρυθμίσεις εφαρμογής του εργαλείου διαχειριστή.

Ένα αναγνωριστικό αρχής (A-ID) είναι ο διακομιστής RADIUS που παρέχει ομάδες A-ID με διαπιστευτήρια προστατευμένης πρόσβασης (PAC). Οι ομάδες A-ID μοιράζονται από όλους τους χρήστες στον υπολογιστή και επιτρέπουν σε προφίλ EAP-FAST να υποστηρίζουν πολλαπλά PAC από πολλαπλά A-ID.

Μπορούν να ρυθμιστούν οι παράμετροι των ομάδων A-ID από έναν διαχειριστή και να εγκατασταθούν μέσω ενός Πακέτου διαχειριστή στον υπολογιστή του χρήστη. Όταν ένα προφίλ ασύρματου δικτύου συναντά διακομιστή με A-ID εντός της ίδιας ομάδας, χρησιμοποιεί αυτό το PAC χωρίς να εμφανίζει προτροπή στον χρήστη.

Για προσθήκη ομάδας A-ID:

1. Επιλέξτε Να συμπεριλαμβάνονται ομάδες A-ID.
2. Κάντε κλικ στο Προσθήκη. Εισάγετε ένα καινούργιο όνομα ομάδας A-ID.
3. Κάντε κλικ στο OK. Η ομάδα A-ID προστίθεται στη λίστα ομάδας A-ID.

Αν η ομάδα A-ID είναι κλειδωμένη, τότε δεν είναι δυνατή η προσθήκη κι άλλων A-ID στην ομάδα.

Για προσθήκη A-ID σε ομάδα A-ID.

1. Επιλέξτε μια ομάδα από τη λίστα Ομάδες A-ID.
2. Κάντε κλικ στο Προσθήκη στην ενότητα A-ID.
3. Εισάγετε καινούργιο A-ID.
4. Κάντε κλικ στο OK. Το A-ID προστέθηκε στη λίστα.

## Εργασίες διαχειριστή

#### Πώς να λάβετε πιστοποιητικό πελάτη

Εάν δεν έχετε κανένα πιστοποιητικό για τα EAP-TLS (TLS) ή EAP-TTLS (TTLS), πρέπει να λάβετε ένα πιστοποιητικό πελάτη για να επιτραπεί ο έλεγχος ταυτότητας.

Η διαχείριση των πιστοποιητικών γίνεται είτε από το Internet Explorer ή τον Πίνακα ελέγχου των Microsoft Windows.

Microsoft Windows XP και Microsoft Windows 2000: Όταν λαμβάνετε πιστοποιητικό πελάτη, μην ενεργοποιείται την προστασία με ισχυρό ιδιωτικό κλειδί. Εάν ενεργοποιήσετε την προστασία με ισχυρό ιδιωτικό κλειδί για πιστοποιητικό, πρέπει να εισαγάγετε κωδικό πρόσβασης για το πιστοποιητικό κάθε φορά που χρησιμοποιείτε το πιστοποιητικό αυτό. Πρέπει αν απενεργοποιήσετε την προστασία με ισχυρό ιδιωτικό κλειδί για πιστοποιητικό εάν ρυθμίζετε τις παραμέτρους της υπηρεσίας για τον έλεγχο ταυτότητας TLS/TTLS. Διαφορετικά, δεν είναι επιτυχής ο έλεγχος ταυτότητας της υπηρεσίας 802.1x επειδή δεν υπάρχει πλέον συνδεδεμένος χρήστης για να παρέχει τον απαιτούμενο κωδικό πρόσβασης.

Σημειώσεις για τις έξυπνες κάρτες

Μετά την εγκατάσταση μιας έξυπνης κάρτας, το πιστοποιητικό εγκαθιστάται αυτόματα στον υπολογιστή σας και επιλέγεται από το χώρο αποθήκευσης των προσωπικών πιστοποιητικών και των πιστοποιητικών ρίζας.

#### Διαμόρφωση πελάτη για έλεγχο ταυτότητας TLS

Βήμα 1: Λάβετε πιστοποιητικό

Για να επιτρέπεται ο έλεγχος ταυτότητας TLS, χρειάζεστε έγκυρο πιστοποιητικό πελάτη στο τοπικό χώρο αποθήκευσης για το λογαριασμό του συνδεδεμένου χρήστη. Επίσης χρειάζεστε πιστοποιητικό από αξιόπιστη αρχή έκδοσης στο χώρο αποθήκευσης ριζών.

Οι ακόλουθες πληροφορίες παρέχουν δύο μεθόδους για τη λήψη πιστοποιητικού:

- Από αρχή έκδοσης εταιρικών πιστοποιητικών υλοποιημένη σε διακομιστή Windows 2000.
- Εισάγετε πιστοποιητικό από αρχείο με τον οδηγό εισαγωγής πιστοποιητικών του Internet Explorer.

Εάν δεν γνωρίζετε πώς να λάβετε πιστοποιητικό χρήστη από αρχή έκδοσης, συμβουλευτείτε το διαχειριστή σας για πληροφορίες σχετικά με τη διαδικασία.

Για να εγκαταστήσετε την αρχή έκδοσης πιστοποιητικών στο τοπικό μηχάνημα:

1. Λάβετε την αρχή έκδοσης πιστοποιητικών και αποθηκεύστε τη στον σκληρό δίσκο σας.
2. Κάντε κλικ στο Εισαγωγή. Ανοίγει ο Οδηγός εισαγωγής πιστοποιητικών.
3. Κάντε κλικ στο Επόμενο.
4. Κάντε κλικ στο Αναζήτηση για να εντοπίσετε το πιστοποιητικό στον τοπικό δίσκο σας.
5. Κάντε κλικ στο εξαγόμενο πιστοποιητικό.
6. Κάντε κλικ στο Άνοιγμα.
7. Κάντε κλικ στο Επόμενο.
8. Κάντε κλικ στο Τοποθετήστε όλα τα πιστοποιητικά στον ακόλουθο χώρο αποθήκευσης.
9. Κάντε κλικ στο Αναζήτηση για να ανοίξετε το Επιλέξτε χώρο αποθήκευσης πιστοποιητικού.
10. Κάντε κλικ στο Εμφάνιση φυσικών χώρων αποθήκευσης.
11. Κάντε κλικ στο OK.
12. Από τη λίστα των χώρων αποθήκευσης, μετακινηθείτε προς τα πάνω και επεκτείνετε το Αξιόπιστες αρχές έκδοσης πιστοποιητικών ρίζας.
13. Κάντε κλικ στο Τοπικός υπολογιστής.
14. Κάντε κλικ στο OK.
15. Κάντε κλικ στο Επόμενο.
16. Κάντε κλικ στο Τέλος για να ολοκληρώσετε τη διαδικασία.
17. Κάντε επανεκκίνηση μετά την εγκατάσταση του πιστοποιητικού.

Χρησιμοποιήστε το Microsoft Management Console (MMC) για να βεβαιωθείτε ότι η αρχή έκδοσης πιστοποιητικών είναι εγκατεστημένη στο χώρο αποθήκευσης του μηχανήματος.

1. Στο μενού Έναρξη, κάντε κλικ στο Εκτέλεση.
2. Εισέλθετε στο MMC.
3. Κάντε κλικ στο OK για να ανοίξετε το Microsoft Management Console.
4. Κάντε κλικ στο Αρχείο.
5. Κάντε κλικ στο Προσθαφαίρεση συμπληρωματικού προγράμματος.
6. Κάντε κλικ στο Προσθήκη για να ανοίξετε τη σελίδα Προσθήκη μεμονωμένου συμπληρωματικού προγράμματος.
7. Κάντε κλικ στο Πιστοποιητικά.
8. Κάντε κλικ στο Προσθήκη.
9. Κάντε κλικ στο Λογαριασμό υπολογιστή.
10. Κάντε κλικ στο Επόμενο.
11. Κάντε κλικ στο Τέλος.
12. Κάντε κλικ στο Κλείσιμο.
13. Κάντε κλικ στο OK.
14. Στην κονσόλα, κάντε κλικ στο Πιστοποιητικά (Τοπικός υπολογιστής).
15. Κάντε κλικ στο Αξιόπιστες κεντρικές αρχές έκδοσης πιστοποιητικού.
16. Κάντε κλικ στο Πιστοποιητικά.
17. Βεβαιωθείτε ότι παρατίθεται η αρχή έκδοσης που μόλις εγκαταστήσατε.
18. Κάντε κλικ στο Αρχείο.
19. Κάντε κλικ στο Έξοδος για να κλείσετε την κονσόλα.

#### Λήψη πιστοποιητικού από αρχή έκδοσης των Microsoft Windows 2000:

1. Εκκινήστε το Internet Explorer και περιηγηθείτε στο Certificate Authority HTTP Service (χρησιμοποιήστε διεύθυνση URL όπως http://yourdomainserver.yourdomain/certsrv με το certsrv ως η εντολή που θα σας φέρει στην αρχή έκδοσης πιστοποιητικών. Μπορείτε επίσης να χρησιμοποιήσετε τη διεύθυνση IP του μηχανήματος διακομιστή. Για παράδειγμα, "192.0.2.12/certsrv".
2. Συνδεθείτε στην αρχή έκδοσης πιστοποιητικών με το όνομα χρήστη και ο κωδικός πρόσβασης του λογαριασμού χρήστη που δημιουργήσατε στο διακομιστή ελέγχου ταυτότητας. Το όνομα χρήστη και ο κωδικός πρόσβασης δεν πρέπει να είναι τα ίδια με το όνομα χρήστη και ο κωδικός πρόσβασης για τη σύνδεση στα Windows του τρέχοντος χρήστη.
3. Στη σελίδα υποδοχής της αρχής έκδοσης πιστοποιητικών, επιλέξτε την Αίτηση εργασίας πιστοποιητικού και υποβολή εντύπου.
4. Επιλέξτε τύπο αίτησης: Επιλέξτε Αίτηση για προχωρημένους.
5. Κάντε κλικ στο Επόμενο.
6. Αιτήσεις πιστοποιητικών για προχωρημένους: Επιλέξτε Υποβολή αίτησης πιστοποιητικού σε αυτήν την αρχή έκδοσης με χρήση εντύπου.
7. Κάντε κλικ στο Υποβολή.
8. Αίτηση πιστοποιητικού για προχωρημένους: Επιλέξτε Πρότυπο πιστοποιητικού χρήστη.
9. Κάντε κλικ στο Επισήμανση κλειδιών με δυνατότητα εξαγωγής.
10. Κάντε κλικ στο Επόμενο. Χρησιμοποιήστε τις προεπιλογές που παρέχονται.
11. Πιστοποιητικό που εκδόθηκε:Κάντε κλικ στο Εγκατάσταση του πιστοποιητικού αυτού.

> ΣΗΜΕΙΩΣΗ: Εάν αυτό είναι το πρώτο πιστοποιητικό που λάβετε, η αρχή έκδοσης πιστοποιητικών σας ρωτά εάν θέλετε να εγκαταστήσει πιστοποιητικό από αξιόπιστη αρχή έκδοσης στο χώρο αποθήκευσης ριζών. Αυτό δεν είναι πιστοποιητικό από αξιόπιστη αρχή έκδοσης. Το όνομα στο πιστοποιητικό είναι του κεντρικού υπολογιστή της αρχής έκδοσης πιστοποιητικών. Κάντε κλικ στο Ναι. Χρειάζεστε το πιστοποιητικό αυτό για τα TLS και TTLS.

12. Εάν η εγκατάσταση του πιστοποιητικού σας έγινε με επιτυχία, θα δείτε το μήνυμα: «Το νέο σας πιστοποιητικό εγκαταστάθηκε με επιτυχία».
13. Για να επιβεβαιώσετε την εγκατάσταση, κάντε κλικ στο Internet Explorer > Εργαλεία > Επιλογές Internet > Περιεχόμενο > Πιστοποιητικά. Το νέο πιστοποιητικό πρέπει να εγκατασταθεί στο προσωπικό σας φάκελο.

#### Εισαγωγή πιστοποιητικού από αρχείο

1. Ανοίξτε το Ιδιότητες Διαδικτύου (κάντε δεξί κλικ στο εικονίδιο του Internet Explorer στην επιφάνεια εργασίας).
2. Επιλέξτε Ιδιότητες.
3. Περιεχόμενο: Κάντε κλικ στο Πιστοποιητικά. Εμφανίζεται η λίστα των εγκατεστημένων πιστοποιητικών.
4. Κάντε κλικ στο Εισαγωγή για να ανοίξετε τον Οδηγό εισαγωγής πιστοποιητικού.
5. Επιλέξτε το αρχείο.
6. Καθορίστε τον κωδικό πρόσβασης σας για το αρχείο. Καταργήστε την επιλογή Ενεργοποίηση προστασίας με ισχυρό ιδιωτικό κλειδί.
7. Χώρος αποθήκευσης πιστοποιητικού: Κάντε κλικ στο Αυτόματη επιλογή του χώρου αποθήκευσης πιστοποιητικού βάσει του τύπου πιστοποιητικού (για να είναι προσπελάσιμο το πιστοποιητικό θα πρέπει να βρίσκεται στο προσωπικό χώρο αποθήκευσης του λογαριασμού χρήστη).
8. Προχωρήστε στο Ολοκλήρωση της εισαγωγής πιστοποιητικού και κάντε κλικ στο Τέλος.

Για να ρυθμίσετε τις παραμέτρους ενός προφίλ με έλεγχο ταυτότητας WPA με κρυπτογράφηση WEP ή TKIP που χρησιμοποιεί έλεγχο ταυτότητας TLS:

> ΣΗΜΕΙΩΣΗ: Λάβετε και εγκαταστήστε πιστοποιητικό πελάτη, ανατρέξτε στο Βήμα 1 ή συμβουλευτείτε το διαχειριστή σας.

Καθορισμός του πιστοποιητικού που χρησιμοποιείται από το Intel PROSet/Wireless

1. Στη σελίδα Προφίλ, κάντε κλικ στο Προσθήκη για να ανοίξετε τις Γενικές ρυθμίσεις.
2. Όνομα προφίλ: Εισάγετε όνομα προφίλ.
3. Όνομα ασύρματου δικτύου (SSID): Εισάγετε το αναγνωριστικό δικτύου.
4. Τρόπος λειτουργίας: Κάντε κλικ στο Δίκτυο (Υποδομή).
5. Κάντε κλικ στο Επόμενο για να αποκτήσετε πρόσβαση στις Ρυθμίσεις ασφάλειας.
6. Κάντε κλικ στο Εταιρική ασφάλεια.
7. Έλεγχος ταυτότητας δικτύου: Επιλέξτε Ανοιχτός (συνιστάται).
8. Κρυπτογράφηση δεδομένων: Επιλέξτε WEP.
9. Ενεργοποιημένο 802.1x: Επιλεγμένο.
10. Τύπος ελέγχου ταυτότητας: Επιλέξτε TLS.

#### Βήμα 1 από 2: Χρήστης TLS

1. Λάβετε και εγκαταστήστε ένα πιστοποιητικό πελάτη.
2. Επιλέξτε ένα από τα ακόλουθα για να λάβετε πιστοποιητικό:

> - Χρήση της έξυπνης κάρτας μου: Επιλέξτε εάν το πιστοποιητικό υπάρχει σε έξυπνη κάρτα.
> - Χρήση πιστοποιητικού που εκδόθηκε στον υπολογιστή αυτό: Κάντε κλικ στο Επιλογή για να επιλέξετε πιστοποιητικό που υπάρχει αποθηκευμένο στο μηχάνημα.
> - Χρήση πιστοποιητικού χρήστη σε αυτόν τον υπολογιστή. Κάντε κλικ στο Επιλογή για να επιλέξετε πιστοποιητικό που υπάρχει στον υπολογιστή αυτό.

3. Κάντε κλικ στο Επόμενο.

#### Βήμα 2 από 2: Διακομιστής TLS

1. Κάντε μία από τις ακόλουθες επιλογές:
   - Επικύρωση πιστοποιητικού διακομιστή: Επιλέξτε για να επαληθεύσετε το πιστοποιητικό διακομιστή.

   > Εκδότης πιστοποιητικού: Το πιστοποιητικό διακομιστή που ελήφθη κατά την ανταλλαγή μηνυμάτων TLS πρέπει να έχει εκδοθεί από αυτήν την αρχή έκδοσης πιστοποιητικών. Διατίθενται για επιλογή αξιόπιστες ενδιάμεσες αρχές έκδοσης πιστοποιητικών και αρχές έκδοσης πιστοποιητικών ρίζας, των οποίων τα πιστοποιητικά υπάρχουν αποθηκευμένα στο σύστημα. Εάν επιλεγεί οποιαδήποτε αξιόπιστη αρχή έκδοσης πιστοποιητικών, είναι αποδεκτή οποιαδήποτε αρχή έκδοσης πιστοποιητικών στη λίστα. Κάντε κλικ στο Οποιαδήποτε αξιόπιστη αρχή έκδοσης πιστοποιητικών ως προεπιλογή ή επιλέξτε εκδότη πιστοποιητικού από τη λίστα.

   - Καθορίστε το όνομα διακομιστή ή πιστοποιητικού:

     > Όνομα διακομιστή ή πιστοποιητικού: Εισαγωγή ονόματος διακομιστή.

     > Το όνομα διακομιστή, ή ο τομέας στον οποίο ανήκει ο διακομιστής, εξαρτάται από ποια από τις δύο παρακάτω επιλογές έχει γίνει.

   > > Το όνομα διακομιστή πρέπει να αντιστοιχεί επακριβώς στη συγκεκριμένη καταχώριση: Όταν επιλέγεται, το όνομα διακομιστή πρέπει να ταιριάζει επακριβώς με το όνομα του διακομιστή που βρίσκεται στο πιστοποιητικό. Το όνομα του διακομιστή πρέπει να περιλαμβάνει το πλήρες όνομα τομέα (για παράδειγμα, όνομα Servername.Domain).

   > > Το όνομα τομέα πρέπει να καταλήγει με τη συγκεκριμένη καταχώριση: Όταν επιλέγεται, το όνομα διακομιστή προσδιορίζει έναν τομέα και το πιστοποιητικό πρέπει να έχει όνομα διακομιστή που ανήκει στον τομέα αυτό ή σε έναν από τους επιμέρους τομείς του (για παράδειγμα, zeelans.com, όπου ο διακομιστής είναι ο blueberry.zeelans.com). ΣΗΜΕΙΩΣΗ: Οι παράμετροι αυτοί πρέπει να ληφθούν από τον διαχειριστή.

> Σημειώσεις για τα πιστοποιητικά: Η συγκεκριμένη ταυτότητα θα πρέπει να αντιστοιχεί στην ταυτότητα Εκδόθηκε στο στο πιστοποιητικό και θα πρέπει να είναι καταγεγραμμένη στο διακομιστή ελέγχου ταυτότητας (για παράδειγμα, το διακομιστή RADIUS) που χρησιμοποιείται από τον ελεγκτή ταυτότητας. Το πιστοποιητικό σας πρέπει να είναι έγκυρο όσον αφορά το διακομιστή ελέγχου ταυτότητας. Η απαίτηση αυτή εξαρτάται από το διακομιστή ελέγχου ταυτότητας και γενικά σημαίνει ότι ο διακομιστής ελέγχου ταυτότητας πρέπει να γνωρίζει τον εκδότη του πιστοποιητικού σας ως αρχή έκδοσης πιστοποιητικού. Χρησιμοποιήστε το ίδιο όνομα χρήστη που χρησιμοποιήσατε για να συνδεθείτε όταν εγκαταστάθηκε το πιστοποιητικό.

2. Κάντε κλικ στο OK. Το προφίλ προστίθεται στη λίστα Προφίλ.
3. Κάντε κλικ στο νέο προφίλ στο τέλος της λίστας Προφίλ. Χρησιμοποιήστε τα βέλη πάνω και κάτω για να αλλάξετε την προτεραιότητα του νέου προφίλ.
4. Κάντε κλικ στο Σύνδεση για να συνδεθείτε στο επιλεγμένο ασύρματο δίκτυο.
5. Κάντε κλικ στο OK για να κλείσετε το Intel PROSet/Wireless.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις