กลับไปที่สารบัญ

# ภาพรวมเกี่ยวกับเครือข่ายไร้สาย: คู่มือผู้ใช้ การเชื่อมต่อเครือข่าย Intel(R) PRO/Wireless 3945ABG

## เกี่ยวกับเทคโนโลยีเครือข่ายไร้สาย

- การเลือกโหมดเครือข่ายไร้สาย
- การกำหนดค่าเครือข่ายไร้สาย
- การระบุเครือข่ายไร้สาย

เครือข่ายไร้สายเป็นการเชื่อมต่อคอมพิวเตอร์โดยไม่ใช้สายเคเบิลเครือข่าย คอมพิวเตอร์แต่ละเครื่องจะใช้การสื่อสารด้วยวิทยุเพื่อส่งข้อมูลระหว่างกัน คุณสามารถสื่อสารกับคอมพิวเตอร์ไร้สายเครื่องอื่นๆ ได้โดยตรง หรือเชื่อมต่อกับเครือข่ายที่มีอยู่โดยใช้จุดเชื่อมต่อไร้สาย เมื่อคุณตั้งค่าอแด็ปเตอร์ไร้สาย คุณจะต้องเลือกโหมดการทำงานสำหรับประเภทของเครือข่ายไร้สายที่คุณต้องการ คุณสามารถใช้อแด็ปเตอร์ การเชื่อมต่อเครือข่าย Intel(R) PRO/Wireless เพื่อเชื่อมต่อกับอุปกรณ์ไร้สายอื่นที่คล้ายคลึงกัน ซึ่งเป็นไปตามมาตรฐาน 802.11 สำหรับการเชื่อมต่อเครือข่ายไร้สาย

## การเลือกโหมดเครือข่ายไร้สาย

เครือข่ายไร้สายสามารถทำงานโดยมีหรือไม่มีจุดเชื่อมต่อก็ได้ ซึ่งจะขึ้นอยู่กับจำนวนของผู้ใช้ในเครือข่าย โหมดโครงสร้างพื้นฐานจะใช้จุดเชื่อมต่อเป็นตัวกำหนดให้คอมพิวเตอร์ไร้สายส่งและรับข้อมูล เมื่อคอมพิวเตอร์ไร้สายส่งข้อมูลไปยังจุดเชื่อมต่อ จุดเชื่อมต่อจะรับข้อมูลแล้วจึงกระจายข้อมูลดังกล่าวไปยังคอมพิวเตอร์อื่นๆ นอกจากนี้ จุดเชื่อมต่อยังสามารถเชื่อมต่อกับเครือข่ายแบบปกติหรือเชื่อมต่ออินเทอร์เน็ตได้ จุดเชื่อมต่อหลายตัวสามารถทำงานร่วมกันเพื่อส่งสัญญาณครอบคลุมพื้นที่เป็นบริเวณกว้าง

โหมดอุปกรณ์ต่ออุปกรณ์ หรือเรียกว่าโหมดเฉพาะกิจ จะทำงานโดยไม่ใช้จุดเชื่อมต่อ และยอมให้คอมพิวเตอร์ไร้ัสายส่งข้อมูลโดยตรงไปยังคอมพิวเตอร์อื่นๆ คุณสามารถใช้โหมดอุปกรณ์ต่ออุปกรณ์สำหรับเครือข่ายคอมพิวเตอร์ภายในบ้านหรือสำนักงานขนาดเล็ก หรือเพื่อสร้างเครือข่ายไร้สายชั่วคราวสำหรับการประชุม

## การกำหนดค่าเครือข่ายไร้สาย

มีส่วนประกอบพื้นฐาน 3 ส่วนที่ต้องกำหนดค่าสำหรับเครือข่ายไร้สาย 802.11 เพื่อให้ทำงานได้อย่างถูกต้อง:

- ชื่อเครือข่าย: เครือข่ายไร้สายแต่ละเครือข่ายจะใช้ชื่อเครือข่ายที่ไม่ซ้ำกันในการระบุเครือข่าย ชื่อนี้เรียกว่า Service Set Identifier (SSID) เมื่อคุณตั้งค่าอแด็ปเตอร์ไร้สาย คุณจะต้องระบุ SSID หากคุณต้องการเชื่อมต่อกับเครือข่ายที่มีอยู่ คุณจะต้องใช้ชื่อสำหรับเครือข่ายดังกล่าว หากคุณตั้งค่าเครือข่ายของคุณเอง คุณจะต้องกำหนดชื่อด้วยตนเอง และใช้ชื่อดังกล่าวบนคอมพิวเตอร์แต่ละเครื่อง ชื่อเครือข่ายมีความยาวได้ไม่เกิน 32 อักขระ โดยประกอบด้วยตัวอักษรและตัวเลข
- ส่วนกำหนดค่า: เมื่อคุณตั้งค่าคอมพิวเตอร์เพื่อเข้าถึงเครือข่ายไร้สาย Intel(R)PROSet/Wireless จะสร้างส่วนกำหนดค่าขึ้นสำหรับการตั้งค่าไร้สายที่คุณระบุ ถ้าคุณต้องการเชื่อมต่อกับเครือข่ายอื่น คุณสามารถสแกนหาเครือข่ายต่างๆ ที่มีอยู่ และทำการเชื่อมต่อชั่วคราว หรือสร้างส่วนกำหนดค่าใหม่สำหรับเครือข่ายนั้นได้ หลังจากที่คุณสร้างส่วนกำหนดค่า คอมพิวเตอร์จะเชื่อมต่อโดยอัตโนมัติเมื่อคุณเปลี่ยนตำแหน่ง
- ความปลอดภัย: เครือข่ายไร้สาย 802.11 ใช้การเข้ารหัสเพื่อช่วยป้องกันข้อมูลของคุณ Wired Equivalent Privacy (WEP) จะใช้คีย์เข้ารหัสที่ใช้ร่วมกันแบบ 64 บิต หรือ 128 บิต เพื่อทำให้ข้อมูลยุ่งเหยิง ก่อนที่คอมพิวเตอร์จะส่งข้อมูล จะใช้คีย์เข้ารหัสลับเพื่อเปลี่ยนข้อมูลเป็นรูปแบบที่ยุ่งเหยิง คอมพิวเตอร์ที่รับข้อมูลก็จะใช้คีย์เดียวกันนี้เพื่อถอดรหัสข้อมูล หากคุณกำลังเชื่อมต่อกับเครือข่ายที่มีอยู่ ให้ใช้คีย์เข้ารหัสที่ได้รับจากผู้ดูแลระบบเครือข่ายไร้สาย หากคุณตั้งค่าเครือข่ายของคุณเอง คุณจะต้องสร้างคีย์ด้วยตนเอง และใช้คีย์ดังกล่าวบนคอมพิวเตอร์แต่ละเครื่อง

  การตรวจสอบความถูกต้อง 802.1x เป็นอิสระจากกระบวนการตรวจสอบความถูกต้อง 802.11 มาตรฐาน 802.1x จะให้กรอบงานสำหรับโปรโตคอลการตรวจสอบความถูกต้องและการจัดการคีย์ที่หลากหลาย การตรวจสอบความถูกต้อง 802.1x มีหลายประเภท แต่ละประเภทใช้แนวทางที่แตกต่างกันในการตรวจสอบความถูกต้อง แต่ทุกประเภทจะใช้โปรโตคอลและกรอบงาน 802.1x เดียวกันสำหรับการสื่อสารระหว่างเครื่องลูกข่ายและจุดเชื่อมต่อ

## การระบุเครือข่ายไร้สาย

มีวิธีการมากมายในการระบุเครือข่ายไร้สาย ขึ้นอยู่กับขนาดและองค์ประกอบของเครือข่ายไร้สาย:

- ชื่อเครือข่าย หรือ Service Set Identifier (SSID) ทำหน้าที่ระบุเครือข่ายไร้สาย อุปกรณ์ไร้สายทั้งหมดบนเครือข่ายจะต้องใช้ SSID เดียวกัน
- Extended Service Set Identifier (ESSID) SSID กรณีพิเศษ ที่ใช้เพื่อระบุเครือข่ายไร้สายที่รวมจุดเชื่อมต่อ
- Independent Basic Service Set Identifier (IBSSID) SSID กรณีพิเศษ ที่ใช้เพื่อระบุเครือข่ายของคอมพิวเตอร์ไร้สายที่กำหนดค่าให้ติดต่อกับเครื่องอื่นโดยตรงโดยไม่ต้องใช้จุดเชื่อมต่อ
- Basic Service Set Identifier (BSSID) เป็นตัวระบุที่แยกเฉพาะสำหรับอุปกรณ์ไร้สายแต่ละชุด BSSID เป็นที่อยู่ Ethernet MAC ของอุปกรณ์
- Broadcast SSID จุดเชื่อมต่อสามารถตอบสนองต่อคอมพิวเตอร์ที่ส่งกลุ่มข้อมูลสำหรับตรวจสอบโดยใช้ Broadcast SSID ได้ หากเปิดใช้คุณลักษณะนี้บนจุดเชื่อมต่อ ผู้ใช้อุปกรณ์ไร้สายใดๆ จะสามารถเชื่อมโยงกับจุดเชื่อมต่อโดยใช้ SSID ที่ว่างเปล่า (null)

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์