חזרה לתוכן העניינים

# ניהול פרופילים: מדריך למשתמש לחיבור רשת Intel(R) PRO/Wireless 3945ABG

- מהו פרופיל?
- רשימת פרופילים
- סמלי רשימת פרופילים
- התחברות לפרופיל
- יצירת פרופיל חדש
- עריכת פרופיל קיים
- הסרת פרופיל
- הגדרת סיסמה לפרופיל
- ייצוא וייבוא פרופילים

# מהו פרופיל?

פרופיל הוא קבוצה שמורה של הגדרות רשת. פרופילים מוצגים ברשימת הפרופילים. הפרופילים שימושיים בעת מעבר מרשת אלחוטית אחת לאחרת. ניתן להגדיר פרופילים שונים עבור כל רשת אלחוטית. הגדרות פרופיל כוללות את שם הרשת (SSID), מצב הפעלה והגדרות אבטחה.

פרופיל נוצר בעת התחברות לרשת אלחוטית.

1. בחר רשת מהרשימה רשתות אלחוטיות.
2. לחץ על התחבר.
3. אם לרשת האלחוטית נדרשת סיסמת WEP או מפתח הצפנה, הזן את הסיסמה. כדי לשנות את אפשרויות האבטחה, לחץ על מתקדם כדי לפתוח את הגדרות האבטחה של אשף הפרופילים.
4. לחץ על אישור כדי להתחבר. נוצר פרופיל המתווסף לרשימה פרופילים.

אשף ניהול הפרופילים מספק הנחיות להגדרות הדרושות להתחברות לרשת האלחוטית. עם השלמת האשף, נשמר פרופיל המתווסף לרשימה פרופילים. היות שהגדרות אלחוטיות אלה נשמרות, כאשר תימצא שוב בטווח של רשת אלחוטית זו, ההתחברות תתבצע באופן אוטומטי.

## רשימת פרופילים

רשימת הפרופילים מציגה רשימה של פרופילים קיימים. בעת כניסה לטווח של רשת אלחוטית, Intel PROSet/Wireless סורק את רשימת הפרופילים כדי לבדוק אם יש התאמה. אם נמצאת התאמה, מתבצעת התחברות אוטומטית לרשת.

### חצי עדיפויות ברשימת הפרופילים

- השתמש בחץ למעלה כדי להעביר את המיקום של פרופיל שנבחר כלפי מעלה ברשימת הפרופילים.
- השתמש בחץ למטה כדי להעביר את המיקום של פרופיל שנבחר כלפי מטה ברשימת הפרופילים.

## סמלי רשימת פרופילים

סמלי מצב פרופיל רשת מציינים אם המתאם משויך לרשת, סוג מצב ההפעלה שבשימוש, ואם הצפנת אבטחה מאופשרת. סמלים אלה מופיעים ליד שם הפרופיל ברשימת הפרופילים.

שם | תיאור
שם פרופיל | פרופילים הם הגדרות רשת המאפשרות למתאם האלחוטי להתחבר לנקודת גישה של רשת (מצב תשתית) או למחשב (מצב התקן להתקן [אד הוק]) שאינו משתמש בנקודת גישה.
שם רשת | שם הרשת האלחוטית (SSID) או המחשב.
סמלי חיבור - סמלי מצב פרופיל הרשת מציינים את מצבי החיבור השונים של המתאם עם רשת אלחוטית, את סוג מצב ההפעלה שבשימוש ואם נעשה שימוש באבטחת רשת.
| עיגול כחול: המתאם האלחוטי משויך לנקודת גישה או למחשב (מצב אד הוק). אם אבטחת 802.1x מאופשרת עבור פרופיל, פירוש הדבר שהמתאם האלחוטי משויך ומאומת.
| מציין מצב רשת (תשתית).
| מציין מצב התקן להתקן (אד הוק).
| מציין פרופיל מנהל רשת.
| הרשת האלחוטית משתמשת בהצפנת אבטחה.
חצים | השתמש בחצים כדי למקם פרופילים לפי סדר מועדף להתחברות אוטומטית. חץ למעלה: העבר את המיקום של פרופיל שנבחר כלפי מעלה ברשימת הפרופילים. חץ למטה: העבר את המיקום של פרופיל שנבחר כלפי מטה ברשימת הפרופילים.
התחבר | חיבור הפרופיל שנבחר לרשת האלחוטית.
הוספה | יצירת פרופיל חדש באמצעות אשף הפרופילים. לקבלת מידע נוסף, עיין ביצירת פרופיל חדש.
הסר | הסרת פרופיל מסוים מרשימת הפרופילים. לקבלת מידע נוסף, עיין בהסרת פרופיל.
מאפיינים | עריכת התוכן של פרופיל קיים. נוסף על כך, באפשרותך ללחוץ פעמיים על פרופיל ברשימת הפרופילים כדי לערוך את הפרופיל. לקבלת מידע נוסף, עיין בעריכת פרופיל קיים.
| ייצוא/ייבוא: ייצוא וייבוא של פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים. לקבלת מידע נוסף, ראה ייבוא וייצוא פרופילים.
סגור | סגירת חלון ניהול הפרופילים.

## התחברות לפרופיל

כאשר אתה נמצא בטווח של רשת אלחוטית בעלת פרופיל תואם, ההתחברות לרשת מתבצעת אוטומטית. אם בטווח נמצאת גם רשת עם פרופיל בעדיפות נמוכה יותר, באפשרותך לאלץ התחברות לפרופיל זה. פעולה זו מבוצעת מ- Intel PROSet/Wireless או מסמל שורת המשימות

התחברות ידנית לפרופיל באמצעות Intel PROSet/Wireless

1. לחץ פעמיים על סמל שורת המשימות כדי לפתוח את החלון הראשי של Intel PROSet/Wireless‏.
2. לחץ על פרופילים כדי לפתוח את רשימת הפרופילים.
3. בחר את הפרופיל מהרשימה פרופילים.
4. לחץ על התחבר. זכור שהחיבור מתבצע רק אם הרשת האלחוטית נמצאת בטווח.

התחברות ידנית לפרופיל משורת המשימות

1. לחץ באמצעות הלחצן הימני של העכבר על סמל שורת המשימות של חיבור Intel PROSet/Wireless‏.
2. לחץ על התחברות לפרופיל.
3. בחר פרופיל.
4. לחץ כדי להתחיל את ההתחברות.

## יצירת פרופיל חדש

בחר רשת מהרשימה רשתות אלחוטיות. לחץ על התחבר. האשף יצירת פרופיל אלחוטי מספק הנחיות לשלבים הדרושים ליצירת פרופיל ולהתחברות לרשת. במסגרת תהליך זה, האשף מנסה לזהות את הגדרות האבטחה המתאימות.

כדי ליצור פרופיל חדש ולהתחבר לרשת אלחוטית:

1. מהחלון הראשי של Intel PROSet/Wireless, לחץ על פרופילים.
2. בדף פרופילים, לחץ על הוספה כדי לפתוח את ההגדרות הכלליות של אשף הפרופילים.
3. השתמש בהגדרות הכלליות כדי להוסיף את שם הפרופיל, שם הרשת האלחוטית, לבחור את מצב ההפעלה ולגשת להגדרות מתקדמות.

#### תיאור הגדרות כלליות

שם | תיאור
שם פרופיל | שם הפרופיל של הרשת האלחוטית. בעת הגדרת תצורה של רשת אלחוטית שנבחרה מהרשימה רשתות אלחוטיות, שם הפרופיל זהה לשם הרשת האלחוטית (SSID‏). ניתן לשנות שם זה לשם תיאורי או להתאימו לשימוש אישי. דוגמאות: רשת המשרד שלי, הרשת הביתית של משה, הרשת של חברת אבג
שם רשת אלחוטית (SSID) | שם נקודת הגישה של הרשת האלחוטית, המשמש את המתאם האלחוטי להתחברות. על ה- SSID להיות זהה לשם של נקודת הגישה האלחוטית. השם תלוי רישיות. בעת הגדרת תצורה של רשת אלחוטית שנבחרה מהרשימה רשתות אלחוטיות, ה- SSID נלקח מרשימת הרשתות האלחוטיות. לא ניתן, ואסור לשנות אותו. SSID ריק: אם המתאם האלחוטי מקבל שם רשת (SSID) ריק מנקודת גישה חשאית, ברשימה רשתות אלחוטיות מוצג <SSID לא שודר>. ספק את ה- SSID האמיתי של נקודת הגישה. לאחר ההתחברות, ניתן לראות ה- SSID הריק וה- SSID המשויך ברשימת הרשתות הזמינות.
מצב הפעלה | רשת (תשתית): התחברות לנקודת גישה. רשת תשתית מורכבת מנקודת גישה אחת או יותר וממחשב אחד או יותר שמותקן בהם מתאם אלחוטי. זהו סוג החיבור המשמש ברשתות ביתיות, רשתות ארגוניות, בתי מלון ותחומים אחרים המספקים גישה לרשת ו/או לאינטרנט. התקן להתקן (אד הוק): התחבר ישירות למחשבים אחרים ברשת אלחוטית אד הוק. סוג חיבור זה שימושי רק לחיבורים בין שני מחשבים או יותר. חיבור זה אינו מספק גישה למשאבי רשת או לאינטרנט.
מתקדם | לחץ על מתקדם כדי לגשת להגדרות מתקדמות. ההגדרות המתקדמות מאפשרות להגדיר אפשרויות של התחברות אוטומטית או ייבוא אוטומטי, להפעיל יישום, להגדיר סיסמת פרופיל או לציין כתובת נקודת גישה מסוימת לחיבור מתאם (נקודת גישה הכרחית). לקבלת מידע נוסף, עיין בהגדרות מתקדמות.
הבא | מעבר לדף הגדרות אבטחה.
אישור | סיום יצירה של פרופיל חדש בהגדרות הנוכחיות.
ביטול | סגירת אשף הפרופילים וביטול שינויים שנעשו.
עזרה? | הצגת עזרה עבור דף זה.

4. לחץ על מתקדם עבור האפשרויות הבאות:

- התחברות אוטומטית: בחר כדי להתחבר לפרופיל אוטומטית או ידנית.
- ייבוא אוטומטי של פרופיל זה (למנהלי רשתות בלבד).
- נקודת גישה הכרחית: בחר כדי לשייך את המתאם האלחוטי לנקודת גישה מסוימת.
- הגנה באמצעות סיסמה: בחר כדי להגן על הפרופיל באמצעות סיסמה.
- הפעלת יישום: ציין תכנית שתופעל בעת ביצוע חיבור אלחוטי.

#### תיאור הגדרות מתקדמות

שם | תיאור
התחברות אוטומטית | אוטומטית (ברירת מחדל): בחר כדי שתוכנת Intel(R) PROSet/Wireless תתחבר אוטומטית לפרופיל זה, כאשר הוא נמצא בטווח. לפי דרישה: בחר כדי למנוע התחברות אוטומטית של פרופיל, כאשר הרשת נמצא בטווח. לדוגמה, אם נגבה תשלום עבור חיבור אלחוטי ואינך מעוניין להתחבר אוטומטית כאשר היא בטווח. כדי להתחבר לרשת: בחר את הרשת מהרשימה רשתות אלחוטיות. לחץ על התחבר.
ייבוא אוטומטי | מאפשר למנהל רשת להעביר בקלות את הפרופיל הנבחר למחשבים אחרים. כאשר הקובץ המיוצא מועתק לספרייה Wireless\AutoImport במחשב אחר, Intel PROSet/Wireless מייבא אוטומטית את הפרופיל.
נקודת גישה הכרחית | נקודת גישה הכרחית: אילוץ המתאם האלחוטי להתחבר לנקודת גישה המשתמשת בכתובת MAC מסוימת. הקלד את כתובת ה- MAC של נקודת הגישה (BSSID‏); 48 סיביות, 12 ספרות הקסדצימליות. לדוגמה, 00:06:25:0E:9D:84. תכונה זו אינה זמינה בעת שימוש במצב הפעלה אד הוק. ניקוי: ניקוי הכתובת הנוכחית.
הגנה באמצעות סיסמה | הגנת פרופיל זה באמצעות סיסמה (10 תווים לכל היותר): בחר כדי לאפשר סיסמה עבור הפרופיל. אם הפרופיל אינו מוגן בסיסמה, הגדרת ברירת המחדל נמחקת. סיסמה: הזן סיסמה. תווי הסיסמה שמוזנים מופיעים ככוכביות. אשר סיסמה חדשה: הזן שוב את הסיסמה.
הפעלת יישום | הפעלה אוטומטית של קובץ אצווה, קובץ הפעלה או script, בכל התחברות לפרופיל. לדוגמה, התחל אוטומטית הפעלה של רשת וירטואלית פרטית (VPN) בכל התחברות לרשת אלחוטית. לחץ על אפשור הפעלת יישום. הזן את שם התוכנית שברצונך להפעיל, או לחץ על עיון כדי לאתר את הקובץ בדיסק הקשיח. לחץ על אישור כדי לסגור את ההגדרות המתקדמות.
אישור | סגירה ושמירת ההגדרות.
ביטול | סגירה וביטול של כל השינויים.
עזרה? | עזרה עבור דף זה.

5. מההגדרות הכלליות, לחץ על הבא כדי לפתוח את הגדרות אבטחה.

6. בחר באפשרויות אימות רשת והצפנת נתונים. הזן את הגדרות מפתח ההצפנה וקבע את תצורת הגדרות ה- 802.1x כנדרש. לקבלת מידע נוסף, עיין בהגדרות אבטחה.

7. עם סיום הגדרת הפרופיל, לחץ על אישור. אשף הפרופילים מסיים את פעולתו והחלון הראשי של Intel PROSet/Wireless נפתח. כדי לשנות או לוודא את הגדרות הפרופיל, לחץ על הקודם.
8. אם אינך מחובר לרשת באותו רגע, תוכנת Intel PROSet/Wireless מזהה שהתווסף פרופיל חדש ומנסה להתחבר אוטומטית לפרופיל חדש זה.
9. אם ברצונך להתחבר ידנית לפרופיל זה, לחץ על התחבר. סמל החיבור מציג את מצב החיבור הפעיל. מוצגים גם שם הרשת, מהירויות שידור וקליטה ואיכות אות.

## עריכת פרופיל קיים

כדי לערוך פרופיל קיים:

1. לחץ על פרופילים בחלון הראשי של Intel PROSet/Wireless‏.
2. בחר את הפרופיל לעריכה מרשימת הפרופילים.
3. לחץ על מאפיינים כדי לפתוח את הגדרות כלליות.
4. לחץ על הבא ועל הקודם כדי לנווט בהגדרות הכלליות ובהגדרות האבטחה:
   - הגדרות כלליות. לקבלת מידע נוסף, עיין בהגדרות כלליות.
   - הגדרות אבטחה. לקבלת מידע נוסף, עיין בהגדרות אבטחה.
5. לחץ על אישור כדי לשמור את ההגדרות ולצאת. לחץ על ביטול כדי לצאת מבלי לשמור את השינויים.

## הסרת פרופיל

כדי להסיר פרופיל:

1. לחץ על פרופילים בחלון הראשי של Intel PROSet/Wireless‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. הפרופיל יוסר מרשימת הפרופילים.

אם אתה עדיין מחובר לרשת:

1. לחץ על פרופילים בחלון הראשי של Intel PROSet/Wireless‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. תוצג ההודעה <שם הפרופיל> פעיל ויוסר לצמיתות. האם ברצונך להמשיך?
5. לחץ על כן. הפרופיל יוסר מרשימת הפרופילים.

## הגדרת סיסמה לפרופיל

להגנה על פרופיל קיים באמצעות סיסמה:

1. לחץ על פרופילים בחלון הראשי של Intel PROSet/Wireless‏.
2. בחר את הפרופיל מהרשימה.
3. לחץ על מאפיינים כדי לפתוח את הגדרות כלליות.
4. לחץ על מתקדם כדי לפתוח את הגדרות מתקדמות.
5. לחץ על הגנה באמצעות סיסמה כדי לפתוח את הגדרות ההגנה באמצעות סיסמה.
6. לחץ על הגנת פרופיל זה באמצעות סיסמה (10 תווים מקסימום)
7. סיסמה: הקלד את הסיסמה.
8. אישור סיסמה: הזן שוב את הסיסמה.
9. לחץ על אישור כדי לשמור את ההגדרה ולחזור לדף הגדרות כלליות.
10. לחץ על אישור כדי לחזור לחלון הראשי של Intel PROSet/Wireless‏.

## ייבוא או ייצוא של פרופילים

מאפשר לייצא ולייבא פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים.

> הערה: כדי לייצא פרופילי מנהל רשת, עיין בחבילות מנהל רשת לקבלת מידע נוסף.

###

### ייצוא פרופילים מרשימת הפרופילים

1. בחר פרופיל אחד או מספר פרופילים מהרשימה.
2. בחר יצא כדי לייצא פרופיל אחד או יותר מהרשימה פרופילים.
3. בחר את תיקיית היעד. לחץ על עיון כדי לאתר את ספריית היעד בדיסק הקשיח. הכונן C:\ הוא ספריית ברירת המחדל.

4. לחץ על אישור כדי לייצא את הפרופילים שנבחרו. ההודעה הבאה תוצג: הצלחה ביצוא הפרופילים הנבחרים לתיקיית היעד: C:\.

כדי לבחור מספר פרופילים:

1. השתמש בעכבר כדי לסמן פרופיל.
2. לחץ על Ctrl.
3. לחץ על כל פרופיל שברצונך לבחור. כדי לייצא פרופילים מרובים, בצע את ההוראות משלב 2 לעיל.

### ייבוא פרופילים לרשימת הפרופילים

כדי לייבא פרופילים ידנית:

1. לחץ על יבא בדף פרופילים.
2. בחר את קובצי הפרופיל לייבוא.
3. לחץ על יבא.
4. לאחר ייבוא מוצלח של פרופיל מוצגת הודעה.
5. לחץ על אישור.
6. לחץ על סגירה כדי לחזור לחלון הראשי של Intel PROSet/Wireless‏.

באפשרות מנהל רשת להגדיר פרופילים שייובאו אוטומטית לרשימת הפרופילים. Intel PROSet/Wireless עוקב אם ישנם קובצי פרופילים חדשים בתיקיית הייבוא שבדיסק הקשיח. רק פרופילים שאופשרו באמצעות האפשרות אפשור ייבוא אוטומטי בהגדרות מתקדמות מיובאים אוטומטית. אם פרופיל בשם זהה קיים כבר ברשימת הפרופילים, תתבקש לדחות את קובץ הייבוא או לקבל אותו. אם תקבל את הקובץ, הפרופיל הקיים יוחלף.

כל הפרופילים מבוססי המשתמש שמיובאים, ממוקמים בתחתית רשימת הפרופילים.

### פרופילים מוגנים באמצעות סיסמה

ייבא וייצא אוטומטית פרופילים מבוססי משתמש המוגנים בסיסמה ממערכות מרוחקות ואליהן. אם פרופיל מוגן באמצעות סיסמה, יש להזין את הסיסמה שהוקצתה לפני שניתן יהיה לערוך אותו. לקבלת מידע נוסף, עיין בהגדרת סיסמה לפרופיל.

#

חזרה לראש הדף

חזרה לתוכן העניינים

סימנים מסחריים וכתבי ויתור