Takaisin Sisällys-sivulle

# Hallinta-apuohjelma: Intel(R) PRO/Wireless 3945ABG Network Connection -käyttöopas

- Hallintasalasanan määrittäminen
- Järjestelmänvalvojan pakkaukset
- Hallintaprofiilit
  - Pysyvä
  - Yhteys ennen sisäänkirjautumista
  - Voice over IP (VoIP)
- Hallinta-apuohjelman asetukset
- Sovelluksen asetukset
- Sovitinasetukset
- Ohjelmisto
- EAP-FAST-A-tunnusryhmät
- Järjestelmänvalvojan tehtävät

Hallinta-apuohjelma on tarkoitettu järjestelmänvalvojien tai tietokoneen muiden järjestelmänvalvojien käyttöön. Tätä apuohjelmaa käytetään Yhteinen (Jaettu) -profiilien, Yhteys ennen sisäänkirjautumista -profiilien ja Pysyvä yhteys -profiilien määrittämisessä. Myös yrityksen tietotekniikkaosasto voi käyttää Hallinta-apuohjelmaa ja määrittää sen avulla käyttäjäasetuksia Intel(R) PROSet/Wireless -ohjelmassa sekä luoda mukautettuja asennuspakkauksia vietäväksi muihin järjestelmiin.

Hallinta-apuohjelma sijaitsee Työkalut-valikossa. Se pitää valita Intel PROSet/Wireless -ohjelmiston asennuksen aikana. Muussa tapauksessa tämä ominaisuus ei näy Työkalut-valikossa.

## Hallintasalasanan määrittäminen

Käyttäjät eivät voi muuttaa järjestelmänvalvojan asetuksia tai profiileja, jos he eivät tunne apuohjelman salasanaa. Hallinta-apuohjelman ensimmäisellä käyttökerralla pitää antaa salasana. Salasanan enimmäispituus on 100 merkkiä. Salasanan jättämistä tyhjäksi ei sallita.

1. Anna salasana: Kirjoita salasana (enintään 100 merkkiä).
2. Vahvista salasana: Kirjoita salasana uudelleen.
3. Valitse OK. Näyttöön tulee Avaa järjestelmänvalvojan pakkaus.

Nykyisen salasanan vaihtaminen:

1. Valitse Työkalut-valikosta Hallinta-apuohjelma.
2. Valitse Vaihda salasana.
3. Vanha salasana: Kirjoita nykyinen salasana.
4. Uusi salasana: Anna uusi salasana.
5. Vahvista salasana: Kirjoita uusi salasana uudestaan.
6. Tallenna uusi salasana ja sulje Hallinta-apuohjelma valitsemalla OK.

## Järjestelmänvalvojan pakkaukset

Järjestelmänvalvojan pakkauksia käytetään hallintaprofiilien ja muiden asetusten tallentamiseen. Tämän itsepurkautuvan suorittuvan tiedoston voi kopioida verkon asiakaskoneisiin. Kun suoritettava tiedosto suoritetaan, sen sisältö asennetaan ja määritetään kohdetietokoneeseen.

Uuden pakkauksen luominen:

1. Valitse Työkalut-valikosta Hallinta-apuohjelma.
2. Avaa Hallinta-apuohjelma antamalla salasana.
3. Järjestelmänvalvojan pakkaus: Valitse Luo uusi pakkaus.
4. Valitse OK.
5. Voit määrittää pakkaukseen sisällytettäviä vaihtoehtoja valitsemalla Sisällytä asetukset Profiilit-, Sovellusasetukset-, Sovitinasetukset- tai Ohjelmisto-sivulla.
6. Valitse Sulje.
7. Näyttöön tulee sanoma: Nykyistä pakkausta on muutettu. Tallennetaanko muutokset?
8. Valitse Kyllä. Tallenna suoritettava tiedosto kiintolevyasemassa olevaan kansioon.
9. Valitse Tallenna. Tiedosto luodaan. HUOMAUTUS: Tämä toimenpide voi kestää useita minuutteja.
10. Voit tarkastella pakkauksen sisältöä valitsemalla Valmis.
    - Valitse Käytä tätä tiedostoa tässä tietokoneessa, jos haluat käyttää pakkauskokoonpanoa järjestelmänvalvojan tietokoneessa.
    - Voit asentaa pakkaukseen tallennetun kokoonpanon kopioimalla suorittuvan tiedoston minkä tahansa käyttäjän tietokoneeseen. Kyseessä on hiljainen asennus.

> HUOMAUTUS: Voit myös tallentaa pakkauksen valitsemalla Tallenna pakkaus Hallinta-apuohjelman Tiedosto-valikosta.

Pakkauksen muokkaaminen:

1. Hallinta-apuohjelman käyttäminen.
2. Voit muokata aikaisemmin luotua pakkausta valitsemalla Avaa Avaa järjestelmänvalvojan pakkaus -sivulta.
3. Valitse Selaa. Pakkauksen suorittuvan tiedoston paikantaminen.
4. Valitse Avaa. Tee tarvittavat päivitykset.
5. Valitse Sulje.
6. Näyttöön tulee sanoma: Nykyistä pakkausta on muutettu. Tallennetaanko muutokset?
7. Valitse Kyllä. Tallenna suoritettava tiedosto kiintolevyasemassa olevaan kansioon.

> HUOMAUTUS: Voit myös muokata järjestelmänvalvojan pakkausta valitsemalla Avaa pakkaus Hallinta-apuohjelman Tiedosto-valikosta.

## Hallintaprofiilit

Hallintaprofiilit ovat verkonvalvojan tai tämän tietokoneen järjestelmänvalvojan omistamia ja hallitsemia profiileja. Nämä profiilit ovat tämän tietokoneen kaikkien käyttäjien yhteistä/jaettuja profiileja. Käyttäjät eivät kuitenkaan voi muokata näitä profiileja. Niitä voi muokata ainoastaan Hallinta-apuohjelmalla, joka on suojattu salasanalla.

Hallintaprofiileista on olemassa kolme seuraavaa tyyppiä: Pysyvä, Yhteys ennen sisäänkirjautumista / Yhteinen ja Voice over IP (VoIP).

### Pysyvä yhteys

Pysyvä-profiileja käytetään tietokoneen käynnistyessä tai aina, kun tietokoneeseen ei ole kirjautuneena yhtään käyttäjää. Kun käyttäjä kirjautuu ulos, Pysyvä-profiili pitää langattoman yhteyden yllä siihen asti, kun tietokoneen virta katkaistaan tai kun eri käyttäjä kirjautuu sisään.

Pysyvä yhteys -ominaisuuden tärkeimmät seikat:

- Seuraavat profiilityypit voidaan luonnin yhteydessä määrittää Pysyvä-profiileiksi:
  - Kaikki profiilit, jotka eivät edellytä 802.1x-laillisuustarkistusta (esimerkiksi Avoin-laillisuustarkistus ja WEP-salaus, Avoin-laillisuustarkistus ilman salausta).
  - Kaikki 802.1x-laillisuustarkistusta käyttävät profiilit, joille on tallennettu käyttäjätiedot: MD5, LEAP, EAP-FAST.
  - Profiilit, joiden suojausasetuksiin sisältyy Käytä seuraavaa käyttäjänimeä ja salasanaa -vaihtoehto.
  - Profiilit, joissa laillisuustarkistuksessa käytetään koneen sertifikaattia.

> HUOMAUTUS: Intel PROSet/Wireless tukee konesertifikaatteja. Ne eivät kuitenkaan näy sertifikaattiluetteloissa.

- WPA-Enterprise-profiilit, joissa ei käytetä käyttäjäsertifikaattia.
- WPA-Personal-profiilit.

- Pysyviä profiileja käytetään järjestelmän käynnistyessä ja käyttäjän kirjauduttua ulos

Pysyvä-profiilin luominen:

1. Valitse Sisällytä profiilit.
2. Valitse Pysyvä.
3. Avaa Yleisasetukset-sivu valitsemalla Lisää.
4. Langattoman verkon nimi (SSID): Anna verkon tunniste.
5. Profiilinimi: Anna profiilille kuvaava nimi.
6. Toimintatila: Valittuna on Verkko (perusrakenne).
7. Hallintaprofiilityyppi: Pysyvä: Käytössä, kun yhtään käyttäjää ei ole kirjautuneena. on valittuna.
8. Valitse Seuraava.
9. Avaa Suojausasetukset valitsemalla Enterprise-suojaus. Lisätietoja 802.1x-suojausasetuksista on kohdassa Enterprise-asetukset.
10. Valitse OK.

### Yhteys ennen sisäänkirjautumista

Yhteys ennen sisäänkirjautumista / Yhteinen -profiileja käytetään, ennen kuin käyttäjä kirjautuu tietokoneeseen. Jos Yksi sisäänkirjautuminen -tuki on asennettuna, käytetään profiilia ja yhteys muodostetaan osana Windowsin sisäänkirjautumista (yhteys ennen sisäänkirjautumista).

Jos tietokoneeseen ei ole asennettuna Yksi sisäänkirjautuminen -tukea, profiilia käytetään käyttäjäistunnon ollessa aktiivinen.

Yhteys ennen sisäänkirjautumista / Yhteinen -profiilit ovat aina ylimpänä profiililuettelossa. Käyttäjä voi kuitenkin yhä määrittää itse luomiensa profiilien ensisijaisuusasetuksia, mutta ei voi muuttaa Yhteys ennen sisäänkirjautumista / Yhteinen -profiilien ensisijaisuusasetuksia. Koska nämä profiilit näkyvät ylimpänä profiililuettelossa, Intel (R)PROSet/Wireless yrittää automaattisesti muodostaa yhteyden Järjestelmänvalvoja-profiileihin ennen minkään käyttäjän luoman profiilin käyttämistä.

> HUOMAUTUS: Vain järjestelmänvalvojat voivat luoda tai viedä Yhteys ennen sisäänkirjautumista / Yhteinen -profiileja.

Yhteys ennen sisäänkirjautumista -ominaisuuden tärkeimmät seikat ovat:

- Yhteys ennen sisäänkirjautumista -ominaisuus on aktiivinen ainoastaan Windows-käyttäjän sisäänkirjautumisen aikana.
- Seuraavat profiilityypit voidaan luonnin yhteydessä määrittää Yhteys ennen sisäänkirjautumista -profiileiksi:
  - 802.1x:n MD5-, LEAP- ja EAP-FAST-profiilit, joissa käytetään joko Käytä Windowsin kirjautumisen käyttäjänimeä ja salasanaa- tai Käytä seuraavaa käyttäjänimeä ja salasanaa -käyttäjätietoja määritettäessä profiilin suojausasetukset.
  - 802.1x PEAP- ja TTLS-profiilit, joissa on käyttäjä- tai konesertifikaatteja (käyttäjä tarvitsee järjestelmänvalvojan oikeudet voidakseen käyttää konesertifikaatteja).
  - TLS-profiilit, joissa käytetään digitaalisia sertifikaatteja asiakkaan ja palvelimen identiteetin varmentamiseksi.
  - EAP-SIM-profiilit, joissa käytetään SMI (Subscriber Identity Module) -korttia käyttäjän käyttäjätietojen varmentamiseksi verkossa.
  - Kaikki muut kuin 802.1x:n (Avoin ja WEP) yhteiset tai käyttäjäpohjaiset profiilit.
- Yhteys ennen sisäänkirjautumista -profiilia käytetään käyttäjän kirjautuessa Windowsiin.

#### Yhteys ennen sisäänkirjautumista / Yhteinen yhteys - Tila

Yhteys ennen sisäänkirjautumista -tuki asennetaan Intel PROSet/Wireless -ohjelman Mukautettu-asennuksen aikana. Lisätietoja asentamisesta on kohdassa Ohjelmiston asentaminen ja sen asennuksen poistaminen.

> HUOMAUTUS: Jos Yksi sisäänkirjautuminen- tai Yhteys ennen sisäänkirjautumista -ominaisuutta ei ole asennettu, järjestelmänvalvoja voi yhä luoda Yhteys ennen sisäänkirjautumista / Yhteinen -profiileja vietäväksi käyttäjän tietokoneeseen.

Alla kuvataan Yhteys ennen sisäänkirjautumista -ominaisuuden toiminta järjestelmän virrankytkennän jälkeen. Oletusarvon mukaan tallennetulla profiililla on kelvolliset suojausasetukset, joissa Käytä Windowsin kirjautumisen käyttäjänimeä -asetus on valittuja ja joita käytetään Windowsin sisäänkirjautumisen yhteydessä.

1. Anna järjestelmän käynnistyksen yhteydessä Windowsin kirjautumisen toimialue, käyttäjänimi ja salasana.
2. Valitse OK. Näyttöön tulee Yhteys ennen sisäänkirjautumista -profiilin Tila-sivu, joka ilmaisee verkkoyhteyden edistymisen. Kun langaton sovitin on kytkeytynyt verkon tukiasemaan, Tila-sivu suljetaan ja näyttöön tulee Windowsin käyttäjä kirjataan sisään.

- Jos vastaava tukiasema hylkää käyttäjätiedot Yhteys ennen sisäänkirjautumista -yhteydenmuodostuksen aikana, näyttöön tulee Käyttäjätiedot-sivu, jossa pyydetään antamaan käyttäjätiedot.
- Anna käyttäjätiedot.
- Valitse OK. Profiilia käytetään ja Tila-sivulla näkyy yhteystilan edistyminen, kunnes käyttäjä kirjautuu sisään Windowsiin.
- Voit valita muun profiilin valitsemalla Peruuta Käyttäjätiedot-sivulla.

> HUOMAUTUS: Käyttäjäsertifikaattia voi käyttää ainoastaan käyttäjä, jonka laillisuus on tarkistettu tietokoneessa. Tämän takia käyttäjän pitäisi kirjautua sisään tietokoneeseen kerran (käyttämällä joko kaapeliyhteyttä, vaihtoehtoista profiilia tai paikallista sisäänkirjautumista) ennen Yhteys ennen sisäänkirjautumista -profiilin, jonka laillisuus tarkistetaan käyttäjäsertifikaatin kanssa, käyttämistä.

Kun käyttäjä kirjautuu ulos, mikä tahansa langaton yhteys katkaistaan ja Pysyvä-profiili (jos käytettävissä) otetaan käyttöön. Joissakin tapauksissa on toivottavaa ylläpitää nykyinen yhteys (esimerkiksi jos käyttäjäkohtaisia tietoja pitää ladata palvelimeen uloskirjautumisen jälkeen tai käytettäessä solukonpäivitysprofiileja).

Voit ottaa tämän toiminnan käyttöön luomalla profiilin, joka on merkitty sekä Yhteys ennen sisäänkirjautumista- että Pysyvä-profiiliksi. Jos tällainen profiili on aktiivinen käyttäjän kirjautuessa ulos, yhteys pidetään yllä.

Yhteys ennen sisäänkirjautumista / Yhteinen -profiilin luominen:

1. Valitse Sisällytä profiilit.
2. Valitse Yhteys ennen sisäänkirjautumista / Yhteinen.
3. Avaa Yleisasetukset-sivu valitsemalla Lisää.
4. Langattoman verkon nimi (SSID): Anna verkon tunniste.
5. Profiilinimi: Anna profiilille kuvaava nimi.
6. Toimintatila: Valittuna on Verkko (perusrakenne).
7. Hallintaprofiilityyppi: Yhteys ennen sisäänkirjautumista / Yhteinen: Käytössä, kun jokin käyttäjä on kirjautuneena. Tämä profiili jaetaan kaikille käyttäjille. Tämä profiilityyppi on jo valittuna.
8. Valitse Seuraava.
9. Avaa Lisäasetukset-ikkuna valitsemalla Lisäasetukset. Lisäasetukset-kohdassa voit määrittää seuraavat asetukset:
   - Yhteyden automaattinen muodostaminen: Määrittää, muodostetaanko profiiliin yhteys automaattisesti vai manuaalisesti.
   - Automaattinen tuonti (vain verkonvalvojille).
   - Pakollinen tukiasema: Langattoman sovittimen määrittäminen liittymään määrättyyn tukiasemaan.
   - Salasanasuojaus: Profiilin suojaaminen salasanalla.
   - Käynnistä sovellus: Määritä ohjelma, joka käynnistetään, kun muodostetaan langaton yhteys.
   - Käyttäjänimen muoto:

   > Järjestelmänvalvoja voi valita käyttäjänimen muodon laillisuustarkistuspalvelinta varten.

   > Käytettävissä olevat vaihtoehdot:

   > - käyttäjä (oletus)
   > - käyttäjä@toimialue
   > - käyttäjä@toimialue.com
   > - TOIMIALUE\käyttäjä

10. Sulje Lisäasetukset-valintaikkuna valitsemalla OK-painike.
11. Avaa Suojausasetukset valitsemalla Enterprise-suojaus. Lisätietoja 802.1x-suojausasetuksista on kohdassa Enterprise-suojaus.
12. Tallenna profiili ja lisää se hallintaprofiililuetteloon valitsemalla OK.

    HUOMAUTUS: Jos Pysyvä-yhteys on jo muodostettu, Yhteys ennen sisäänkirjautumista / Yhteinen -profiili ohitetaan, jos profiilin on määritetty sekä Yhteys ennen sisäänkirjautumista ja Yhteinen- että Pysyvä-yhteysvaihtoehdot.

### Voice over IP (VoIP) -profiilit

Intel PROSet/Wireless -ohjelmisto tukee muiden valmistajien VoIP-puhelinsovelluksia.

Muiden valmistajien VoIP-sovellukset tukevat puhekoodekkeja. Koodekkeja käytetään koodaamaan puhe lähetettäväksi IP-verkkojen kautta. Yleensä koodekeissa käytetään pakkausta verkon kaistanleveyden säästämiseksi.

Intel PROSet/Wireless -ohjelmisto tukee seuraavia ITU (International Telecommunications Union) -koodekkistandardeja:

Koodekki | Algoritmi | Tiedonsiirtonopeus (kbps) | Huomautuksia
ITU G.711 | PCM (Pulse Code Modulation) | 64 | Pohjois-Amerikassa ja Japanissa on käytössä G.711 (mu-law), kun taas muualla maailmassa käytössä on G.711 (A-law).
ITU G.722 | SBADPCM (Sub-Band Adaptive Differential Pulse Code Modulation) | 48, 56 ja 64 |
ITU G.723 | Moninopeuskooderi | 5,3 ja 6,4 |
ITU G.726 | ADPCM (Adaptive Differential Pulse Code Modulation) | 16, 24, 32 ja 40 |
ITU G.728 | LD-CELP (Low-Delay Code Excited Linear Prediction) | 16 |
ITU G.729 | CS-ACELP (Conjugate Structure Algebraic-Code Excited Linear Prediction) | 8 |

Järjestelmänvalvoja voi luoda profiileja, joissa käytetään ennalta määritettyjä VoIP-profiileja koodekin eri tiedonsiirtonopeuksien ja kehysnopeuksien määrittämiseksi puheen laadun parantamiseksi VoIP-lähetyksissä.

VoIP-profiilin luominen:

> HUOMAUTUS: Varmista Hallinta-apuohjelman Sovellusasetukset-kohdasta, että Voice over IP ei ole poistettuna käytöstä. Oletusarvon mukaan se on käytössä.

1. Valitse Sisällytä profiilit.
2. Valitse profiili luettelosta
3. Avaa Luo VoIP-profiili sivu valitsemalla Ominaisuudet.
4. Valitse koodekin kaistanleveys, sovelluskäyttö ja kehysnopeus.

Koodekki | Käyttö | Kehysnopeus
--- | --- | ---
G711_64kbps G711_56kbps G711_48kbps G722_64kbps G722_56kbps G722_48kbps G722_1_32kbps G722_1_24kbps G722_1_16kbps G723_1_6_4kbps G723_1_5_3kbps G726_16kbps G726_24kbps G726_32kbps G726_40kbps G728_12_8kbps G728_16kbps G729_8kbps G729a_8kbps G729b_8kbps G729ab_8kbps G729d_6_4kbps G729e_8kbps G729e_11_8kbps GIPS_iPCM_VARIABLE G722_2_VARIABLE SPEEX_VARIABLE GIPS_iSAC_VARIABLE | Vuorovaikutteinen puhe Äänineuvottelu Puhedata Video Suoratoistoaudio | 10 20 30

5. Palaa profiililuetteloon valitsemalla OK.
6. Tallenna profiiliasetukset pakkaukseen valitsemalla Sulje.

## Hallinta-apuohjelman asetukset

Järjestelmänvalvoja voi päättää, mihin järjestykseen hallintaprofiilit sijoitetaan Hallinta-apuohjelman profiililuettelossa.

1. Valitse Työkalut-valikosta Hallinta-apuohjelma.
2. Avaa Hallinta-apuohjelman asetukset valitsemalla Asetukset.
   - Voit määrittää Hallinta-profiilit näkymään aina ylimpänä Hallinta-apuohjelman profiililuettelossa valitsemalla Lisää ylimmäksi.
   - Voit määrittää Hallinta-profiilit näkymään aina alimpana Hallinta-apuohjelman profiililuettelossa valitsemalla Lisää alimmaksi.
3. Voit sulkea ikkunan ja palata Hallinta-apuohjelmaan valitsemalla OK.

## Sovellusasetukset

Järjestelmänvalvoja voi määrittää, miten paljon käyttäjät voivat hallita langattomia verkkoasetuksia.

Sovellusasetusten määrittäminen:

1. Valitse Sisällytä asetukset.
2. Voit ottaa käyttöön alla olevassa taulukossa lueteltuja asetuksia ja poistaa niitä käytöstä.

Nimi | Kuvaus
--- | ---
802.11a-radio päälle/pois päältä -ohjaus | Voit sallia käyttäjän kytkeä 802.11a-radion pois päältä tietokoneessaan valitsemalla Lisää 802.11a-radio päälle/pois päältä -valinta -vaihtoehdon. Tämä lisää Lisää 802.11a-radio pois päältä -säätimen käyttäjän tietokoneen tehtäväpalkin valikkoon 802.11a ja Intel PROSet/Wireless -pääikkunaan. Kun tämä ominaisuus on asennettu käyttäjän tietokoneeseen, ota 802.11a-radion ohjaus käyttöön tai poista se käytöstä noudattamalla alla olevia ohjeita. 802.11a-radion kytkeminen pois päältä: Valitse Intel PROSet/Wireless -pääikkunassa Langaton käyttö päälle -painike. Näyttöön tulee radioasetusten luettelo. Valitse 802.11a-radio pois päältä. 802.11a-radio on nyt poissa käytöstä. 802.11a-radion kytkeminen päälle: Valitse Intel PROSet/Wireless -pääikkunassa 802.11a-radio pois päältä -painike. Näyttöön tulee radioasetusten luettelo. Valitse Langaton käyttö päälle. 802.11a-radio on nyt käytössä. HUOMAUTUS: Tämä vaihtoehto on käytettävissä vain langattomille sovittimille, jotka tukevat 802.11a:ta, 802.11b:tä ja 802.11g:tä. Tätä asetusta ei asenneta järjestelmänvalvojan pakkauksella, kun käyttäjän tietokoneessa on Intel(R) PRO/Wireless 3945BG Network Connection- tai Intel(R) PRO/Wireless 2200BG Network Connection -sovitin.
802.1x-laillisuustarkistus | Salli käyttäjän luoda profiileja tai muodostaa yhteys profiileihin, jotka tukevat 802.1x-laillisuustarkistuksen eri EAP-tyyppejä. Valitse ne 802.1x-laillisuustarkistuksen EAP-tyypit, jotka haluat ottaa käyttöön käyttäjän tietokoneessa. MD5, EAP-SIM, LEAP, TLS, TTLS, PEAP, EAP-FAST.
Hallinta-apuohjelma | Hallinta-apuohjelman käytön estäminen käyttäjän tietokoneessa.
Sovelluksen automaattinen käynnistäminen | Valitsemalla tämän voit määrittää eräajotiedoston, suorittuvan tiedoston tai komentosarjan suorittumaan automaattisesti, kun verkkoon muodostetaan yhteys käyttämällä tiettyä profiilia. Voit esimerkiksi käynnistää näennäisen yksityisverkkoistunnon (VPN-istunnon) automaattisesti aina, kun käyttäjä muodostaa yhteyden langattomaan verkkoon.
Sovellusten tekemä radion kytkeminen päälle ja pois päältä | Sallii muun valmistajan sovelluksen poistaa Intel PROSet/Wirelessin Langaton käyttö päällä- tai Langaton käyttö pois päältä -kytkimen käytöstä.
CCXv4 | Valitse Ota CCSv4 käyttöön, jos haluat ottaa käyttöön Enable Cisco Compatible Extensions, version 4 (CCXv4) -ominaisuudet EAP-FAST-profiileja varten. HUOMAUTUS: Hallinta-apuohjelman EAP-FAST-myöntäjätunnus (A-ID) -ryhmät -ominaisuus ei ole käytettävissä, jos CCXv4 ei ole käytössä. Valitse, mitkä kehotteet otetaan käyttöön tai poistetaan käytöstä EAP-FAST-PAC-käyttöönotossa asiakkaan tietokoneessa: Ota valtuuttamattoman käyttöönoton kehote ja varoitukset käyttöön: PAC-tunnusten automaattisen käyttöönoton kehotteet ja varoitukset poistetaan käytöstä, jos PAC-tunnusta ei ole tai jos palvelimen, johon yhteys on muodostettu, lähettämää myöntäjätunnusta vastaavaa PAC-tunnusta ei löydy. Poista kehotteet käytöstä vaihdettaessa käyttöön oletuspalvelin (A-tunnus): Kehotteet poistetaan käytöstä, kun asiakas kohtaa palvelimen, joka on myöntänyt PAC_tunnuksen aikaisemmin, mutta joka ei parhaillaan ole valittuna oletuspalvelimeksi. Poista valtuuttamaton käyttöönotto käytöstä PAC:n käyttöönoton jälkeen: Automaattisen käyttöönoton poistaminen käytöstä automaattisesti, kun tämän A-tunnuksen PAC on otettu käyttöön. HUOMAUTUS: Tätä asetusta ei asenneta järjestelmänvalvojan pakkauksella, kun käyttäjän tietokoneessa on Intel(R) PRO/Wireless 3945BG Network Connection-, Intel(R) PRO/Wireless 2915ABG Network Connection- tai Intel(R) PRO/Wireless 2200BG Network Connection -sovitin.
Tallenna käyttäjätiedot välimuistiin | Käyttäjätietojen tallentaminen käyttäjän sisäänkirjautuessa. Jos langaton yhteys katkeaa tilapäisesti, tallennettuja käyttäjätietoja käytetään yhteyden uudelleenmuodostamisen aikana. Käyttäjätiedot pyyhitään muistista, kun käyttäjä kirjautuu ulos. HUOMAUTUS: Jos valinta poistetaan, Kysy aina yhteyttä muodostettaessa -asetus ei ole käytettävissä profiilien luomisen aikana.
Laitteidenvälinen (Ad Hoc) | Käyttäjän salliminen luoda Ad Hoc -profiileja tai liittyä Ad Hoc -verkkoihin tai näiden toimien estäminen käyttäjältä. Voit määrittää käyttäjälle sallitut laitteidenväliset yhteydet ottamalla käyttöön seuraavia ominaisuuksia ja poistamalla niitä käytöstä: Ota käyttöön laitteidenvälinen verkkokäyttö. Ota käyttöön ainoastaan suojattu laitteidenvälinen verkkokäyttö. Poista käytöstä laitteidenvälinen verkkokäyttö. Tämän asetuksen avulla voit joko sallia käyttäjän määrittää profiileja käyttämällä laitteidenvälisiä (Ad Hoc) asetuksia tai estää laitteidenvälisten (Ad Hoc) profiilien määrittämisen. Näytä laitteidenväliset sovellusasetukset. Piilota laitteidenväliset sovellusasetukset. Voit poistaa Laitteidenvälinen (Ad Hoc) -toimintatilan ohjatun profiilitoiminnon Yleisasetukset-kohdasta valitsemalla sekä Poista käytöstä laitteidenvälinen verkkokäyttö- ja Piilota laitteidenväliset sovellusasetukset -vaihtoehdot. Tämä estää käyttäjää luomasta Laitteidenvälinen (Ad Hoc) -verkkoja tukevia profiileja.
Tuonti ja vienti | Profiilien tuominen käyttäjän tietokoneeseen tai vieminen siitä. Kun ominaisuus on käytössä, käyttäjäprofiilit voidaan tuoda automaattisesti, kun ne kopioidaan automaattisen tuonnin kansioon.
Radion kytkemistä koskevan sanoman käyttöönotto | Ottaa käyttöön muun valmistajan sovelluksen ilmoituksen antamiseksi käyttäjälle siitä, että Intel PROSet/Wirelessin radio on päällä tai pois päältä.
Microsoft Windows XP läsnä samanaikaisesti | Valitse Ota käyttöön Microsoft Wireless Zero Configurationin ja Intel PROSet/Wireless -ohjelmiston samanaikainen läsnäolo tässä järjestelmässä. Ottamalla tämän asetuksen käyttöön voit sallia Microsoft Wireless Zero Configurationin ja Intel PROSet/Wireless -ohjelmiston samanaikaisen läsnäolon tässä järjestelmässä. Kun tämä asetus valitaan, Microsoft Windows XP Wireless Zero Configuration -palvelun poisteta käytöstä, kun Intel PROSet/Wireless otetaan käyttöön.
Yhteys ennen sisäänkirjautumista (Cisco-tila) | Cisco-tilan ottaminen käyttään muodostettaessa yhteys ennen sisäänkirjautumista. Cisco-tukiasemat pystyvät tukemaan useita SSID-tunnuksia, mutta lähettämään vain yhtä niistä. Yhteyden muodostamiseksi tällaiseen tukiasemaan yritetään muodostaa yhteys käyttämällä jokaista profiilia. Tätä kutsutaan Cisco-tilaksi. HUOMAUTUS: Yhteys ennen sisäänkirjautumista -yhteyden muodostaminen voi tässä tapauksessa kestää kauemmin.
Yhteydenmuodostus profiileihin | Valitse profiilien yhteydenmuodostusoikeudet käyttäjän tietokoneessa. Poista Intel-profiilinvaihto käytöstä. Käyttäjät voivat muodostaa yhteyden käyttämällä vain ensimmäistä Yhteys ennen sisäänkirjautumista (Yhteinen) -profiilia tai käyttämällä Yhteys ennen sisäänkirjautumista -profiileja. Salli käyttäjän muodostaa yhteys kaikkiin hallintaprofiileihin Salli käyttäjän muodostaa yhteys ainoastaan ensimmäiseen hallintaprofiiliin
Suojaustaso | Valitse käyttäjän tietokoneen suojaustaso. Käyttäjät voivat muodostaa yhteyden vain profiileihin, joissa käytetään tätä suojaustasoa. Salli käyttäjän muodostaa yhteys vain verkkoihin, joissa käytetään Personal-suojausta. Salli käyttäjän muodostaa yhteys verkkoihin, joissa käytetään Enterprise-suojausta.
Yksi sisäänkirjautuminen | Valitse, mitkä hallintaprofiilityypit otetaan käyttöön käyttäjän tietokoneessa. Pysyvä yhteys: Profiilit ovat aktiivisia käynnistyksen aikana ja kun tietokoneeseen ei ole kirjautuneena käyttäjää. Yhteys ennen sisäänkirjautumista- tai Yhteinen-yhteys : Profiilit ovat aktiivisia heti, kun käyttäjä kirjautuu tietokoneeseen. Yhteinen-profiilit ovat käytössä, jos Yhteys ennen sisäänkirjautumista -ominaisuuksia ei ole asennettu käyttäjän tietokoneeseen. Yhteinen-profiilit ovat aktiivisia sen jälkeen, kun käyttäjä on kirjautunut sisään ja istunnosta tulee aktiivinen. Pysyvä- ja Yhteys ennen sisäänkirjautumista / Yhteinen -profiilit ovat aina ylimpänä käyttäjän profiililuettelossa. Käyttäjä ei voi muuttaa eikä poistaa niitä.
Voice over IP | Ottaa käyttöön muun valmistajan ohjelmiston VoIP-sovelluksen käyttämiseksi käyttäjän tietokoneessa. Oletusarvon mukaan tämä ominaisuus on käytössä.
Wi-Fi-hallintasovellus | Käyttäjän langattomien yhteyksien hallitsemisessa käytettävän Wi-Fi-hallintasovelluksen käyttäminen. Käytä joko viimeksi sisäänkirjautuneen käyttäjän Wi-Fi-hallintasovellusta tai salli kunkin käyttäjän valita haluamansa Wi-Fi-hallintasovellus. Salli kaikkien käyttäjien valita käyttöön Intel PROSet/Wireless tai Microsoft Windows XP Wireless Zero Configuration sisäänkirjautumisen jälkeen. Sisäänkirjautumisen yhteydessä käytettävä Wi-Fi-hallintasovellus määräytyy viimeksi uloskirjautuneen käyttäjän käyttäneen Wi-Fi-hallintasovelluksen mukaan.
Sulje | Hallinta-apuohjelman sulkeminen.
Ohje | Tämän sivun ohjetiedot.

## Sovittimen asetukset

Sovitinasetusten määrittäminen:

1. Valitse Sisällytä asetukset.
2. Valitse jokin seuraavista vaihtoehdoista kullekin alla olevassa taulukossa luetelluista asetuksista:
   - Käytä oletusarvoa: Palauttaa asetuksen oletusarvoonsa käyttäjän tietokoneessa.
   - Ei muutosta: Käyttäjän määrittämä arvo säilytetään. Järjestelmänvalvoja päättää, että käyttäjän tietokoneen kaikkia asetuksia ei pakoteta. Käyttäjä voi muuttaa sovitinasetusten arvoja Intel PROSet/Wireless -ohjelman Lisäasetukset-valikossa.
   - Valitse arvo: Järjestelmänvalvoja valitsee arvon, jota pitää käyttää käyttäjän tietokoneessa.

Nimi | Kuvaus
--- | ---
Ad Hoc -kanava | Kanavaa ei ole tarpeen muuttaa, jos Ad Hoc -verkon muut tietokoneet eivät käytä jotain muuta kanavaa kuin oletuskanavaa. Arvo: Valitse sallittu toimintakanava luettelosta. 802.11b/g: Valitse tämä vaihtoehto, kun Ad Hoc -kaistan taajuutena on 802.11b tai 802.11g (2,4 GHz). 802.11a: Valitse tämä vaihtoehto, kun Ad Hoc -kaistan taajuutena on 802.11a (5 GHz).
Ad Hoc -virranhallinta | Aseta Laitteidenvälinen (Ad Hoc) -verkkojen virransäästöominaisuudet. Poista käytöstä: Valitse tämä, kun muodostetaan yhteyksiä Ad Hoc -verkkoihin, joissa ei tueta Ad Hoc -virranhallintaa. Suurin virransäästö: Valitsemalla tämän voit optimoida akun toiminta-ajan. Häiriöllinen ympäristö: Valitsemalla tämän voit optimoida suorituskyvyn tai muodostaa yhteyden useiden asiakkaiden kanssa. HUOMAUTUS: Tätä asetusta ei asenneta järjestelmänvalvojan pakkauksella, kun käyttäjän tietokoneessa on Intel(R) PRO/Wireless 3945BG Network Connection-, Intel PRO/Wireless 2915ABG Network Connection- tai Intel PRO/Wireless 2200BG Network Connection -sovitin.
Ad Hoc QoS -tila | Palvelunlaadun (QoS) hallinta Ad Hoc -verkoissa. QoS sallii tukiasemasta langattoman verkon kautta tulevan liikenteen ensisijaistamisen liikenneluokituksen perusteella. WMM (Wi-Fi MultiMedia) on Wi-Fi Alliancen (WFA) QoS-sertifiointi. Kun WMM on käytössä, sovitin käyttää WMM:ää Wi-Fi-verkkojen ensisijaisuusmerkintä- ja jonotusominaisuuksien tukemiseksi. WMM käytössä. (oletus) WMM poissa käytöstä HUOMAUTUS: Tätä asetusta ei asenneta järjestelmänvalvojan pakkauksella, kun käyttäjän tietokoneessa on Intel(R) PRO/Wireless 3945BG Network Connection-, Intel PRO/Wireless 2915ABG Network Connection- tai Intel PRO/Wireless 2200BG Network Connection -sovitin.
Sekatilasuojaus | Käytetään yhteentörmäysten välttämiseksi 802.11b- ja 802.11g-sekaympäristössä. RTS/CTS (Request to Send/Clear to Send) -toimintoa pitäisi käyttää ympäristössä, jossa asiakkaat eivät ehkä kuule toisiaan. CTS otetaan käyttöön itse -asetusta voidaan käyttää läpisyötön lisäämiseksi ympäristössä, jossa asiakkaat sijaitsevat lähellä toisiaan ja voivat kuulla toisensa.
Otsikkotila | Muuttaa ensimmäisen yhteyskerran aikana tukiasemasta vastaanotettua otsikon pituusasetusta. Yhteydenmuodostuksessa tukiasemaan käytetään aina pitkää otsikonpituutta. Automaattinen lähetysotsikko sallii otsikon automaattisen tunnistamisen. Jos mahdollista, on suositeltavaa käyttää lyhyttä otsikkoa. Jos tämä ei ole mahdollista, käytä pitkää otsikkoa (Pitkä lähetysotsikko). HUOMAUTUS: Tätä asetusta ei asenneta järjestelmänvalvojan pakkauksella, kun käyttäjän tietokoneessa PRO/Wireless 3945ABG Network Connection -sovitin.
Virranhallinta | Virranhallinta: Virrankulutuksen ja sovittimen suorituskyvyn välisen tasapainon määrittäminen. Langattoman sovittimen virta-asetusten liukusäätimellä määritetään tietokoneen virtalähteen ja akun välinen tasapaino. Valitse tasapaino virrankulutuksen ja sovittimen suorituskyvyn välillä. PSP - Virransäästötila CAM - Aina käynnissä -tila Valitse jokin virransäästötilan tasoista: PSP CAM: Asiakassovittimen virta on koko ajan päällä. PSP, taso 1: PSP on asetettu enimmäisteholle. PSP, tasot 2–4: PSP on asetettu maksimoimaan teho. PSP, taso 5: PSP on asetettu maksimoimaan akun toiminta-aika. PSP, automaattinen: Oletusarvona PSP, taso 6: Virrankulutuksen ja akun toiminta-ajan välillä tasapainotettu asetus. HUOMAUTUS: Virransäästöasetukset vaihtelevat perusrakenneasetusten mukaan.
Solukonpäivitysaktiivisuus | Tämä asetus määrittää, miten aggressiivisesti langaton asiakas suorittaa solukonpäivitystä yhteyden parantamiseksi tukiaseman kanssa. Voit määrittää tasapainon solukonpäivityksen suorittamatta jättämisen ja suorituskyvyn välillä valitsemalla Käytä oletusarvoa tai valitsemalla arvon luettelosta. Arvot: 0: Ei solukonpäivitystä: Langaton asiakas ei suorita solukonpäivitystä. Vain linkin laadun merkittävä heikkeneminen saa sen siirtymään toiseen tukiasemaan. 1–3: Solukonpäivitys sallitaan 2: Oletusasetus: Tasapainotettu asetus solukonpäivityksen suorittamattomuuden ja suorituskyvyn välillä. Valitse tämä valitsemalla Käytä oletusarvoa. 4: Tehokkain solukonpäivitys.
Läpimenon parantaminen | Pakettipurskeenohjauksen arvon muuttaminen. Ota käyttöön: Läpisyöttöparannuksen ottaminen käyttöön. Poista käytöstä: (Oletus) - Poista läpisyöttöparannus käytöstä valitsemalla tämä asetus.
Lähetysteho | Lähetystehon tason pienentäminen pienentää langatonta toiminta-aluetta. Oletusasetus: Suurin tehoasetus. Arvot: Lähetysteho, pienin: Pienin minimitoiminta-alue: Aseta sovittimen lähetysteho pienimmäksi. Tämän avulla voit laajentaa peittoalueiden määrää tai rajoittaa peittoaluetta. Voit parantaa lähetyslaatua voimakkaasti liikennöidyillä alueilla pienentämällä peittoaluetta ja näin välttää ruuhkautumista sekä häiriöitä muiden laitteiden kanssa. Lähetysteho, taso 1 Lähetysteho, taso 2 Lähetysteho, taso 3 Lähetysteho, suurin: Suurin maksimitoiminta-alue: Aseta sovittimen lähetysteho maksimiarvoon. Valitse suurin suorituskyky ja alue ympäristössä, jossa on vain vähän muita radiolaitteita. HUOMAUTUS: Käyttäjälle ihanteellinen asetus on aina käyttää lähetystehoa, joka on mahdollisimman pieni, mutta samalla varmistaa laadukkaan tietoliikenteen. Näin mahdollisimman suuri määrä langattomia laitteita pystyy toimimaan tiheästi liikennöidyillä alueella ja saman radiospektrin jakavien laitteiden välillä on mahdollisimman vähän häiriöitä. HUOMAUTUS: Tämä asetus otetaan käyttöön käytettäessä joko Perusrakenne- tai Ad Hoc -tilaa.
Langaton tila | Valitse kaista, jota käytetään yhteyden muodostamisessa langattomaan verkkoon: Vain 802.11a: Langattoman sovittimen yhdistäminen ainoastaan 802.11a-verkkoihin. Vain 802.11b: Langattoman sovittimen yhdistäminen ainoastaan 802.11b-verkkoihin. Vain 802.11g: Langattoman sovittimen yhdistäminen ainoastaan 802.11g-verkkoihin. Vain 802.11a ja 802.11g: Langattoman sovittimen yhdistäminen ainoastaan 802.11a ja 802.11g-verkkoihin. Vain 802.11b ja 802.11g: Langattoman sovittimen yhdistäminen ainoastaan 802.11b- ja 802.11g-verkkoihin. 802.11a, 802.11b ja 802.11g: (Oletusasetus) - Yhdistä langattomiin 802.11a-, 802.11b- tai 802.11g-verkkoihin. HUOMAUTUS: Nämä langattomat tilat (modulointitavat) määrittävät, mitkä havaitut tukiasemat näytetään Langattomat verkot -luettelossa.
OK | Asetusten tallentaminen ja palaaminen edelliselle sivulle.
Sulje | Sivun sulkeminen ja kaikkien muutosten peruuttaminen.
Ohje | Tämän sivun ohjetiedot.

## Ohjelmisto

Valitse, mitkä Intel PROSet/Wireless -sovellukset asennetaan käyttäjien tietokoneisiin.

1. Valitse Sisällytä ohjelmisto.
2. Aseta Intel PROSet/Wireless -asennus-CD-levy CD-asemaan.
3. Määritä Intel(R) PROSet/Wireless -ohjelmiston asennusohjelma: Paikanna Autorun.exe-tiedosto valitsemalla Selaa.
4. Valitse OK.
5. Määritä vietävät komponentit: Valitse käyttäjän tietokoneeseen asennettavat sovellukset.
   - Intel Wireless Troubleshooter: Auttaa ratkaisemaan langattomaan käyttöön liittyviä yhteysongelmia.
   - Hallinta-apuohjelma:Hallinta-apuohjelman asentaminen Työkalut-valikkoon.
   - Intel Smart Wireless Solutions: Antaa käyttöön helppokäyttöisen ohjatun asetustenmääritystoiminnon yhteyden muodostamiseksi langattomaan reitittimeen.
   - Yksi sisäänkirjautuminen: Yksi sisäänkirjautuminen -ominaisuuksien asentaminen. Tätä apuohjelmaa käytetään yhteisten (jaettujen) profiilien määrittämisessä.
   - Langattoman hallinnan käyttö: Sallii järjestelmänvalvojien, joiden tietokoneeseen ei ole asennettu PROSet/Wireless -ohjelmaa, hallita etäsijainnista asiakaskoneita, joihin on asennettu Intel PROSet/Wireless -ohjelma.

> HUOMAUTUS: Jos aiot käyttää Novell(R) Client(TM) for Windows -sovellusta, se pitää asentaa ennen Intel PROSet/Wireless -ohjelmiston asentamista. Jos Intel PROSet/Wireless on jo asennettu, sen asennus pitää poistaa ennen Novell Client for Windows -sovelluksen asentamista.

## EAP-FAST-A-tunnusryhmät

> HUOMAUTUS: Tämä ominaisuus ei ole käytettävissä, jos CCXv4 ei ole valittuna Hallinta-apuohjelman Sovellusasetukset-kohdassa.

Myöntäjätunnus- (A-tunnus) -palvelin on Radius-palvelin, joka myöntää PAC-A-tunnusryhmät. A-tunnusryhmät jaetaan tietokoneen kaikkien käyttäjien kesken ja ne sallivat EAP-FAST-profiilien tukea useita PAC-tunnuksia useista A-tunnuksista.

Järjestelmänvalvoja voi määrittää A-tunnusryhmät ennalta ja asettaa ne asiakkaan tietokoneeseen käyttämällä järjestelmänvalvojan pakkausta. Kun langaton verkkoprofiili havaitsee palvelimen, jossa on samaan ryhmään kuuluva A-tunnus, se käyttää tätä PAC-tunnusta ilman, että käyttäjälle annetaan kehote.

A-tunnusryhmän lisääminen:

1. Valitse Sisällytä A-tunnusryhmät.
2. Valitse Lisää.Anna uusi A-tunnusryhmän nimi.
3. Valitse OK. A-tunnusryhmä lisätään A-tunnusryhmä-luetteloon.

Kun A-tunnusryhmä lukitaan, ryhmään ei voi lisätä uusia A-tunnuksia.

A-tunnuksen lisääminen A-tunnusryhmään.

1. Valitse ryhmä A-tunnusryhmät -luettelosta.
2. Valitse Lisää A-tunnukset-kohdassa.
3. Anna uusi A-tunnus.
4. Valitse OK. A-tunnus lisätään luetteloon,

## Järjestelmänvalvojan tehtävät

#### Asiakassertifikaatin hankkiminen

Jos käytössä ei ole mitään sertifikaatteja EAP-TLS (TLS)- tai EAP-TTLS (TTLS) -tilaa varten, sinun on hankittava asiakassertifikaatti laillisuustarkistusta varten.

Sertifikaatteja voi hallita Internet Explorerista tai Windowsin Ohjauspaneelista.

Microsoft Windows XP ja Microsoft Windows 2000: Kun asiakassertifikaatin hankitaan, älä ota käyttöön vahvaa yksityisen avaimen suojausta. Jos sertifikaattia varten otetaan käyttöön vahva yksityisen avaimen suojaus, sertifikaatin käyttösalasana pitää antaa aina, kun tätä sertifikaattia käytetään. Sertifikaatin vahva yksityisen avaimen suojaus pitää poistaa käytöstä, jos määritetään palvelu TLS- tai TTLS-laillisuustarkistusta varten. Muussa tapauksessa 802.1x-palvelu ei pysty suorittamaan laillisuustarkistusta, koska järjestelmään ei kirjautunut sisään yhtään käyttäjää antamaan vaadittua salasanaa.

Älykortteja koskevia huomautuksia

Älykortin asentamisen jälkeen tietokoneeseen asennetaan automaattisesti sertifikaatti, joka voidaan valita henkilökohtaisesta sertifikaattisäilöstä ja pääsertifikaattisäilöstä.

#### Määritä asiakas käyttämään TLS-laillisuustarkistusta

Vaihe 1: Hanki sertifikaatti

TLS-laillisuustarkistuksen ottaminen käyttöön edellyttää kelvollista asiakassertifikaattia sisäänkirjautumisessa käytetyn käyttäjätilin paikallisessa säilössä. Lisäksi pääsertifikaattisäilössä on oltava luotetun sertifikaattien myöntäjän sertifikaatti.

Sertifikaatti voidaan hankkia:

- Windows 2000 Serverin sisältämältä yrityksen sertifikaattien myöntäjältä (CA).
- Tuomalla sertifikaatti tiedostosta käyttämällä Internet Explorerin ohjattua sertifikaatintuontitoimintoa.

Jos et tiedä, miten sertifikaatti hankitaan sertifikaatinmyöntäjältä, kysy ohjeita järjestelmänvalvojalta.

Sertifikaatinmyöntäjän asentaminen paikalliseen koneeseen:

1. Hanki sertifikaatinmyöntäjä ja asenna se paikalliseen levyasemaan.
2. Valitse Tuo. Ohjattu sertifikaattien tuominen käynnistyy.
3. Valitse Seuraava.
4. Paikanna sertifikaatti paikallisesta levyasemasta valitsemalla Selaa.
5. Valitse viety sertifikaatti.
6. Valitse Avaa.
7. Valitse Seuraava.
8. Valitse Sijoita kaikki sertifikaatit seuraavaan säilöön.
9. Avaa Valitse sertifikaattisäilö valitsemalla Selaa.
10. Valitse Näytä fyysiset säilöt.
11. Valitse OK.
12. Paikanna säilöluettelosta Luotettavat pääsertifikaattien myöntäjät ja laajenna se.
13. Valitse Paikallinen tietokone.
14. Valitse OK.
15. Valitse Seuraava.
16. Lopeta toimenpide valitsemalla Valmis.
17. Käynnistä tietokone uudelleen sertifikaatin asentamisen jälkeen.

Tarkista Microsoft Management Consolen (MMC) avulla, että sertifikaatinmyöntäjä on asennettu tietokoneessa olevaan säilöön.

1. Valitse Käynnistä-valikosta Suorita.
2. Kirjoita MMC.
3. Avaa Microsoft Management Console valitsemalla OK.
4. Valitse Konsoli.
5. Valitse Lisää tai poista laajennus.
6. Avaa Lisää laajennus kohteeseen -ikkuna valitsemalla Lisää.
7. Valitse Sertifikaatit.
8. Valitse Lisää.
9. Valitse Tietokonetili.
10. Valitse Seuraava.
11. Valitse Valmis.
12. Valitse Sulje.
13. Valitse OK.
14. Valitse konsoli-ikkunassa Sertifikaatit (paikallinen tietokone).
15. Valitse Luotetut päämyöntäjät.
16. Valitse Sertifikaatit.
17. Tarkista, että asentamasi sertifikaatinmyöntäjä on asennettu.
18. Valitse Konsoli.
19. Sulje konsoli valitsemalla Lopeta.

#### Hanki sertifikaatti Microsoft Windows 2000:n sertifikaattien myöntäjältä:

1. Käynnistä Internet Explorer ja siirry Certificate Authority HTTP Service -palveluun, kuten osoitteeseen http://omantoimialueenpalvelin.omatoimialue/certsrv, jossa certsrv on komento sertifikaatin myöntäjän käyttämiseksi. Voit myös käyttää palvelimen IP-osoitetta, kuten 192.0.2.12/certsrv.
2. Kirjaudu sertifikaattien myöntäjään antamalla nimi ja salasana, jonka loit laillisuustarkistuspalvelimeen. Käyttäjänimen ja salasanan ei tarvitse olla samoja kuin käytössä olevan Windowsin käyttäjätilin käyttäjänimi ja salasana.
3. Valitse sertifikaatinmyöntäjän aloitussivulla Pyydä sertifikaatti -tehtävä ja lähetä lomake.
4. Valitse pyynnön tyyppi: Valitse Lisäpyyntö.
5. Valitse Seuraava.
6. Sertifikaatin lisäpyynnöt: Valitse Lähetä sertifikaattipyyntö lomakkeella tälle sertifikaattien myöntäjälle.
7. Valitse Lähetä.
8. Sertifikaatin lisäpyyntö: Valitse Käyttäjäsertifikaattimalli.
9. Valitse Merkitse avaimet vientikelpoisiksi.
10. Valitse Seuraava. Käytä oletusarvoja.
11. Sertifikaatti myönnetty: Valitse Asenna tämä sertifikaatti.

> HUOMAUTUS: Jos kyseessä on ensimmäinen hankittu sertifikaatti, sertifikaatin myöntäjä pyytää ilmoittamaan, asennetaanko luotettu sertifikaatin myöntäjän sertifikaatti pääsertifikaattisäilöön. Tämä ei ole luotettava CA-sertifikaatti. Sertifikaatissa oleva nimi on sertifikaatinmyöntäjän isännän nimi. Valitse Kyllä. Tarvitset tätä sertifikaattia sekä TLS- että TTLS-tilassa.

12. Jos sertifikaatin asennus onnistuu, näyttöön tulee sanoma sertifikaatin asennuksen onnistumisesta.
13. Voit tarkistaa onnistumisen valitsemalla Internet Explorerin Työkalut-valikosta Internet-asetukset, valitsemalla Sisältö-välilehden ja valitsemalla sitten Sertifikaatit-painikkeen. Uuden sertifikaatin pitäisi olla asennettuna Personal-kansiossa.

#### Tuo sertifikaatti tiedostosta

1. Avaa Internet-asetukset-valintaikkuna (esimerkiksi napsauttamalla työpöydän Internet Explorer -kuvaketta hiiren kakkospainikkeella).
2. Valitse Ominaisuudet.
3. Sisältö: Valitse Sertifikaatit. Näyttöön tulee asennettujen sertifikaattien luettelo.
4. Avaa ohjattu sertifikaattien tuominen valitseminen Tuo.
5. Valitse tiedosto.
6. Määritä tiedoston salasana. Poista Ota vahva yksityisen avaimen suojaus käyttöön -vaihtoehdon valinta.
7. Sertifikaattisäilö: Valitse Valitse sertifikaattisäilö automaattisesti sertifikaatin lajin perusteella, (sertifikaatin pitää olla käyttäjätilien henkilökohtaisessa säilössä, jotta sitä voitaisiin käyttää).
8. Jatka Viimeistellään ohjattua sertifikaattien tuomista -ikkunaan ja valitse Valmis-painike.

WPA-laillisuustarkistusta ja WEP- tai TKIP-salausta sekä TLS-laillisuustarkistusta käyttävien profiilien määrittäminen:

> HUOMAUTUS: Hanki ja asenna asiakassertifikaatti edellä olevan vaiheen 1 tai järjestelmänvalvojan antamien ohjeiden mukaan.

Intel PROSet/Wireless -ohjelman käyttämän sertifikaatin määrittäminen

1. Avaa Yleisasetukset-sivu valitsemalla Profiili-sivulla Lisää.
2. Profiilinimi: Anna profiilin nimi.
3. Langattoman verkon nimi (SSID): Anna verkon tunniste.
4. Toimintatila: Valitse Verkko (perusrakenne).
5. Avaa Suojausasetukset valitsemalla Seuraava.
6. Valitse Enterprise-suojaus.
7. Verkon laillisuustarkistus: Valitse Avoin (suositellaan).
8. Tiedon salaus: Valitse WEP.
9. 802.1x käytössä: Valittuna.
10. Laillisuustarkistuksen tyyppi: Valitse TLS.

#### Vaihe 1/2: TLS-käyttäjä

1. Hanki asiakassertifikaatti ja asenna se.
2. Hanki sertifikaatti valitsemalla jokin seuraavista:

> - Käytä älykorttia: Valitse tämä vaihtoehto, jos sertifikaatti sijaitsee älykortilla.
> - Käytä tälle tietokoneelle myönnettyä sertifikaattia: Valitse tietokoneessa sijaitsevassa säilössä oleva sertifikaatti valitsemalla Valitse.
> - Käytä tässä tietokoneessa olevaa käyttäjäsertifikaattia. Valitse tietokoneessa oleva sertifikaatti valitsemalla Valitse.

3. Valitse Seuraava.

#### Vaihe 2/2: TLS-palvelin

1. Valitse jokin seuraavista vaihtoehdoista:
   - Varmenna palvelinsertifikaatti: Valitse tämä, jos haluat varmentaa palvelinsertifikaatin.

   > Sertifikaatin myöntäjä: TLS-sanomavaihdon aikana vastaanotetun palvelinsertifikaatin pitää olla tämän sertifikaatin myöntäjän (CA) myöntämä. Luotetut keskitason sertifikaattien myöntäjät ja hyväksyjät, joiden sertifikaatit ovat järjestelmäsäilössä, ovat valittavissa. Jos valitaan Mikä tahansa luotettu sertifikaatinmyöntäjä -vaihtoehto, luettelon kaikki sertifikaatinmyöntäjät hyväksytään. Valitse oletusasetus Mikä tahansa luotettu sertifikaatinmyöntäjä tai valitse sertifikaatinmyöntäjä luettelosta.

   - Määritä palvelimen tai sertifikaatin nimi:

     > Palvelimen tai sertifikaatin nimi: Anna palvelinnimi.

     > Palvelimen nimi tai sen toimialueen nimi sen mukaan, kumpi kahdesta alla olevasta vaihtoehdosta on valittuna.

   > > Palvelinnimen on oltava täsmälleen sama kuin annettu merkkijono: Kun tämä vaihtoehto on valittuna, palvelinnimen täytyy olla täsmälleen sama kuin sertifikaatissa mainittu palvelinnimi. Palvelinnimen pitää sisältää toimialueen täydellinen nimi (esimerkiksi Palvelinnimi.Toimialuenimi).

   > > Toimialueen nimen lopussa on oltava määritetty merkkijono: Kun tämä vaihtoehto on valittuna, Palvelinnimi-kenttä ilmaisee toimialueen ja sertifikaatin pitää sisältää tähän toimialueeseen tai johonkin sen alitoimialueista kuuluva palvelinnimi (esimerkiksi zeelans.com, kun palvelin on blueberry.zeelans.com). HUOMAUTUS: Nämä parametrit on saatava järjestelmänvalvojalta.

> Huomautuksia sertifikaateista: Määritetyn tunnuksen pitää vastata sertifikaatin Myönnetty-kentän tietoja ja sen on oltava rekisteröity varmistajan käytössä olevaan laillisuustarkistuspalvelimeen (esimerkiksi RADIUS-palvelimeen). Sertifikaatin pitää olla kelvollinen laillisuustarkistuspalvelimen suhteen. Tämä vaatimus riippuu laillisuustarkistuspalvelimesta, ja yleisesti se merkitsee sitä, että laillisuustarkistuspalvelimen pitää tuntea sertifikaatin myöntäjä CA-myöntäjänä. Käytä samaa käyttäjänimeä kuin käytit sisäänkirjautumisessa sertifikaatin asentamisen yhteydessä.

2. Valitse OK. Profiili lisätään profiililuetteloon.
3. Valitse uusi profiili profiililuettelon lopusta. Sijoita ylä- ja alanuolen avulla uusi profiili sen prioriteettia vastaavaan kohtaan.
4. Muodosta yhteys valittuun langattomaan verkkoon valitsemalla Yhdistä.
5. Sulje Intel PROSet/Wireless valitsemalla OK.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet